ישיבת מליאה, כנסת 25, פרוטוקול מספר 134, 2024-01-08 00:00

אמיר אוחנה: חברות וחברי הכנסת, אני פותח את ישיבת הכנסת

אמיר אוחנה:  היום יום שני כ"ז בטבת התשפ"ד, 8 בינואר 2024

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      הצעות חוק לדיון מוקדם – החל בהצעת חוק פ/4168/25 וכלה בהצעת חוק פ/4182/25: הצעת חוק שירות המדינה (מינויים) (תיקון – ייצוג הולם ללוחמים), התשפ"ד–2024, מאת חבר הכנסת מאיר כהן; הצעת חוק ביטוח סיעודי ממלכתי (תיקוני חקיקה), התשפ"ד–2024, מאת חברת הכנסת נעמה לזימי; הצעת חוק חינוך ממלכתי (תיקון – איסור תמיכה בטרור), התשפ"ד–2024, מאת חברי הכנסת שרון ניר, אביגדור ליברמן, עודד פורר, יבגני סובה, יוליה מלינובסקי וחמד עמאר; הצעת חוק מגבלות על חזרתו של עבריין טרור לסביבת נפגע עבירה, התשפ"ד–2024, מאת חברי הכנסת עודד פורר, יבגני סובה, שרון ניר, יוליה מלינובסקי וחמד עמאר; הצעת חוק עבודת נשים (תיקון – הרחבת ההקלות לבני ולבנות זוגם של משרתים במילואים), התשפ"ד–2024, מאת חברי הכנסת מיכל מרים וולדיגר, גלית דיסטל אטבריאן, קטי קטרין שטרית, משה סולומון, לימור סון הר מלך, מיכאל מרדכי ביטון, עידן רול ומשה טור פז; הצעת חוק מניעת ביצוע עבירות באמצעות פרסום באינטרנט (הסרת תוכן), התשפ"ד–2024, מאת חברי הכנסת עודד פורר, מיקי לוי, טטיאנה מזרסקי, צביקה פוגל, יצחק פינדרוס, יבגני סובה, שרון ניר, יוליה מלינובסקי, חמד עמאר ומשה רוט; הצעת חוק משפחות חיילים שנספו במערכה (תגמולים ושיקום) (תיקון – ביטול מגבלת גיל להכרה ביתומי צה"ל וכוחות הביטחון), התשפ"ד–2024, מאת חברי הכנסת מתן כהנא, בועז ביסמוט ונעמה לזימי; הצעת חוק השלכות חלוקתיות בחקיקה, התשפ"ד–2024, מאת חברת הכנסת נעמה לזימי; הצעת חוק נתוני אשראי (תיקון – אי-הכללת מידע במצב מיוחד בעורף), התשפ"ד–2024, מאת חברי הכנסת מיכל שיר סגמן, ינון אזולאי, חנוך דב מלביצקי, ולדימיר בליאק, יצחק פינדרוס, רון כץ, נעמה לזימי ומיכאל מרדכי ביטון; הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשפ"ד–2024, מאת חבר הכנסת חנוך דב מלביצקי; הצעת חוק הקאדים (תיקון – חברי הוועדה לבחירת קאדים), התשפ"ד–2024, מאת חבר הכנסת אחמד טיבי; הצעת חוק שירות המילואים (תיקון – הרחבת מתווה התגמולים לחיילי מילואים שאינם מפקדים), התשפ"ד–2024, מאת חבר הכנסת זאב אלקין; הצעת חוק הרשות לפיתוח הנגב (תיקון – קידום הקמתם של יישובים חקלאיים חדשים בנגב), התשפ"ד–2024, מאת חבר הכנסת יצחק קרויזר; הצעת חוק משפחות חיילים שנספו במערכה (תגמולים ושיקום) (תיקון – המונח יתום), התשפ"ד–2024, מאת חברת הכנסת נעמה לזימי; הצעת חוק אספקת החשמל (הוראת שעה), התשפ"ד–2024, מאת חברי הכנסת אופיר כץ, חנוך דב מלביצקי, מירב בן ארי, יצחק קרויזר, זאב אלקין וינון אזולאי

דן מרזוק:      לקריאה ראשונה, מטעם הממשלה: הצעת חוק יום האחדות, התשפ"ד–2024; הצעת חוק ההתיישנות (תיקון מס' 9 – הוראת שעה – חרבות ברזל), התשפ"ד–2024; הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך-דין של עצור בעבירת ביטחון), התשפ"ד–2024; והצעת חוק לתיקון פקודת התעבורה (הוראת שעה – חרבות ברזל), התשפ"ד–2024

דן מרזוק:      הדוח השנתי של מבקר המדינה, בנושא: היבטים בהתמודדות עם יוקר המחיה

דן מרזוק:      תקנות שעת חירום (חרבות ברזל) (משמורת והרחקה של שוהים שלא כדין שהם תושבי חבל עזה) (תיקון), התשפ"ד–2024; תקנות שעת חירום חרבות ברזל (מועדים לטיפול בלוחמים בלתי חוקיים בעת מלחמה או פעולות צבאיות) (ביטול), התשפ"ד–2024

דן מרזוק:      מסקנות ועדת העבודה והרווחה בעקבות דיון מהיר בהצעתם של חברי הכנסת מיכאל מרדכי ביטון, יצחק קרויזר, מאיר כהן, משה רוט וניסים ואטורי בנושא: אופן טיפול משרד הביטחון וצה"ל בהלומי הקרב וה-PTSD בימי מלחמה

דן מרזוק:  תודה

אמיר אוחנה: תודה רבה

אמיר אוחנה: הנושא הראשון על סדר-היום יהיה נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד כעת

אמיר אוחנה:  עד שאקבל את הרשימה, ראשון הדוברים יהיה חבר הכנסת רון כץ

אמיר אוחנה:  בבקשה, אדוני

רון כץ: תודה רבה, אדוני

רון כץ:  כנסת נכבדה, היום אני מתכבד להגיש בעצם את חוק הפוליגרף, חוק שיחייב בדיקת פוליגרף מראש הממשלה ומהשרים שמשתתפים בדיונים

התיירות חיים כץ: אני בעד

רון כץ: תודה רבה, אדוני

רון כץ:      מה שקורה בדיונים בחדר הסודי ביותר של מדינת ישראל, ההדלפות שיוצאות משם שמשרתות את האויב יום-יום, זה דבר שאנחנו לא יכולים לקבל אותו

רון כץ:  לא יכולים להעלות אותו על הדעת

רון כץ:  ואני מאוד מקווה שיהיה פה קונסנזוס של כל חברי הבית הזה שהדבר הזה לא יכול להימשך

רון כץ:  תודה רבה

אמיר אוחנה: תודה רבה לחבר הכנסת כץ

אמיר אוחנה:  חבר הכנסת סימון דוידסון, בבקשה

אמיר אוחנה:  אחריו – חבר הכנסת יאסר חוג'יראת

סימון דוידסון: תודה רבה, אדוני היושב-ראש

סימון דוידסון:  אני אתחיל עם זה, בגלל ששר התיירות נמצא פה – לברך את מכבי נתניה שזכו בארבעה ניצחונות רצופים, בגלל זה יש חיוך גדול

התיירות חיים כץ: כן ירבו

סימון דוידסון: ואני אעבור למשהו רציני

סימון דוידסון:  אני רוצה לדבר על הנושא של המפונים, על הילדים החמודים של המפונים, שנמצאים ברחבי הארץ בבתי ספר, ולהציג לכם תמונה שאתמול קיבלנו, חברי ועדת החינוך, במתחם Wix לשעבר בפי גלילות

סימון דוידסון:  חברים, מגיעים לשם מכל מרכז הארץ, ילדים מקריית שמונה, מעל 500 ילדים מכיתה א' עד י"ב, נכנסים אחרי שעה, שעה וחצי של נסיעה לתוך מתחם סגור, כמו אקווריום; מהרגע שהם נכנסים עד הרגע שהם יוצאים בשעות הצוהריים אין חלון אחד לפתוח

סימון דוידסון:  תחשבו על המורים, תחשבו על צוות ההוראה, תחשבו על אותם ילדים שיושבים ביחד, י"ב עם כיתה א'

סימון דוידסון:  הקושי הזה הוא אדיר

סימון דוידסון:  הלב שלנו נפתח למענם ואנחנו מנסים למצוא פתרונות, אבל הקושי של הלמידה והחינוך של המפונים הוא בלתי יתואר

סימון דוידסון:  עלינו לעשות באמת הכול, הכול, כדי שהילדים האלו יקבלו חינוך אמיתי וטוב בתקופה הזאת

סימון דוידסון:  תודה

אמיר אוחנה: תודה לחבר הכנסת דוידסון

אמיר אוחנה:  חבר הכנסת יאסר חוג'יראת, ואחריו – חבר הכנסת בועז טופורובסקי

אמיר אוחנה:  בבקשה

יאסר חוג'יראת: כבוד היושב-ראש, חבריי חברי הכנסת, בערב ראש השנה האזרחית החדשה מינהל הדלק והגז במשרד האנרגיה והתשתיות הודיע על עלייה משמעותית במחירי הדלק, עלייה של 28 אגורות, כ-4% מהמחיר הקודם, למחיר מרבי של 7

יאסר חוג'יראת: 22 שקלים לליטר

יאסר חוג'יראת:  הסיבה לכך – החלטה של שר האוצר לא לחתום על צו המאריך את סבסוד הדלק המפוקח

יאסר חוג'יראת:       כחלק מהמאמץ לצמצם הוצאות ולהגדיל הכנסות בתקופת מלחמה, הממשלה בחרה לגלגל את העלויות אלינו, האזרחים

יאסר חוג'יראת:  מעבר למחיר הדלק בתחנת הדלק, עלייה זו עלולה להשפיע על יוקר המחיה

יאסר חוג'יראת:  זו התייקרות בחומר גלם המשליכה על כל המשק

יאסר חוג'יראת:  צו השעה הוא לדאוג למשפחות החלשות, ולכן אני פונה לכולם, חברי הכנסת, שרים ופקידים, לא לגלגל את הנטל התקציבי אל האזרחים מעוטי היכולת

יאסר חוג'יראת:  על כן, מבוקש להעלות את הנושא על סדר-יומה של הכנסת

יאסר חוג'יראת:  תודה

אמיר אוחנה: תודה רבה, אדוני

אמיר אוחנה:  חבר הכנסת בועז טופורובסקי

אמיר אוחנה:  אחריו – חברת הכנסת טטיאנה מזרסקי, אם היא תהיה

אמיר אוחנה:  חבר הכנסת טופורובסקי, בבקשה

בועז טופורובסקי: תודה רבה, אדוני היושב-ראש

בועז טופורובסקי:  חבריי חברות וחברי הכנסת ואדוני השר, אנחנו בפתחה של שנה אזרחית חדשה

בועז טופורובסקי:  94 יום אנחנו נלחמים, חיילינו הטובים והטובות מחרפים את נפשם בהרבה מאוד מקומות בשביל להגן עלינו, אתם הגיבורים והגיבורות של עם ישראל, דור הניצחון, אך גם בשעה קשה זו אסור לנו לשכוח את הקטל בכבישים

בועז טופורובסקי:      שנת 2023 הייתה הגרועה ביותר בעשור הנוכחי, עם מספר נוראי של 359 הרוגים בכבישי ישראל, ושנת 2024, לצערי, לא התחילה עם איזושהי בשורה חדשה

בועז טופורובסקי:  שמונה ימים חלפו מתחילת השנה, וכבר חמישה בני אדם נהרגו בכבישי ישראל

בועז טופורובסקי:  אני מזכיר את זה כאן לא כי זו גזרת גורל, אלא כי אנחנו יכולים לעשות הרבה הרבה יותר

בועז טופורובסקי:  אני אומר את זה שוב: אנחנו לא עושים מספיק, ואפשר להציל עוד חיים בכבישים

בועז טופורובסקי:  אני מקווה שאנחנו נשנה את זה כמה שיותר מהר בשנה הקרובה

בועז טופורובסקי:  זו המשימה שלנו

בועז טופורובסקי:      אני מאחל לכל לוחמינו, החיילים והחיילות, בריאות ושלום וניצחון במלחמה, לחטופים – לחזור במהרה, כמה שיותר מהר, היום, הביתה, ושלא ייהרגו יותר אנשים או ייפצעו, בכבישים או במלחמות

בועז טופורובסקי:  תודה רבה

אמיר אוחנה: אמן ואמן

אמיר אוחנה:  חבר הכנסת ואליד אלהואשלה, במקומה של חברת הכנסת טטיאנה מזרסקי

אמיר אוחנה:  לאחר מכן – חברת הכנסת שלי טל מירון

אמיר אוחנה:  בבקשה

וליד אל-הואשלה: מכובדי היושב-ראש, חבריי חברי הכנסת, ביום שבת בילו כמה צעירים מהיישוב אום בטין בנגב, בילו בין אום חשרם לקיבוץ להב בח'רבת זעק, והגיעו קבוצת חמושים מהאזור שם

וליד אל-הואשלה:  הם עובדים בחווה בחורבת זעק, וביקשו מהצעירים להציג להם תעודת זהות והתחילו לתשאל אותם: למה הגעתם לשם, והתחילו להטריד אותם ולהציק להם

וליד אל-הואשלה:      הצעירים התקשרו אליי, ואני הפניתי אותם למשטרה, והם התקשרו למשטרה, ומג"ב חילץ אותם מידי הקבוצה הזאת

וליד אל-הואשלה:  הם פנו למשטרה על מנת להגיש תלונה, פנו לעיירות

וליד אל-הואשלה:  המקרים האלה – צריכים אנחנו, גם בכנסת, גם המשטרה, לטפל בנושא הזה על מנת שדברים כאלה לא יקרו שוב

וליד אל-הואשלה:  אנחנו נגד שהצעירים האלו והקבוצות החמושות ייקחו את החוק הזה לידיים

וליד אל-הואשלה:  תודה

אמיר אוחנה: תודה רבה

אמיר אוחנה:  חברת הכנסת שלי טל מירון, ואחריה – חבר הכנסת אבי מעוז

אמיר אוחנה:  בבקשה

שלי טל מירון: תודה רבה, אדוני היושב-ראש

שלי טל מירון:  אדוני השר, חבריי חברי הכנסת, סימון וכבוד השר, אני רוצה שתקשיבו רגע, בבקשה, כי אני רוצה לפנות גם אל השר תכף

שלי טל מירון:      קודם כול, היום הוא היום ה-94 למלחמה, ואני דואגת לציין שיש לנו 136 חטופים שעדיין נמצאים בעזה

שלי טל מירון:  אני הקמתי את השדולה למען החטופים ביחד עם חבר הכנסת בועז ביסמוט, קואליציה ואופוזיציה כאחד

שלי טל מירון:  אדוני היושב-ראש מכיר, יודע ותמך - -     

אמיר אוחנה: יישר כוחכם

שלי טל מירון: - - ואני מודה לך על כך

שלי טל מירון:  מחר תתכנס השדולה בפעם הראשונה בכנס בכנסת בין השעות 10:00 ו-12:00

שלי טל מירון:  יהיו כאן גם נציגי משפחות החטופים, יהיו חוזרים מהשבי שיבואו לספר על מה שהם עברו ועל החשיבות של הדבר, וזה אפילו ישודר בשידור חי בערוץ הכנסת

שלי טל מירון:       קודם כול וראשית כול אני רוצה להזמין את כל חברי הכנסת והשרים להגיע מחר לשדולה החשובה הזאת

שלי טל מירון:  זו מטרה לאומית של כולנו, קואליציה ואופוזיציה כאחד, להחזיר את החטופות והחטופים הביתה כמה שיותר מהר

שלי טל מירון:  על זה יש קונסנזוס

שלי טל מירון:  זו חובתנו המוסרית, הלאומית, הערכית, לעשות הכול כדי להחזיר אותם הביתה, ואני חושבת שנוכחות של שרים – גם כבוד השר, שכרגע עסוק – להגיע ולהביע תמיכה במשפחות זה חשוב מאוד

שלי טל מירון:  אני רוצה להודות לכל מי שלוקח חלק בכנס הזה

שלי טל מירון:  יגיעו גם שגרירים, יגיעו ארגונים בין-לאומיים, הרבה מאוד תקשורת זרה

שלי טל מירון:  חשוב מאוד שנשים את זה על סדר-היום הציבורי ונהדהד את זה החוצה

שלי טל מירון:       בוודאי ראיתם – אני כבר מסיימת – את הכתבה הבוקר בחו"ל בנושא החטופות שלנו, כתבה מזעזעת וגרפית מאוד, שמזכירה לכולנו למה אנחנו צריכים לפעול ועכשיו להחזיר אותם הביתה

שלי טל מירון:  תודה רבה

אמיר אוחנה: תחזקנה ידיכם

אמיר אוחנה:  תודה רבה

אמיר אוחנה:  חבר כנסת אבי מעוז, ואחריו – חבר הכנסת יוסף עטאונה

אמיר אוחנה:  בבקשה

סימון דוידסון: היום אבי עובר את מספר 100

בועז טופורובסקי: 101

אבי מעוז: תודה

אבי מעוז:  אדוני היושב-ראש, נאום הנדסת תודעה מספר 101, והפעם – על קטגור וסנגור

אבי מעוז:  נתבשרנו בתדהמה שמי שיכהן כשופט מטעם מדינת ישראל בדיון בבית הדין הבין-לאומי בהאג הוא אהרן ברק

אבי מעוז:  לחשוב שאהרן ברק יכול לייצג אותנו זה הנדסה תודעה

אבי מעוז:  האם הקטגור ששוב ושוב כבל את ידי מערכת הביטחון והצטער על שנתן לצה"ל לנצח יותר מדי, ייאבק על זכותה של ישראל לסיים את המערכה בניצחון תוך העדפת חיי חיילינו על פני חיי האויב? האם מי שאמר שהוא מאמין גדול במדינת כל אזרחיה ייצג את זכותה של המדינה היהודית להתקיים? האם מי שנאבק בשנה שעברה בלגיטימיות של ממשלה נבחרת יהיה הסנגור שלה? האם ברק, שעליו אמר השופט המנוח חשין שהוא מוכן שיתפוצצו עשרות אנשים אבל שיהיו זכויות אדם, יסנגר על מלחמת החורמה שלנו כנגד האויב האסלאמו-נאצי שטבח בנו בשמחת תורה?      

מיקי לוי: כן

אבי מעוז: אני ממליץ לכולנו לזכור ולהפנים את הכלל שקבעו חז"ל: אין קטגור נעשה סנגור

אבי מעוז:  אני חוזר: אין קטגור נעשה סנגור

אבי מעוז:  תודה

אמיר אוחנה: חבר הכנסת יוסף עטאונה, ואחריו – חבר הכנסת יצחק קרויזר

מיקי לוי: פשוט לא ייאמן

מיקי לוי:  חבורה של הזויים

יוסף עטאונה: כבוד היושב-ראש, מ-7 באוקטובר אנחנו הזהרנו רבות לגבי הרדיפה והפגיעה בחופש הביטוי, במיוחד באוניברסיטאות ובמיוחד נגד הסטודנטים הערבים

יוסף עטאונה:  אני מברך מכאן את אוניברסיטת חיפה, שבסוף השבוע ביטלה את ההשעיה של שמונה סטודנטים ערבים באוניברסיטה בחיפה

יוסף עטאונה:  במקביל אני רוצה לדבר על עליית מדרגה גם ברדיפה של צעירים ערבים, ואני רוצה לדבר על מעצרים מינהליים

יוסף עטאונה:  בשבועיים האחרונים הרבה צעירים–  לפחות שלושה בנגב וארבעה-חמישה בצפון – נעצרו והיו במעצר ל-30-20 יום

יוסף עטאונה:  לא הייתה שום תשתית ראייתית נגדם, ובסוף, כשהמשטרה והתביעה לא מוצאות שום חומר להגיש לבית המשפט, היא מוציאה צו מעצר מינהלי

יוסף עטאונה:       לצו מעצר מינהלי אין מקום במדינה דמוקרטית

יוסף עטאונה:  במדינה דמוקרטית יש מערכת בתי משפט, יש חוקים, יש סנגוריה, יש תביעה, וצריך לנהל את הכול

יוסף עטאונה:  צווי מעצר מינהליים הם חזרה לממשל צבאי, ולזה אסור לחזור ולא נסכים

אמיר אוחנה: תודה רבה

אמיר אוחנה:  חבר הכנסת יצחק קרויזר, ואחריו – חברת הכנסת דבי ביטון

יצחק קרויזר: תודה רבה

יצחק קרויזר:  אדוני היושב-ראש, את הנאום הבא כתבה לי רותם אבידר-צאליק, אשר נשואה לעידן, איש קבע שהשתחרר רק לפני כמה חודשים משירות קבע: ב-7 באוקטובר מעל 300,000 משרתי מילואים עזבו את בתיהם ומשפחותיהם ונקראו להגן על הבית של כולנו

יצחק קרויזר:  אותם גיבורים הותירו את משפחותיהם, בנות ובני הזוג, והתפנו למשימה בידיעה שיש להם גב חזק ותומך בבית

יצחק קרויזר:  גם עידן נמצא במילואים החל מאותה שבת ה-7 באוקטובר משעות הצוהריים בתפקיד מסווג, שלי אין שום מושג מה הוא עושה, איפה הוא נמצא, ובעיקר אין לי את היכולת לתקשר איתו

יצחק קרויזר:      בחודש הראשון למלחמה כמעט ולא הגיע כלל הביתה

יצחק קרויזר:  נשארתי לבד עם שלושת ילדינו ללא מסגרת, כשהילדה הגדולה שלנו בת החמש עם צרכים מיוחדים, עיכוב התפתחותי ותסמונת נדירה – הגדרה יבשה לאתגרים גדולים, והבן הקטן שלנו בן שנה

יצחק קרויזר:  שבועיים לאחר שנפתחה המלחמה הוצע לי לצאת לחל"ת רטרואקטיבית ולהשתמש בכל ימי החופשה שצברתי

יצחק קרויזר:  ההכנסה שלנו נפגעה

יצחק קרויזר:  המסגרות של הילדים, על אף שלא פעלו, המשיכו לגבות תשלום כרגיל

יצחק קרויזר:  נשארתי בבית עם הילדים, עם האתגרים ועם התשלומים

יצחק קרויזר:       לאחר שהילדים חזרו למסגרות, הוקטנה משרתי

יצחק קרויזר:  נשות המילואימניקים מאז ועד היום באותה הרוח בדיוק נשארות בבית, ובגבורה מחזיקות את המשפחה, הילדים והבית עם כל העומס שנגזר מכך

יצחק קרויזר:  לצערנו, בחודשים האחרונים וגם עם פרוץ המלחמה נחשפים למגמה מדאיגה שהולכת ומתרחבת: הוצאת נשות המילואימניקים לחל"ת

יצחק קרויזר:  החל"ת הפך למנגנון קל ופשוט עבור המעסיקים בכל תקופת משבר מזדמנת – וגם כעת

יצחק קרויזר:  עם פרוץ המלחמה המעסיקים לא היססו והמתינו, הוציאו לחל"ת נשים רבות של משרתי מילואים

יצחק קרויזר:  בפועל מדובר בפיטורים שקטים; החוק לא מגן מהוצאה לחל"ת, והן נותרות ללא הכנסה, ללא אופק תעסוקתי, ללא זכויות סוציאליות ומקצועיות, ובעיקר ללא כל ודאות לגבי המשך יכולתן לחזור למעגל העבודה

יצחק קרויזר:       מחד הן מנועות מלחפש עבודה, ומאידך נשארות ללא הכנסה, ורבות מהן אף לא עומדות בקריטריונים לקבלת דמי אבטלה

יצחק קרויזר:  כאמור, הפגיעות הכלכליות קשות מאוד וכך גם הפגיעות התעסוקתיות, אך לא פחות חשוב מכך – הפגיעה המורלית בנשות המילואים, אשר נמצאות בחזית העורף, אשר נותרות מאחור ללא כל התייחסות ראויה מצד המעסיקים וללא כל רשת ביטחון תעסוקתית מצד המדינה

אמיר אוחנה: לסיום, אדוני

יצחק קרויזר: מדובר בתקופה ארוכה שבה נושא החל"ת הופך והולך להיות השוק השחור של שוק העבודה, וכדי לא לתת לנושא הזה להמשיך ולגדול וכדי לתת מענה הולם ורשת ביטחון טובה מהודקת עבור נשות המילואים וכל נפגעי החל"ת בכלל – יש צורך בתיקוני חקיקה מיידיים שלא ישאירו מקום של ספק ויצילו את נשות משרתי המילואים מהפגיעות הקשות הללו

יצחק קרויזר:  ללא כל מוגנות בחוק בנושא החל"ת נשות המילואים ימשיכו להיפגע באופן קשה, וההשלכות לכך מרחיקות לכת

יצחק קרויזר:  משרתי המילואים ונשות המילואים הם גוף אחד, ומחובתנו לשמור על התא המשפחתי שלהם חזק, כדי שיהיה לכולנו לאן לחזור

יצחק קרויזר:  תודה רבה

אמיר אוחנה: תודה רבה

אמיר אוחנה:  חברת הכנסת דבי ביטון, ואחריה – אחרון הדוברים לשלב זה, חבר הכנסת משה סולומון

דבורה ביטון: כבוד היושב-ראש, כבוד השר, כנסת נכבדה, כמדי מליאה אני שמה דגש על עניין החטופים

דבורה ביטון:  אני רוצה לברך את חברתי שלי, חברת הכנסת, וחבר הכנסת ביסמוט על הקמת שדולה חשובה מאוד

דבורה ביטון:  עם זאת, חשוב מאוד להזכיר ולהדהד: אנחנו כבר שלושה חודשים בעיצומה של המלחמה

דבורה ביטון:  אני כחלק מהעקורים מוכנה להיות עוד שלושה חודשים אם אני אדע שבסוף השקט יחזור לדרום ונוכל לגדל את ילדינו, את משפחתנו, בצורה תקינה וראויה, כפי שקיים במקומות אחרים במדינה

דבורה ביטון:       כבוד היושב-ראש, היום העיתונאית נועה שפיגל פרסמה את דבריה של מירב סבירסקי ממשפחת החטופים, שאומרת בוועדת מעמד האישה: עכשיו זה עוד הזמן שאפשר לקיים הפלות; אחר כך אי-אפשר יהיה

דבורה ביטון:  אני חושבת שזה מספר את כל הסיפור

דבורה ביטון:  יש לנו חובה, חובה מוסרית, לפעול ולהביא את החטופים והחטופות הביתה, להמשיך לחבק ולחזק את השבים

דבורה ביטון:  אנחנו שומעים את הסיפורים, אנחנו רואים את הקשיים, אנחנו גם נחשפים מהסיפורים למה שקורה במנהרות האפלות, האכזריות, ולכן עלינו לפעול בכל הכוח

דבורה ביטון:  תודה

אמיר אוחנה: תודה רבה

אמיר אוחנה:  חבר הכנסת משה סולומון, בבקשה

משה סולומון: אדוני היושב-ראש, בשבוע שעבר עמדתי כאן במליאה והזכרתי שבתוך המלחמה שבה אנו נמצאים ראוי לציין את הקהילה האתיופית, שהקריבה את טובי בניה ובנותיה בשבת 7 באוקטובר ובעיקר כעת, במהלך המלחמה

משה סולומון:  ציינת כי ישנם 20 נופלים מבני הקהילה, חיילים וכוחות הביטחון, שמהווים פי שניים מחלקם היחסי באוכלוסייה; והינה, אמש התבשרנו על עוד גיבורה, 21 במספר, שמסרה את נפשה על הגנת המולדת, סמל שני שי גרמאי, זיכרונה לברכה, שנפלה בפעילות מבצעית בג'נין לאחר שהרכב שבו הייתה נפגע ממטען

משה סולומון:      השתתפתי אתמול בהלווייתה, שהתקיימה בבית העלמין בכרמיאל, שם ראיתי משפחה עם תודעה ציונית עמוקה וקהילה שלמה שגאה ומצדיעה לגיבורת ישראל

משה סולומון:  איך אפשר לעמוד מול דמעות של אימא שבוכה על קברה הטרי של בתה היחידה? איך אפשר לעמוד מול עוצמות של אבא שגאה בגבורה של בתו שנפלה על הגנת המולדת? ההורים לא רצו שתלכי למג"ב, הם פחדו עליך, אך את התעקשת על שירות משמעותי בגזרה מאתגרת

משה סולומון:  משפחת גרמאי היקרה, בתכם שי, השם ייקום דמה, נפלה כגיבורה

משה סולומון:  היא מסתכלת מלמעלה וגאה בכם, ההורים והאחים ושאר המשפחה, ובעוצמות שאתם מקרינים על כלל ישראל

משה סולומון:  יהי זכרה ברוך

אמיר אוחנה: תודה רבה

אמיר אוחנה: [רשומות (הצעות חוק, חוב' מ/1700)

אמיר אוחנה: ]  

אמיר אוחנה: חברי הכנסת, נעבור לנושא הבא על סדר-היום, והוא הצעת חוק ההתיישנות (תיקון מס' 9 – הוראת שעה – חרבות ברזל), התשפ"ד–2024, לקריאה הראשונה

אמיר אוחנה:  אני מזמין את כבוד השר חיים כץ להציג את הצעת החוק בשם שר המשפטים, בבקשה

אמיר אוחנה:  כבוד השר, בבקשה

התיירות חיים כץ: אדוני היו"ר, כנסת נכבדה, ביום כ"ב בתשרי התשפ"ד, 7 באוקטובר 2023, החלה מתקפת טרור רצחנית מרצועת עזה שבמסגרתה חדרו מאות מחבלים ליישובים בדרום הארץ מהיבשה, מהאוויר ומהים, וכן התבצע ירי מסיבי של אלפי רקטות לעבר שטח מדינת ישראל

התיירות חיים כץ:  במתקפת טרור זו נרצחו מאות אזרחים ואנשי כוחות הביטחון השונים ונפצעו אלפים

התיירות חיים כץ:  כמו כן, ישנם נעדרים שטרם אותרו

התיירות חיים כץ:  נוסף על כך, דווח על מאות אזרחים וחיילים שנשבו על ידי ארגון הטרור חמאס והועברו לרצועת עזה

התיירות חיים כץ:    בעקבות פעולות איבה אלה הכריזה ממשלת ישראל על מצב מיוחד בעורף ומלחמה – היא מלחמת חרבות ברזל – שבמסגרתה גויסו מאות אלפי חיילי מילואים

התיירות חיים כץ:  מאז מתנהלים קרבות קשים ברצועת עזה וגם בחזית בצפון

התיירות חיים כץ:  כ-200,000 אזרחים פונו מבתיהם, ומאז, כשלושה חודשים, מרביתם שוהים בבתי מלון ובדירות שכורות, וחזרתם לבתיהם טרם ידועה; ידועה, אבל לא נורא

התיירות חיים כץ:       אזרחים רבים מתמודדים עם קשיים כלכליים ועם המתח והחרדה שהמלחמה גורמת להם ולבני משפחותיהם

התיירות חיים כץ:  אירועי האיבה והמלחמה גרמו לאבדות בגוף ובנפש ולנזקים שונים נוספים, כגון נזקים כלכליים ומשפטיים

התיירות חיים כץ:  אחד הנזקים המשפטיים הוא הסיכון להתיישנות של תביעות אזרחיות, קרי, כי בנסיבות שתוארו לעיל, ומשסופו של המצב המיוחד בעורף אינו ידוע, הגשת תובענות אזרחיות לבתי המשפט אינה נמצאת בראש סדר העדיפויות של האזרחים, תביעות רבות נמצאות בסיכון להתיישן, וייתכן שחלקן אף יתיישנו

התיירות חיים כץ:      חוק ההתיישנות, התשי"ח–1958, בנוסחו כיום אינו נותן מענה לסיכון זה

התיירות חיים כץ:  כך למשל סעיף 17 לחוק, הקובע תקופת הארכה של שנה אם נבצר מן התובע בשנה האחרונה של תקופת ההתיישנות להגיש את התובענה מפני שנסגר בית המשפט המוסמך לדון בה, אינו חל, מפני שבתי המשפט אינם נסגרים בעת הכרזה על מצב מיוחד בעורף, וניתן להגיש תובענות לבתי המשפט באופן מקוון

התיירות חיים כץ:    למרות שקיימת אפשרות טכנית לפתוח בהליכים אזרחיים, חלק ניכר מאזרחי מדינת ישראל מתמודדים עם קושי משמעותי לעשות זאת, לדוגמה תושבים שפונו מבתיהם ואין בידיהם המסמכים הנחוצים להגשת תובענה, או המשרתים בכוחות הביטחון שאינם יכולים להתפנות להגשת וניהול תובענה בתקופה זו

התיירות חיים כץ:  קושי זה מעמיד את תביעתם בסיכון להתיישנות, וכן קיים חשש שחלקן אף יתיישנו

התיירות חיים כץ:      לפיכך, מוצע להוסיף לחוק ההתיישנות את סעיף 15א, אשר במסגרתו, לעניין תביעה שאינה במקרקעין ושתקופת ההתיישנות שלה בת שבע השנים החלה לפני יום כ"ב בתשרי התשפ"ד, 7 באוקטובר 2023, וטרם התיישנה לפני כניסתו של החוק המוצע לתוקף – מוצע להחיל את ההוראות הבאות:     בסעיף קטן (ב) מוצע לקבוע כי עבור תובע הנמנה על אחת מהאוכלוסיות המיוחדות המוגדרות בסעיף, כגון מפונים, חטופים, מי שהוכרו כנפגעי איבה, נכי צה״ל ובני משפחותיהם, בני משפחות של נרצחים בפעולות האיבה ושל חללי צה״ל, וכן חיילי צה״ל, אנשי כוחות הביטחון וההצלה – תחול עילת השעיה, כך שמוציאים מכלל המניין של תקופת ההתיישנות את התקופה שמיום תחילתו של החוק המוצע עד תום 18 חודשים מהמועד האמור

התיירות חיים כץ:    עילת ההשעיה מנותקת ממשך ההכרזה על מצב מיוחד בעורף, משום שהצמדה אליו סובלת מחסרונות משמעותיים: ראשית, קיים חוסר ודאות לגבי תוקפו של המצב המיוחד בעורף, וכן קיימת אפשרות שההכרזה תפקע ולאחר מכן תתחדש באופן שייצור חוסר בהירות לגבי גורלן של תביעות שהתיישנו בין שתי התקופות האלה; שנית, ייתכן שבהמשך הלחימה ההכרזה על המצב המיוחד בעורף תצומצם לאזורים גיאוגרפיים מסוימים; התניית עילת ההשעיה בקיומה של הכרזה במצב כזה תקשה ללא הצדקה על התובעים הגרים בשטח שהוצא מגדר ההכרזה על מצב מיוחד בעורף, ותגרור את הצדדים להתדיינויות ארוכות וסבוכות

התיירות חיים כץ:    בתום עילת ההשעיה מוצע לקבוע בסעיף 2 להצעת החוק כי יחול סעיף 16 לחוק ההתיישנות הקיים, דהיינו תעמוד לתובע תקופה נוספת של לא יותר משנה להתארגנות ולהגשת התובענה, כמקובל בעילות השעיה אחרות

התיירות חיים כץ:  עבור כלל האוכלוסייה מוצע לקבוע עילת הארכה; מוצע לקבוע שתביעתם לא תתיישן לפני שתחלוף שנה מיום כניסתו של החוק המוצע לתוקף, אם נבצר מהם להגיש את תביעתם בשנה האחרונה להתיישנות בשל פעולות האיבה או פעולת המלחמה

התיירות חיים כץ:    יודגש כי בניגוד לאוכלוסיות המיוחדות, שלגביהן העיכוב המוצע יכול להיות בכל שלב של מרוץ ההתיישנות בתביעתם, לתובעים הנמנים על האוכלוסייה הכללית מוצע להעניק הארכה בלבד, שיש ביכולתה להאריך את מרוץ ההתיישנות רק בסופו ולתקופה של שנה לכל היותר

התיירות חיים כץ:  תקופת ההארכה המתייחסת לאוכלוסייה הכללית תחול גם על תאגידים ועל המדינה, הן משום שגם הם אינם מתפקדים כבשגרה עקב המצב המיוחד בעורף, וכן משום שהארכת המרוץ תמנע את ההכרח להגיש תובענה לבית המשפט נגד אזרחים שאינם מסוגלים להתגונן מפניה לעת הזו

התיירות חיים כץ:    בעוד שבסעיף קטן (ב) מוצעים הסדרים עבור תביעות שאינן במקרקעין, שטרם התיישנו ביום כניסתו של החוק המוצע לתוקף, בסעיף קטן (ג) מוצע כחריג לדיני ההתיישנות להחיות תביעות שאינן במקרקעין, ושתקופת ההתיישנות שלהן הסתיימה בתקופה שמיום כ״ב בתשרי התשפ"ד, 7 באוקטובר 2023, ועד לערב תחילתו של החוק המוצע, כך שמרגע פרסומו של החוק המוצע ברשומות יראו את התביעות כאילו לא התיישנו, ויינתנו לתובעים תשעה חודשים נוספים להסדיר את תביעותיהם האזרחיות

התיירות חיים כץ:    בפסקה (1) מוצע כי ההחייאה האמורה תיעשה באופן אוטומטי עבור תובעים הנמנים על האוכלוסייה המיוחדת בפסקה (2); בעבור תובעים אחרים מוצע להתנות את החייאת התביעה בשיקול דעתו של בית המשפט לבקשת התובע, שיידרש להצדיק את בקשתו ולשכנע את בית המשפט כי נבצר ממנו להגיש את התביעה בתקופת ההתיישנות עקב אירועי האיבה או פעולות המלחמה

התיירות חיים כץ:      לסעיף קטן (ד) מוצע להחיל את הוראות סעיף 1 להצעת החוק על הסדרי ההתיישנות החיצוניים לחוק, שקובעים תקופות התיישנות קצרות מזו הקבועה בחוק ההתיישנות ומעוגנים בחוקים אחרים, תוך החרגת הסדרי התיישנות הקבועים בחיקוקים מסוימים

התיירות חיים כץ:  בפסיקה נקבע כי הוראותיו של החוק לא חלות באופן אוטומטי על הסדרי התיישנות חיצוניים לחוק, אולם בשל תכליתה של הצעת החוק מוצע להחיל אותה גם על הוראות ההתיישנות הקבועות בחיקוקים חיצוניים באותם מקרים שבהם אין הצדקה להבחין לעניין זה בין עילות התביעה השונות

התיירות חיים כץ:      לצד זאת, מוצע להוציא מגדר הוראה זו הסדרים ספציפיים – הסדרים שנדונו בבתי המשפט ונפסק לגביהם כי אין להחיל עליהם את עילות העיכוב הקיימות בחוק, הן מפני שמדובר בתקופות הקובעות התיישנות מהותית מכוח אמנות בין-לאומיות, הן מפני שמדובר בהתיישנות מהותית או מפני שהחלת עילות העיכוב מנוגדת לתכלית אותו חוק הקובע הסדר התיישנות

התיירות חיים כץ:      כמו כן מוצע להחיל את התיקון גם על תקופות התיישנות מוסכמות בכתב, הקצרות מן התקופה הקבועה בחוק ההתיישנות, כפי שמתיר לעשות זאת סעיף 19 לחוק

התיירות חיים כץ:  בנוסף, מוצע להבהיר כי בתובענות ייצוגיות, לפי חוק תובענות ייצוגיות, התשס"ו–2006, תחול עילת ההשעיה או ההארכה, לפי העניין, על התובע הייצוגי

התיירות חיים כץ:      סעיף קטן (א) להצעת החוק הוא סעיף ההגדרות, המפרט מיהם התובעים הזכאים לעילת ההשעיה המיוחדת; את ההגדרות לפעולות האיבה; ואת פעולות הלחימה, שהתרחשותן מצדיקה את תוספות הזמן המוצעות

התיירות חיים כץ:  יודגש, כי אין צורך בעילת השעיה או הארכה בעבור תביעות במקרקעין, אשר עליהן קובע סעיף 5(2) בחוק ההתיישנות הקיים תקופות התיישנות ארוכות מאוד – 25 שנה במקרקעין מוסדרים ו-15 שנה במקרקעין לא מוסדרים – ונראה כי הסיכון להתיישנות התובענה בעקבות אירועי האיבה ופעולות המלחמה אינו קיים לגביהן

התיירות חיים כץ:  על כן, הממשלה מבקשת מהכנסת לתמוך בהצעת החוק

התיירות חיים כץ:  תודה רבה

אמיר אוחנה: תודה רבה לשר כץ

אמיר אוחנה:  אנחנו נעבור כעת לדיון האישי

אמיר אוחנה:  אני רואה ששתי הדוברות הראשונות, חברות הכנסת טלי גוטליב וצגה מלקו, עדיין נמצאות בישיבת הסיעה

אמיר אוחנה:  אני אשמור את זכותן לדבר בהמשך, ואקרא כרגע לחבר הכנסת מאיר כהן

אמיר אוחנה:  בבקשה, אדוני, עד שלוש דקות לרשותך

מאיר כהן: אדוני היושב-ראש, כנסת נכבדה, חברי וחברות הכנסת, את חיידק האנטישמיות לא הצלחנו להכחיד ולהדביר

מאיר כהן:  האנטישמים מחכים לשעת כושר להרים את הראש ולפזר את הרעל שלהם

מאיר כהן:  לצערי, זו שעתם

מאיר כהן:  אנחנו רואים לאיזו אהדה הם זוכים, לצערי הגדול

מאיר כהן:  אנחנו עדים לתופעה מדהימה של התפשטות אנטישמיות

מאיר כהן:  הם מרימים את ראשם כמו אש בשדה קוצים

מאיר כהן:  ואם לא די בכך, אז בית הדין בהאג מעמיד אותנו – ביוזמתה של דרום אפריקה, חסידי אומות העולם – מעמיד אותנו לדין, ומאשים אותנו ברצח עם, לא פחות ולא יותר; בניסיון לרצח עם

מאיר כהן:       כשכולנו קוראים את כתב התביעה אנחנו מבינים מעל לכל ספק, שאחת המחויבויות של כל שר ושל כל חבר כנסת ושל כל איש ציבור היא להיות זהיר מאוד בהתבטאויות שלו

מאיר כהן:  מותר לנו לכעוס, מותר לנו לכאוב, מותר לנו לעשות פעילות אקטיביסטית כנגד תופעת האנטישמיות – להילחם בה, להילחם בחזית אחת מול בית הדין בהאג – אבל אסור לנו, אסור לנו, להמשיך בהתבטאויות שאין להן כל נימה של אחריות

מאיר כהן:  לא רוצחי עם אנחנו, כי אם עם שנלחם על חירותו; מדינה שנלחמת על אזרחיה מול ארגוני טרור חסרי אנושיות, שניזונים מאידיאולוגיה של רצח, של שפיכות דמים, של לרצוח יהודים באשר הם

מאיר כהן:       על כן צר לי לשמוע שבבית הזה, לפני עשר דקות כמדומני, מקטרגים על מי שנבחר על ידי ראש הממשלה, אהרן ברק, שאין כמוהו להגן עלינו במקום כזה – מקטרגים וקוראים לו: הקטגור, זה שיקטרג על עם ישראל

מאיר כהן:  אז אני מבקש ממי שאמר את זה שיעלה לכאן ויחשוב פעמיים

מאיר כהן:  זה מדאיג אותי נורא

מאיר כהן:  וצריך להבהיר לכל העולם: לא פצצת אטום אנחנו רוצים על עזה, אלא להרחיק ולגמור פעם אחת ולתמיד את ארגון המרצחים

מאיר כהן:  אבל לא פצצת אטום

מאיר כהן:  היו זהירים בדבריכם

מאיר כהן:  אנחנו לא רוצים לעשות טרנספר של אף אחד, אנחנו רוצים – ועל זה יש חזית אחידה בכל המדינה הזאת – להרחיק מהגבול את כל הרוצחים, גם את הנוח'בה, וגם את רדואן

מאיר כהן:       ולכן באמת בשעה כזאת, כשאנחנו מותקפים, ראוי לכל איש ציבור – אדוני יושב-ראש הכנסת, ואני חושב שאתה גם צריך להגיד את זה – להיות זהיר בדבריו

מאיר כהן:       ובאשר לעופר כסיף - -      

אמיר אוחנה: לסיום, אדוני

מאיר כהן: - - משפט אחד

מאיר כהן:  אני לא רוצה להגיד עליך מילים רעות – באמת, לא מעל הבמה הזאת – אבל הגזמת, פשוט הגזמת

מאיר כהן:  אלה חיילי צה"ל, זה הצבא שלנו, זה המגן שלנו

מאיר כהן:  חזור בך מהחתימה או ההצטרפות לתביעה

מאיר כהן:  זה מעבר לכל קו אדום במדינת ישראל

מאיר כהן:  תודה

אמיר אוחנה: תודה רבה

אמיר אוחנה:  חבר הכנסת מיקי לוי, בבקשה

אמיר אוחנה:  עד שלוש דקות לרשותו של אדוני

מיקי לוי: תודה רבה, אדוני היושב-ראש

מיקי לוי:  נמצאים איתנו כאן היום דיקלה ואברהם נסימי והילדה נויה, ממתפני היישובים עבדון, מנות, אלקוש ואבירים

מיקי לוי:  כבר למעלה מחודשיים שהם שוהים במלון יהודה בירושלים ובעוד מלונות, וזאת הודות לתרומות נדיבות של פילנתרופים, לא הודות למדינת ישראל

מיקי לוי:  השהות שלהם מסתיימת בימים אלה, אדוני, לצערי

מיקי לוי:  הם בסכנת פינוי

מיקי לוי:  לאן ילכו? עם מי מהילדים? מי מהמבוגרים? מי מהאנשים? היישוב שלהם, אדוני, נמצא בטווח של 3

מיקי לוי: 7 ק"מ

מיקי לוי:  יש לו כניסה אחת, יציאה אחת

מיקי לוי:  מדובר בציר מטווח

מיקי לוי:  כאשר הוא נסגר, אין כניסה ויציאה

מיקי לוי:  אנשים אלה אינם יכולים לשוב לביתם, המצוי בטווח הטילים – 3

מיקי לוי: 7 ק"מ

מיקי לוי:  שר החינוך רק היום אמר: לא רואה חזרה ללימודים עד סוף השנה

מיקי לוי:  אז מה יעשו עם הילדים? היכן נויה תלך ללמוד? ואין מגיב

מיקי לוי:       היישובים, כפי שאמרתי, נמצאים בטווח של 3

מיקי לוי: 7 ק"מ מקו הגבול בצפון

מיקי לוי:  קיימתי דיון בוועדה לביקורת המדינה עם ראשי היישובים

מיקי לוי:  קיימנו דיון נוסף בוועדת הפנים

מיקי לוי:  הגעתי עם דקלה לוועדת הכספים, ושם היא פרסה את התלאות של התושבים

מיקי לוי:  שלחתי, אדוני, מכתב לשר האוצר ולראש הממשלה

מיקי לוי:  כמובן לא קיבלתי תשובה, כי מה זה חשוב? זה לא חשוב, החיים של התושבים

מיקי לוי:      אם הייתי יכול לתת לנויה, ילדה בת 8, או ללביא, ילד בן 7, לשאת נאום במקומי מעל הדוכן הזה, כולנו, אדוני, היינו פורצים בבכי, כי אין מושיע

מיקי לוי:  ממשלה שלא אכפת לה מחיי תושביה

מיקי לוי:  למי מאיתנו יש את האומץ להחזיר אותם אל הבתים שלהם, שנמצאים בטווח טילי הנ"ט? מי ייתן את ההסברים לכך שחלילה משפחה מאחד היישובים תשלם בחיים? אני זועק את זעקתם של תושבי היישובים עבדון, אלקוש ואבירים מזה חודשיים, ואין מושיע

מיקי לוי:       אני פונה למקבלי ההחלטות בממשלת ישראל

מיקי לוי:  אני פונה גם אליך, אדוני שר התיירות

מיקי לוי:  תקשיב אליי, אדוני שר התיירות – לא אכפת לו – נא לטפל בתושבי שלושת היישובים

מיקי לוי:  נא לשכן אותם במלונות, כי מוחרתיים הם עוזבים את המלון

מיקי לוי:  אמרתי, אולי אני אביא אותם למסדרונות הכנסת

מיקי לוי:  אין להם לאן ללכת

מיקי לוי:  נא לטפל בפיצויים שלהם

מיקי לוי:       נויה בת ה-8 ולביא בן ה-7 פרצו בבכי כאשר דיברתי איתם

מיקי לוי:  נויה, תעמדי, כדי שיראו אותך

מיקי לוי:  תעמדי

מיקי לוי:  ונויה אומרת: בבקשה, בבקשה, תעזרו לנו, זה מה שהיא ביקשה, ופרצה בבכי

מיקי לוי:  אם רק חלילה יקרה אסון, אני מפנה אצבע מאשימה למקבלי ההחלטות בממשלה הרעה הזאת

מיקי לוי:  בבקשה תמצאו פתרון

מיקי לוי:  אני פונה לחברי הכנסת מהקואליציה, אני פונה לשר התיירות, שהוא נציג הממשלה בכנסת, כרגע במליאה, אבל לא כל כך אכפת לו: לכו לדבר עם דקלה ונויה, תתרשמו ותפעילו את הקשרים שלכם כחברי כנסת מהקואליציה אצל מקבלי ההחלטות

מיקי לוי:  אני מקווה

מיקי לוי:  לו יהי

מיקי לוי:  אמן

אמיר אוחנה: חבר הכנסת אבי מעוז, נוכח? אינו נוכח

אמיר אוחנה:  חבר הכנסת איימן עודה, בבקשה, עד שלוש דקות לרשותך

איימן עודה: כבוד היושב-ראש, עמיתיי חברי הכנסת, חברות הכנסת, בצעירותי השתהיתי לראות את ועידת מדריד 1991, את המשלחת הפלסטינית

איימן עודה:  כל שוחרי השלום אהבו את היום הזה, וגם תושבי עזה

איימן עודה:  אני לא אשכח איך ב-10 בנובמבר 1991, כשראש המשלחת הפלסטינית, חיידר עבד א-שאפי, חזר לעזה, כל עזה יצאה בשביל לחבק אותו, איך הרימו אותו על הכתפיים

איימן עודה:  אני בעצמי זוכר את הכותרת של עיתון אל-איתיחאד, (אומר בערבית: עם פרחים, ענפי זית ויונים לבנות קיבלה עזה את המשלחת הפלסטינית

איימן עודה: ) עם פרחים ועצי זית ויונים לבנות – כך התקבלה המשלחת הפלסטינית בעזה

איימן עודה:  כעזתים רובם ככולם רצו את השלום

איימן עודה:  מאז רק ב-20 השנים האחרונות היו יותר מעשר מלחמות על עזה: ימי תשובה – 2004; גשם ראשון – 2005; גשמי קיץ – 2006; חורף חם – 2008; עופרת יצוקה – 2009-2008; עמוד ענן – 2012; צוק איתן – 2014; שומר חומות – 2021; שחר שחור – 2022; מגן וחץ – 2023

איימן עודה:  מול כל זה עמדו העזתים

איימן עודה:  הכיבוש הארור הזה שחק את החלומות של השלום - -      

עודד פורר: איזה כיבוש? מי שלט בעזה? ב-2005 מי שלט בעזה?     

איימן עודה: - - שחק את החלומות של השלום

אמיר אוחנה: חבר הכנסת פורר

איימן עודה: אתמול שר האוצר סמוטריץ' אמר שיש בעזה 2 מיליון נאצים; לפני כמה ימים שר הביטחון גלנט אמר שהם חיות אדם

איימן עודה:  אני רוצה להגיד ששניכם קטנים קטנים, ועזה גדולה גדולה

איימן עודה:  עוד תזרח השמש על עזה, ועוד תזרח השמש על שני העמים

איימן עודה:  עוד תזרח שמש השלום המושתת על הכרה בזכויות הלאומיות של שני העמים, מדינה פלסטינית בגבולות 67' לצד מדינת ישראל, ויבוא השלום ויבוא הביטחון על אפכם ועל חמתכם

עודד פורר: - - -      

איימן עודה: יא גזענים, יא קטנים

איימן עודה:  עוד יבוא השלום

אמיר אוחנה: תודה רבה

עודד פורר: - - -      

עודד פורר: תגנה את הטבח

עודד פורר:  תגנה את החיזבאללה

עודד פורר:  תגנה אותם פעם אחת

ארז מלול: בבקשה, חבר הכנסת טור פז

משה טור פז: "הוא מחליש את ההרתעה הישראלית", ככה אמר שר אחד; "הוא פקיד שסיים את עבודתו לפני 17 שנה, למה דעתו מעניינת"? אמר בנו של ראש הממשלה; "הוא וחלוץ צריכים להינמק עד סוף חייהם בכלא", אמר שר אחר; "הוא רוצה גופות של יהודים ברחובות", אמר העיתונאי המקורב לראש הממשלה

משה טור פז:       מה לא אמרו עליו, מכונת הרעל לא ויתרה על שום סמל ודימוי

משה טור פז:  אבל שמחנו לשמוע אתמול שנשיא בית המשפט העליון לשעבר, המשפטן, מומחה זכויות האדם אהרן ברק, נעתר לבקשת הממשלה – ראש הממשלה, כן, ראש הממשלה ביקש ממנו, והוא ייצג אותנו בדיון בהאג מול השקר הפלסטיני

משה טור פז:  שמחתי והערכתי את ברק, שנעתר לבקשה חרף כל הדברים האלה

משה טור פז:       אנחנו בזמנים קשים, רבותיי, ואנחנו חייבים את הכי טוב שלנו

משה טור פז:  אז תודה לשופט בדימוס אהרן ברק, שנענה לבקשה

משה טור פז:  תודה לממשלה ולראש הממשלה, שהתעלו על הקטנוניות הקבועה והבינו את חשיבות העניין

משה טור פז:  אסור לנו לחשוב שוב ש"כֹּחי ועֹצֶם ידִי עשה לי את החיל הזה"

משה טור פז:      מה למדנו מ-7 באוקטובר? למדנו שאנחנו לא יודעים כלום

משה טור פז:  הממשלה הזו נבחרה אחרי שסיפרו לנו על משילות, חרטטו אותנו על ימין חזק מלא מלא, על ביבי חזק מול החמאס, זוכרים? ביבי חזק מול החמאס, איזו אגדה

משה טור פז:  חברים, התבדינו

משה טור פז:  לא הכול אנחנו יודעים

משה טור פז:  טעינו בקונספציה

משה טור פז:  מסתבר שימין לא מביא ביטחון, ומסתבר שהשמאלנים לא בוגדים

משה טור פז:  האשמתם את מערכת המשפט, את בג"ץ ואת המפגינים, את השמאל ואת אהרן ברק

משה טור פז:  אז מה למדנו מזה? האם כולם מבינים את זה? האם למדנו שיעור בצניעות? האם הבנו שהאמת לא נמצאת רק בצד אחד ?אם נלמד משהו אחד מ-7 באוקטובר ומשליחתו של אהרן ברק כנציג מדינת ישראל להאג, זה הצורך בצניעות

משה טור פז:  אם ניקח משהו מהמלחמה הזאת – בכל זאת עשינו משהו

משה טור פז:  תודה

ארז מלול: תודה רבה

ארז מלול:  חברת הכנסת מירב כהן, בבקשה

גלעד קריב: האם מקובל שמפלגת השלטון מקיימת ישיבת סיעה בזמן מליאה? אני פשוט רוצה להבין, האם מקובל שמפלגת השלטון עושה ישיבת סיעה בזמן מליאה?      

ארז מלול: חבר הכנסת קריב, שאלתך נרשמה

גלעד קריב: שאלה לייעוץ המשפטי של המליאה

גלעד קריב:  זה הגיוני?     

ארז מלול: הינה, הייעוץ המשפטי נמצא פה

גלעד קריב: שאלה לייעוץ המשפטי של המליאה: האם זה הגיוני שחברת הכנסת מירב כהן תדבר מול מליאה ריקה בצד הזה של הקואליציה כי הם בישיבת סיעה?      

ארז מלול: חבר הכנסת קריב, אתה מוזמן לשאול – זה לא - - -      

גלעד קריב: זה במסגרת הזלזול המתמשך של ממשלת הימין בכנסת, הפרדת רשויות

ארז מלול: תודה רבה

מירב כהן: כנסת נכבדה, בגיל 87 אהרן ברק יחזור אל היבשת שבה נולד בשם אריק בריק; היבשת שבה שרד את שנות השלטון הנאצי ואקציית הילדים בגטו קובנה; היבשת שבה חי במחבוא אצל חסיד אומות עולם, וממנה עלה לארץ ישראל בגיל 11

מירב כהן:  מסלול החיים של אהרן ברק הוא המסלול הישראלי-ציוני האולטימטיבי, כזה שעובר בין תחנות של פטריוטים מושבעים: עתודה בצה"ל, התעקשות על קורס קצינים, דוקטורט באוניברסיטה העברית, דיקן הפקולטה למשפטים, התגייסות לשירות הציבורי בתור היועץ המשפטי לממשלה, השתתפות בצוות המשא ומתן בהסכמי קמפ דייוויד בין מצרים וישראל, מינוי לשופט בית המשפט העליון, ובהמשך לנשיאו

מירב כהן:  ברק הפך למשפטן בעל שם עולמי

מירב כהן:  במסגרת ההתעסקות בעצמאות המערכת המשפטית ובזכויות אדם הוא ביסס וחיזק את חומת ההגנה המשפטית, שלאורך כל השנים אפשרה למדינת ישראל לשמור על עצמה ולפעול בנחישות ובעוצמה נגד אויבינו

מירב כהן:      בשנים האחרונות – צריך לומר את זה – אחרי שכבר פרש מכס השיפוט, אהרן ברק נמצא תחת התקפה מתמשכת

מירב כהן:  שליחי ראש הממשלה הכפישו אותו, קיללו אותו, עשו הכול כדי למרר את חייו של פנסיונר פטריוט

מירב כהן:  חברי כנסת אמרו שצריך לשלוח אותו לכלא; שרים בממשלה השתלחו בו

מירב כהן:  ועכשיו אותו אהרן ברק מגויס בצו 8 על ידי משמיציו ותוקפיו כדי שישמש בתור מגן ישראל בבית הדין הבין-לאומי

מירב כהן:  ככתוב: "הן אצעק חמס ולא אֵעָנה, אשַוַע ואין משפט"

מירב כהן:  בשעתה הקשה ביותר, המדינה זקוקה לטובים ביותר שיגנו עליה בעזה, בגבול הצפון ובהאג

מירב כהן:      אהרן ברק, ישראלים רבים חייבים לך סליחה ותודה

מירב כהן:  תודה על זה שאפילו כשחלק גדול מהמדינה ויתר עליך, אתה לא ויתרת על המדינה, אפילו לא לרגע

מירב כהן:  "לך בכֹחֲךָ זה והושעת את ישראל"

מירב כהן:  תודה רבה

ארז מלול: תודה רבה

ארז מלול:  חבר הכנסת מיקי לוי – אינו נוכח

ארז מלול:  חבר הכנסת ואליד אלהואשלה

וליד אל-הואשלה: ואליד אלהואשלה

ארז מלול: אלהואשלה, סליחה

ארז מלול:  ואליד אלהואשלה, תפדל

וליד אל-הואשלה: מכובדי היושב-ראש, חבריי חברי הכנסת, דיברנו הרבה והתרענו רבות על הקבוצות החמושות שמסתובבות בנגב בתקופה האחרונה, אם זה בביר הדאג' או במקומות אחרים, כמו אום-חשרם וח'רבת א-זעק

וליד אל-הואשלה:  לצערי הרב, אף אחד לא מטפל בקבוצות האלה, שלוקחות את החוק לידיים

וליד אל-הואשלה:  מה שקרה בשבת עם קבוצת צעירים מהיישוב אום בטין לא מתקבל על הדעת, לא ייתכן

וליד אל-הואשלה:  איך מרשים לדברים כאלה לקרות? לא מקובל

וליד אל-הואשלה:  קבוצת חמושים – מתנחלים, שיושבים ליד קיבוץ להב – מתחקרת את האנשים בשטח, כאילו שהיא המשטרה, היא הריבון

וליד אל-הואשלה:       מכאן אני פונה למשטרה, למפכ"ל, לפיקוד דרום ולמפקד המשטרה, מפקד העיירות, על מנת לטפל בנושא הזה

וליד אל-הואשלה:  אנחנו החברה הערבית בנגב, החברה הבדואית, קיבלנו אחריות על האוכלוסייה שלנו מ-7 באוקטובר

וליד אל-הואשלה:  היא מתנהלת כמו שצריך

וליד אל-הואשלה:  אבל לא יכול להיות שמפקירים את הביטחון של האנשים

וליד אל-הואשלה:       אני לא רוצה לעלות כאן שוב ולדבר על קבוצות חמושות בכל מיני יישובים בנגב

וליד אל-הואשלה:  לא מקובל

וליד אל-הואשלה:  אם השר מפקיר את החברה הערבית ומפקיר את החברה הבדואית בנגב, המשטרה לא אמורה לציית לו

וליד אל-הואשלה:  לכן, הצעירים האלו מהיישוב אום בטין פנו למשטרה והגישו תלונות נגד קבוצת המתנחלים שמאיימת, מטרידה ומציקה לצעירים שלנו

וליד אל-הואשלה:       אדוני היושב-ראש, היום היינו בדיון בוועדת הבריאות

וליד אל-הואשלה:  אני רואה שהשר נמצא כאן

וליד אל-הואשלה:  דיברנו על המבחן שקבע אגף הבחינות במשרד הבריאות

וליד אל-הואשלה:  לא ייתכן שמי שאחראי על קביעת המועד מתעלם מהאוכלוסייה הערבית

וליד אל-הואשלה:  איך אפשר לקבוע מועד בחינה ב-12 בחודש? כנ"ל גם עשו בקביעת הסיבוב השני לבחירות ב-12 בחודש – ב-12 באפריל

וליד אל-הואשלה:  יש פה התעלמות

וליד אל-הואשלה:  איך יכול להיות שהשר מקבל דברים כאלה? איך יכול להיות שוועדת הבריאות מאשרת דבר כזה? איך יכול להיות שפרופ' יציב קובע את התאריך הזה?      הדרישה שלנו, אדוני השר, היא להקדים את המועד בשבוע

וליד אל-הואשלה:  לא יכול להיות שהסטודנטים המוסלמים יעשו בחינה של חמש שעות ביום של צום

וליד אל-הואשלה:  לא מקובל

וליד אל-הואשלה:  תתארו לעצמכם שהשר מאשר בחינה של יהודים בפסח או בחג אחר, או ביום צום שלכם

וליד אל-הואשלה:  אז אנחנו דורשים להקדים את המועד הבחינה של הסטודנטים בשבוע אחד

וליד אל-הואשלה:  תודה

ארז מלול: תודה רבה

ארז מלול:  חבר הכנסת יבגני סובה

ארז מלול:  לאחר מכן – חבר הכנסת אחמד טיבי

יבגני סובה:  אדוני היושב-ראש, כבוד השר, חבריי חברי הכנסת, אני תוהה אם חברי סיעת הליכוד נמצאים כאן באולם

יבגני סובה:  יכול להיות שהם עדיין מעכלים את המצגת שהייתה אמורה להיות מוצגת בפניהם היום בישיבת הסיעה, כי אני לא רואה פה נציגים של מפלגת השלטון

ארז מלול: איזו מצגת? איזו מצגת? איזו מצגת?     

יבגני סובה: שמעתי ששר הביטחון אמור להציג היום בפני סיעת הליכוד את המצגת – מצגת ביטחונית, על מה שמתרחש בעזה, בגבול הדרומי

יבגני סובה:  אני מאוד מקווה שגם על מה שמתרחש בצפון, כי אדוני היושב-ראש, מה שמתרחש בצפון – זה מזמן כבר לא צפון

יבגני סובה:  כבר איבדנו את הצפון

יבגני סובה:  מה שקורה בצפון זה לא שחיקת ההרתעה, זה חיסול ההרתעה

יבגני סובה:       אני מאוד מקווה, מאוד מקווה, שמדינת ישראל וממשלת ישראל יתעשו מהר, כמה שניתן, ויבינו שאין כבר קווים אדומים

יבגני סובה:  אין כזה דבר קווים אדומים

יבגני סובה:  קו אדום – שמעתי לפני חודש את שר הביטחון, שאני מאוד מעריך אותו ויש לי כבוד רב לשר הביטחון – שאנחנו נבין שהגענו לקו האדום כשאנחנו נפציץ את ביירות

יבגני סובה:  בינתיים הם מפציצים לנו בסיס חיל האוויר, אחד הסודיים ביותר בצפון, שזה העיניים של המדינה – אנחנו לא מגלים פה סודות, אלא זו עובדה – ואנחנו ממשיכים לדבר; ממשיכים לחפש את הקו האדום הזה שהאויבים שלנו בצפון עוד לא חצו

יבגני סובה:      אדוני היושב-ראש, לפני 12 שנה ראש ממשלת ישראל בנימין נתניהו בא לישיבה באו"ם ושם הוא הציג את הציור המפורסם שלו עם הפצצה

יבגני סובה:  אז הוא אמר: זה הקו הראשון, זה הקו השני, וזאת הפצצה

יבגני סובה:  אז את הקו הראשון הפסדנו כבר ב-7 באוקטובר

יבגני סובה:  זה קו הגבול

נאור שירי: - - -     

יבגני סובה: לא

יבגני סובה:  First stage, second stage, and the bomb

נאור שירי: - - -     

יבגני סובה: כן

יבגני סובה:  אז את הקו הראשון איבדנו ב-7 באוקטובר

יבגני סובה:  זה קו הגבול

יבגני סובה:  מישהו היום מתייחס בכלל לקו הגבול? קו הגבול כבר לא קיים

יבגני סובה:  מבחינתנו, אסור להיות שם, בקו הגבול, כי קו הגבול זה כמו ברווזים במטווח

יבגני סובה:  הקו השני שאיבדנו הוא הקו של ההתלקחות עם החיזבאללה – זה הקו של היישובים שאנחנו כמדינה פינינו, ובכך בנינו את אזור החיץ על חשבון השטח שלנו

יבגני סובה:  הקו השלישי, אדוני היושב-ראש, הוא הקו של הגליל כולו, שאנחנו עלולים לאבד את זה

יבגני סובה:  אנחנו כבר בתהליך לאבד את הגליל כולו, וזה יהיה הקו של ה-bomb, הקו של הפצצה

ארז מלול: תודה רבה

יבגני סובה: אני מציע, אדוני היושב-ראש, לחברי סיעת הליכוד, שאינם נוכחים כאן כרגע, להיזכר באותו נאום באו"ם בקשר לקווים האדומים של מדינת ישראל

ארז מלול: תודה רבה

ארז מלול:  חבר הכנסת אחמד טיבי

ארז מלול:  לאחר מכן – חבר הכנסת רון כץ

אחמד טיבי: מכובדי היושב-ראש, אני רוצה לדבר על הפגיעה בעיתונאים בעזה

אחמד טיבי:  העיתונאים בעזה הם העיתונאים האמיצים ביותר בעולם

אחמד טיבי:  107 עיתונאים נהרגו בהפצצות או בחיסולים, כטב"מ

אחמד טיבי:  האחרונים שבהם הם שני עיתונאים – אחד מהם הוא חמזה, בנו של ואאל א-דחדוח

אחמד טיבי:  ואאל א-דחדוח זה סיפור

אחמד טיבי:  ואאל א-דחדוח (אומר בערבית: הוא סיפור אגדה

אחמד טיבי: ) כתב של אל-ג'זירה

אחמד טיבי:  לפני חודש הפצצה על הבית, אשתו נהרגה, (אומר בערבית: אשתו,) הבן והנכד

אחמד טיבי:  אחרי יום הוא חזר לשדר

אחמד טיבי:  אתמול הבן שלו חמזה וחבר שלו הופצצו על ידי כטב"מ, כלומר סיכול ממוקד

אחמד טיבי:  עיתונאים

אחמד טיבי:  מישהו בישראל, מהעיתונאים באולפנים, אולפני המלחמה, שאל שאלה את דובר צה"ל: למה אתם מפציצים עיתונאים? אף אחד

אחמד טיבי:  107 עיתונאים

אחמד טיבי:  אבל למה כל הזמן תוקפים את ואאל א-דחדוח? גם הוא נפצע

אחמד טיבי:  במקום סנוואר אתם מחפשים את ואאל א-דחדוח? מצאתם את הנעל של סנוואר, (אומר בערבית: סיימתם והלכתם לאל-דחדוח, לווא'יל אל-דחדוח? לבן שלו ולנכד, לאשתו, למשפחה שלו? סיכול ממוקד של עיתונאים, או סיכול ממוקד של צוותים רפואיים, פרמדיקים,) צוות רפואי

אחמד טיבי:  זה מזכיר לי את מה שאמר מחמוד דרוויש – זו המציאות עכשיו בעזה לגבי הפגיעה בצלמים, (אומר בערבית: בפרמדיקים: אם ישאלו אותך על עזה תגיד להם שיש בה שהיד, שמנסה להצילו שהיד, שמצלם אותו שהיד, שנפרד ממנו שהיד, ומתפלל עליו שהיד

אחמד טיבי: ) זה בדיוק מה שקורה בעזה, (אומר בערבית: זה המצב של עזה – יותר מ-300 הפרמדיקים נהרגו, ומעובדי האו"ם

אחמד טיבי:  אין אזור מוגן ואין אדם מוגן

אחמד טיבי: ) ולכן אנחנו קוראים להפסקת הלחימה, כדי לחסוך בחיי אדם, לרבות ילדים

אחמד טיבי:  (אומר בערבית: בייחוד הילדים

אחמד טיבי:  יהי זכרם של השהידים ברוך

אחמד טיבי:  תודה

אחמד טיבי: )     

ארז מלול: שוכרן

ארז מלול:  תודה

ארז מלול:  חבר הכנסת רון כץ

רון כץ: אני אחרי זה צריך עוד דקה, לתרגם את זה לשלי, לאנגלית

רון כץ:      תודה רבה, אדוני היו"ר

רון כץ:  כנסת נכבדה, בימים האחרונים פורסם שחבר הכנסת עופר כסיף החליט לתמוך בתלונה של דרום אפריקה כנגד מדינת ישראל שקובעת שמדינת ישראל מבצעת פשעי מלחמה

רון כץ:  אז בואו נדבר רגע על זה שאותו חבר כנסת יושב פה ומקבל את השכר שלו מאזרחי מדינת ישראל, שאותה מדינת דרום אפריקה רוצה לתבוע

רון כץ:  בואו נדבר רגע על זה שהוא יושב פה, ובזכות החיילים שמסכנים את עצמם בכל רגע הוא יכול להגיד את השטויות האלה בכל העולם

רון כץ:  ובואו נראה מה אנחנו עושים עם זה, כי אנחנו חייבים לשים את הגבול: מה אנחנו מצפים מנבחרי הציבור שלנו? מה אנחנו מצפים ממי שיושב בבית הזה? ואני מכבד מאוד את הבחירה הדמוקרטית

ארז מלול: את חופש הביטוי

רון כץ: ואני חושב שחופש הביטוי זה דבר מאוד מאוד חשוב

ארז מלול: נכון

רון כץ: אבל כשאנחנו נמצאים במלחמה, יש דברים שמצפים מנבחר ציבור

רון כץ:  מצפים מנבחר ציבור להיות נאמן לעם שלו ולמדינה שלו, ומי שלא יכול לעשות את זה לא צריך להיות חלק מהבית הזה

רון כץ:  וזה תקף לכל אחד שקשה לו לגנות את ארגון החמאס כארגון טרור; וזה תקף לכל אחד שיתמוך בכל הצעה כזאת או אחרת נגד מדינת ישראל; וזה תקף לכל אחד שיתקוף חייל צה"ל, מישהו מכוחות הביטחון

רון כץ:  זה צריך להיאמר באופן ברור

רון כץ:       אני שמח שיש יוזמה להדיח את אותו חבר כנסת מהבית הזה, כי חבר הכנסת עופר כסיף לא צריך להיות חבר כנסת במדינת ישראל, ואיתו גם כל שאר החברים שחושבים שהם יכולים לתקוף את מדינת ישראל מצד אחד ולקבל את המשכורת שלהם מאזרחי מדינת ישראל מהצד השני

רון כץ:  הדבר הזה חייב להיפסק

רון כץ:       ועוד מילה לגבי מה שאמרו פה קודם, לגבי עיתונאים שתקפו – השהידים, העיתונאים שתקפו

רון כץ:  חבר הכנסת טיבי, אני רוצה לומר לך בכל הכבוד של הדבר הזה: מי שנכנס לשטח אש, מי שהצבא מסמן אותו כמטרה, הוא מחבל

רון כץ:  וגם ב-7 באוקטובר ראינו שיחד עם הכוחות, יחד עם הכוחות – נכנסו מחבלים

רון כץ:  נכנסו מחבלים יחד עם הכוחות, צילמו אותם

ארז מלול: אתה מתכוון לעיתונאים, אתה מתכוון לעיתונאים

רון כץ: עיתונאים, נכנסו עיתונאים

אחמד טיבי: עיתונאים הם מחבלים? עיתונאים הם מחבלים?     

רון כץ: ב-7 באוקטובר נכנסו עיתונאים יחד עם הכוחות של חמאס

רון כץ:  מישהו מכם גינה אותם? מישהו בכלל דיבר על זה? מישהו מגנה פה את ארגון חמאס כארגון טרור? מישהו עמד פה ואמר: חמאס זה ארגון טרור, צריך להשמיד אותו? מישהו אמר פה: צריך לפרק אותו, גם את המנהיגים שלו? מישהו מכם מדבר על זה פה בכלל? אז לפני שאנחנו מנסים להיתמם ולדבר על זה שעיתונאים נפגעו, אף אחד לא נפגע סתם

רון כץ:  מי שנמצא בשטח אש נפגע כי הוא צריך להיפגע, כי הוא מטרה של צה"ל

רון כץ:  מי שהולך ליד חמאסניק – שידע שהוא משתף פעולה, והעונש על הדבר הזה הוא בדיוק כמו חמאסניק, כמי שמשתף איתו פעולה

רון כץ:  אין מה לעשות, ככה זה עובד

רון כץ:      אז אם עדיין לא היה ברור, אנחנו מגבים במאה אחוז את צה"ל, את כוחות הביטחון ואת כל מי שתורם בעקיפין, במישרין, בכל דרך, לתנועת חמאס, שלא צריכה להיות קיימת בעולם הזה

רון כץ:  תודה רבה

ארז מלול: תודה רבה

ארז מלול:  חבר הכנסת יוסף עטאונה

אחמד טיבי: אוי לבושה, אוי לבושה

רון כץ: איזו בושה? איזו בושה, אחמד? נכנסו עיתונאים, נכנסו עיתונאים יחד עם מחבלים

אחמד טיבי: אתה מצדיק רצח עיתונאים

אחמד טיבי:  עיתונאים הם מחבלים? עיתונאים הם מחבלים?     

רון כץ: נכנסו עיתונאים עם מחבלים

אחמד טיבי: הם מצלמים באייפון, באייפון

רון כץ: בוא, אני אראה לך, אני אראה לך, על האופנוע של המחבל נכנס עיתונאי

אחמד טיבי: אני לא מדבר על זה

רון כץ: אז על מה אתה מדבר?     

אחמד טיבי: אני מדבר על עיתונאים שמסכלים אותם בכטב"מ

רון כץ: למה שיסכלו עיתונאים? למה שיעשו את זה? למה שיסכלו עיתונאים?      

אחמד טיבי: אתה תשאל אותם

רון כץ: אני שואל אותך

רון כץ:  זה נשמע לך הגיוני?     

אחמד טיבי: אתה אמרת ש-107 עיתונאים הם מחבלים

ארז מלול: תודה רבה, חבר הכנסת אחמד טיבי

רון כץ: לא, אני אמרתי שכל - - -     

אחמד טיבי: זה מה שאמרת

רון כץ: לא, אמרתי - - -     

ארז מלול: חבר הכנסת אחמד טיבי

אחמד טיבי: עוד נקודה לפרוטוקול

ארז מלול: לא, לא, אתה סיימת, לא

רון כץ: אני אמרתי שכל עיתונאי - - -     

ארז מלול: חבר הכנסת אחמד טיבי

אחמד טיבי: גם אם הוא חבר ועדת האתיקה, הוא לא יכול לענות ולהגיד את דעתו בצורה בוטה על אנשים שעומדים

אחמד טיבי:  חבר ועדת האתיקה

אחמד טיבי:  הוא חבר ועדת האתיקה

ארז מלול: אתה הבעת את דעתך

ארז מלול:  אז תגיש תלונה

שרון ניר: מה שהוא רוצה הוא יעלה ויגיד, ואתה לא תיתמם

ארז מלול: חברת הכנסת שרון ניר, בבקשה

אחמד טיבי: הוא חבר ועדת האתיקה

עידן רול: - - -     

אחמד טיבי: אתה - - -     

עידן רול: אתה - - -     

ארז מלול: בבקשה

ארז מלול:  חבר הכנסת אחמד טיבי

אחמד טיבי: הוא צריך - - -     

ארז מלול: חבר הכנסת אחמד טיבי, בבקשה, בבקשה

רון כץ: זה לא קשור לאתיקה

רון כץ:  גם כתבתי לעודד, זה לא קשור לאתיקה

ארז מלול: חבר הכנסת רון כץ, רוץ כץ

ארז מלול:  חבר הכנסת רון כץ, אל תענה לו

אחמד טיבי: הדברים שלך חסרי אתיקה

עידן רול: אתה לא היית צריך להיות חבר כנסת כבר מזמן

אחמד טיבי: אתם בקרשים בסקרים ובגלל זה

אחמד טיבי:  אתה אומר שעיתונאים הם מחבלים

אחמד טיבי:  עיתונאים הם מחבלים? איזו בושה

ארז מלול: חבר הכנסת אחמד טיבי, חבר הכנסת אחמד טיבי, אני קורא אותך לסדר בקריאה ראשונה

ארז מלול:  חבר הכנסת אחמד טיבי, אני קורא אותך לסדר בקריאה ראשונה

רון כץ: לא, אני אמרתי מי שתומך בחמאס

רון כץ:  מי שתומך בחמאס, זה מה שאמרתי

רון כץ:  כולם הבינו את זה

אחמד טיבי: זה מה שלפיד מסכים? לפיד מסכים שעיתונאים הם מחבלים?     

ארז מלול: חבר הכנסת אחמד טיבי, אני קורא אותך לסדר בקריאה שנייה

אחמד טיבי: אבל עיתונאים

אחמד טיבי:  לא אמרת, אני אומר עיתונאים

ארז מלול: חבר הכנסת אחמד טיבי, אני קורא אותך לסדר בקריאה השלישית

ארז מלול:  בבקשה, תוציאו אותו - - -      

רון כץ: כולם הבינו את זה

ארז מלול: תתחיל, בבקשה

עידן רול: טיבי, רק שתדע לך שיש לי תיק של אמירות שלך שנצבר אצלי במחשב

אחמד טיבי: תסתום את הפה

אחמד טיבי:  אתה הקריקטורה של הכנסת

אחמד טיבי:  את המקביל של גלית דיסטל

אחמד טיבי:  אתה המקביל של גלית דיסטל

ארז מלול: בבקשה להוציא אותו

ארז מלול:  בבקשה

ארז מלול:  הוא מפריע למהלך - - -     

עידן רול: אמרת לי לסתום את הפה?     

אחמד טיבי: כן, תסתום את הפה שלך

אחמד טיבי:  אתה אפס

אחמד טיבי:  אתה יודע שאתה אפס? אתה רוצה שאני אחזור על מה שאמרתי עליך? אתה אפס

עידן רול: ימיך בכנסת ספורים, טיבי, אם יש - - - ספורים

אחמד טיבי: נראה, נראה, נראה

שרון ניר: חוצפה כזאת, אין כדוגמתה

עידן רול: היינו צריכים להדיח אותו מזמן

עידן רול:  אני אומר את זה כבר שנים

שרון ניר: לא, לא, יש פה חוצפה

יוסף עטאונה: כבוד היושב-ראש, כנסת נכבדה

יוסף עטאונה:  כבוד היושב-ראש, אני רוצה לדבר, שיפסיקו

ארז מלול: בבקשה

מאיר כהן: היושב-ראש, חשוב להדגיש שלא נאמר על ידי רון כץ שעיתונאים הם מחבלים

מאיר כהן:  אבל כשעיתונאי נכנס לבארי ומצלם - - -     

ארז מלול: הבנו, הבנו, אני הייתי פה, אני שמעתי

ארז מלול:  יש לי הבנת הנשמע, הכול בסדר

ארז מלול:  טוב, אתה יכול לדבר, בבקשה

מאיר כהן: אני יודע את זה, אבל חשוב להגיד

ארז מלול: זה ברור, זה היה ברור

ארז מלול:  כן

יוסף עטאונה: כבוד היושב-ראש, כנסת נכבדה, חבר הכנסת רון כץ, עלית – אני לא רוצה להיכנס לדיון של עכשיו, אבל אני רוצה להראות את הפרצוף האמיתי שלכם, את המוסר הכפול שלכם, ולא על מה שקורה בעזה ועל היום שאחרי

יוסף עטאונה:  אני רוצה לדבר איתך על הנושא של החברה הערבית הבדואית בנגב – שאתה בעצמך, ולא מישהו אחר, על דוכן זה דיברת בסימפתיה – ועל אחריות ועל אחדות

יוסף עטאונה:  אני רוצה לראות אותך היום עולה לדוכן, או מחר, או בכל הזדמנות

יוסף עטאונה:  כי אני אגיד לך, כי על היום שאחרי בעזה עדיין לא הכרעתם, הוויכוח קיים

סימון דוידסון: - - - בעזה, אנחנו - - - אין יותר - - -     

יוסף עטאונה: אבל שנייה, אל תפריע לי

יוסף עטאונה:  אל תפריע לי, שנייה

ארז מלול: חבר הכנסת

יוסף עטאונה: אני רוצה להגיד לך, יש לי דברים להגיד, תשמע אותם

סימון דוידסון: אתה יודע את זה, אבל אתה יודע את זה

ארז מלול: חבר הכנסת סימון דוידסון

ארז מלול:  בבקשה

ארז מלול:  חבר הכנסת סימון, לא להפריע

יוסף עטאונה: תשמע אותם, יש לך בעיה

יוסף עטאונה:  יש לך בעיה עם הדברים, תשמע אותם טוב

סימון דוידסון: לא - - -     

ארז מלול: דקה, לא להפריע

ארז מלול:  לא להפריע

יוסף עטאונה: לא לא לא לא

יוסף עטאונה:  אני אומר לך חד-משמעית, כי על היום שאחרי בעזה אתם עדיין לא הכרעתם - -      

סימון דוידסון: מי זה אתם?     

יוסף עטאונה: - - אבל לגבי הנגב, לגבי ערביי הנגב, נפלה הכרעה

יוסף עטאונה:  אתם לא מחכים לאחרי המלחמה

יוסף עטאונה:  היום היה דיון בוועדת הפנים – היום היום – ועל מה מדברים שם? ואתם חברי ועדת הפנים – נאור, אתה לא היית היום – על מה מדברים היום בוועדת הפנים של הכנסת? נציג רשות השמירה על מקרקעין במדינת ישראל ונציג המשטרה של יחידת יואב בנגב מדברים על זה שכרגע, היום, בעת מלחמה, 200 צווי הריסה על בתים בדואים בנגב קיימים

יוסף עטאונה:  אני רוצה לראות אותך עומד כאן ומגנה את הדבר הזה

יוסף עטאונה:  אני רוצה לראות אותך עומד כאן ויוצא נגד הדבר הזה - -      

ארז מלול: תודה רבה

יוסף עטאונה: - - בעת מלחמה מחלקים 200 צווי הריסה לאוכלוסייה הערבית הבדואית בנגב, ואתם שותקים – זה מוסר כפול - -      

ארז מלול: תודה רבה

יוסף עטאונה: אני חושב שההחלטה שהייתה בוועדת הפנים היום היא הכרזת מלחמה על החברה הערבית הבדואית בנגב

ארז מלול: תודה רבה

יוסף עטאונה: זו הכרזת מלחמה

ארז מלול: תודה רבה

יוסף עטאונה: משפט אחרון, כבוד היושב-ראש

יוסף עטאונה:  משפט אחרון

ארז מלול: אחרון

יוסף עטאונה: מה שהיה היום בוועדת הפנים וההודעה של מינהל מקרקעי ישראל ויחידת יואב בנגב על חידוש צווי הריסה בנגב, ודיברו על 200 החל מיום רביעי – זו הכרזת מלחמה בעת מלחמה על החברה הערבית הבדואית בנגב

יוסף עטאונה:  תתביישו לכם

ארז מלול: תודה רבה

ארז מלול:  חבר הכנסת עופר כסיף – אינו נוכח

ארז מלול:  חבר הכנסת ולדימיר בליאק

ולדימיר בליאק: אדוני היושב-ראש, חבריי חברי הכנסת - - -      

ארז מלול: חברי הכנסת, תכבדו את החבר שלכם

ארז מלול:  נאור, חבר הכנסת נאור, גם מהסיעה שלך

נאור שירי: איך אתה אוהב להגיד נאור

ולדימיר בליאק: תודה רבה

ולדימיר בליאק:  הבוקר בוועדת הכספים היה אמור להתקיים דיון על תקנות הפיצויים לעסקים בטווח שבעה עד 40 קילומטר מרצועת עזה, פיצויים לחודש נובמבר

ולדימיר בליאק:  אני חוזר ומדגיש: אנחנו ב-8 בינואר, טרם אושר מתווה פיצויים לחודש נובמבר, ולא לסתם אזורים בכל הארץ – לאזורים שנפגעו במלחמה באופן מיוחד

ולדימיר בליאק:  התקנות הללו היו אמורות להגיע לוועדה לפני חמישה שבועות, לפני שלושה שבועות או לפני שבוע

ולדימיר בליאק:  הבטיחו אתמול – לא הגיעו

מאיר כהן: הכניסו כספים קואליציוניים

ולדימיר בליאק: גם אתמול לא הגיעו, למרות ההבטחות של האוצר

ולדימיר בליאק:  ולכן, אגב, יושב-ראש ועדת הכספים, ביטל בצדק את הדיון ושינה את הלו"ז

ולדימיר בליאק:  פשוט לא היה במה לדון, לא היה במה לדון, כי פיצויים לעסקים, לעצמאים, לכל אלה שמחזיקים היום את כלכלת ישראל, את העורף במלחמה – זה פשוט לא דחוף לשר האוצר

ולדימיר בליאק:  אני כבר לא מדבר על ראש הממשלה ועל שר הכלכלה, שבכלל היו היום בסיור ביטחוני

ולדימיר בליאק:  תגידו לי, מה יש לשר הכלכלה לעשות בסיור ביטחוני בזמן שהעצמאים קורסים?      היום בדיון המעקב שהחליף את הדיון בתקנות, כי לא היה במה לדון, נחשף כי התקנות לא מגיעות, חבר הכנסת מאיר כהן, כי אין מקור תקציבי

ולדימיר בליאק:  אין מקור תקציבי

גלעד קריב: על דצמבר?     

ולדימיר בליאק: על נובמבר

ולדימיר בליאק:  תגידו לי, הקואליציה, כשחילקתם לפני שלושה שבועות 5 מיליארד שקלים, כספים קואליציוניים ושמרתם על עשרה משרדים מיותרים, לא אמרתם שיש כסף לכולם?      

נעמה לזימי: בדיוק

ולדימיר בליאק: ראש הממשלה אמר שיש כסף לכולם, שר האוצר אמר שיש כסף לכולם

סימון דוידסון: הינה, האוצר פה

ולדימיר בליאק: היום מסתבר שאין

ולדימיר בליאק:  יש מקור תקציבי למשרד של אורית סטרוק, יש מקור תקציבי למשרד של מאיר פרוש, למשרד של עמיחי אליהו, אפילו למשרד הפיקטיבי של דודי אמסלם יש מקור תקציבי – רק לבעלי עסקים בדרום ובצפון לא נשאר

ולדימיר בליאק:  האם בשלב הזה זה מפתיע אתכם? זה מפתיע אותנו? ממש לא

ולדימיר בליאק:  הממשלה הזאת, שר האוצר הזה, ראש הממשלה הזה, לא כשרים להוביל את המלחמה, לא כשרים להוביל את הכלכלה, לא כשרים להוביל את המדינה

ולדימיר בליאק:  למען העצמאים, למען המפונים, למען המילואימניקים, מדינת ישראל חייבת היום ממשלה אחרת

ולדימיר בליאק:  תודה רבה

ארז מלול: תודה רבה

ארז מלול:  רק לציין ש-4 מיליארד שקל כבר נוצלו למען העצמאים

גלעד קריב: אז מה?     

ארז מלול: לא – 4 מיליארד

ולדימיר בליאק: אין לכם מקור תקציבי

ארז מלול: 4 מיליארד נוצלו, ויהיה עוד

נעמה לזימי: - - -      

ארז מלול: חבר הכנסת חמד עמאר

גלעד קריב: - - - מורה משדרות שלא מקבלת משכורת – היא כן, אבל העצמאי משדרות – לעזאזל

גלעד קריב:  יקבלו התקף לב, זה מה שהם יקבלו כשהם יחזרו ממילואים

ארז מלול: תודה רבה, חבר הכנסת

חמד עמאר: אדוני היושב-ראש, חבריי חברי הכנסת, שמעתי את שר האוצר מדבר היום על סיוע למילואימניקים בסכום של 9 מיליארד שקל

חמד עמאר:  שמחתי ואמרתי שזה חשוב מאוד

חמד עמאר:  אבל אחרי ששמעתי והתרכזתי בדברים שלו, הוא אמר: יבוא בשלוש פעימות

חמד עמאר:  שלוש פעימות

חמד עמאר:  העסקים שלהם קורסים, המשפחות שלהם בקשיים, ושר האוצר מדבר איתנו על שלוש פעימות

חמד עמאר:  למילואימניקים שנלחמים עכשיו אין זמן לחכות לשלוש פעימות, לכן צריך להביא להם את כל התוכנית בפעימה אחת, כי הם זקוקים לכל שקל עכשיו, אדוני היושב-ראש, ואסור ללכת על שלוש פעימות

חמד עמאר:       ולעסקים – היום שאלתי את רשות המיסים שאלה פשוטה: התקנות שהבטחתם להביא לנו לפיצויים, לאנשי העסקים, לעסקים, לעצמאים – ב-1 בדצמבר אמרתם שתביאו את התקנות

חמד עמאר:  אנחנו עוד מעט באמצע חודש ינואר, והתקנות עוד לא הגיעו

חמד עמאר:  אני שואל: למה לא הגיעו התקנות? מה התשובה של רשות המיסים? אין מקור תקציבי

חמד עמאר:  זו בושה

חמד עמאר:  הרי יש מקור תקציבי למשרדים המיותרים שלא עושים כלום, ויש מקור תקציבי לכספים הקואליציוניים, אבל לעסקים, לעצמאים, למילואימניקים –  אין כסף, אין כסף

חמד עמאר:       אדוני היושב-ראש, ממשלה כזאת, שמנהלת את הכלכלה בצורה כזאת שתביא לקריסה כלכלית במדינת ישראל – אם הם ימשיכו להתנהל איך שהם מתנהלים, הם צריכים ללכת הביתה כמה שיותר מהר

חמד עמאר:  אני שמעתי את שר האוצר אומר, שמעתי את ראש הממשלה: לא יחסר כסף, יש כסף לכולם; אני לא רואה את הכסף לכולם

חמד עמאר:  אני לא רואה את זה למילואימניקים, אני לא רואה את זה לעצמאים, אני לא רואה את זה לאנשים שזקוקים לכסף עכשיו

חמד עמאר:  הם צריכים כל שקל עכשיו, כי הם במצב קשה

חמד עמאר:  אני זוכר שלפני שבועיים הגיע מילואימניק לוועדת הכספים, בכה בוועדת הכספים, אמר: תפתחו את המקרר אצלי – לא תמצאו כלום, המשפחה שלי רעבה

חמד עמאר:  אנחנו במדינת ישראל צריכים להגיע למצב כזה? זו בושה לממשלה הזאת, בושה לכל שר שיושב בממשלה הזאת

ארז מלול: תודה רבה

ארז מלול:  חברת הכנסת שרון ניר

שרון ניר: אדוני היושב-ראש, חבריי חברי הכנסת, העתירה של דרום אפריקה לבית הדין הבין-לאומי בהאג בתואנה שישראל מבצעת רצח עם בעם הפלסטיני היא עתירה מופרכת ומגמתית

שרון ניר:  הניסיון להאשים את מדינת ישראל ברצח עם הוא אבסורד מוחלט, מפני שההפך הוא הנכון

שרון ניר:  מה שהופך את הסיפור הזה לעצוב יותר הוא שכאן במשכן, בינינו, יושב חבר הכנסת עופר כסיף, שמשתף פעולה עם המזימה נגד מדינת ישראל

שרון ניר:  חבר הכנסת עופר כסיף, התבלבלת

שרון ניר:  מוטב שתתפטר מכנסת ישראל ותתמודד לבחירות של הרשות הפלסטינית

שרון ניר:  אולי שכחת שב-7 באוקטובר חמאס הוציא לפועל מתקפה רצחנית וברברית על מנת להשמיד ולרצוח את העם היהודי במדינת ישראל

שרון ניר:       מתקפת הטרור הנוראית הזאת נרשמה כטבח הגדול ביותר בהיסטוריה של מדינת ישראל מאז השואה

שרון ניר:  אם לא די בכך, הטרוריסטים הנבזיים מצהירים שבכוונתם לבצע מתקפה כזאת שוב

שרון ניר:  אין אף מדינה בעולם שהייתה מותירה אירוע כזה ללא תגובה

שרון ניר:  ארגון הטרור חמאס הוא זה שמצהיר במשך עשרות שנים שבכוונתו להביא להשמדת מדינת ישראל ולרצוח כל יהודי באשר הוא

שרון ניר:  אנחנו ניצבים מול חמאס-דאעש, שזוכה פעם אחר פעם לגיבוי והגנה בזירה הבין-לאומית

שרון ניר:  זה פשוט לא יאומן

שרון ניר:  לאורך ההיסטוריה העם היהודי תמיד היה נרדף, ועל כן יש חשיבות רבה שלמדינת ישראל יהיה צבא חזק שיגן על העם היהודי מפני איומים ממשיים להשמדה ולרצח עם

שרון ניר:       העתירה שהוגשה משוללת כל בסיס

שרון ניר:  צה"ל מתמודד עם מלחמה מורכבת ועם אתגר שאף מדינה לא ניצבה מולו

שרון ניר:  צה"ל פועל במקצועיות ובכירורגיות, ונמנע ככל הניתן מלפגוע באוכלוסייה האזרחית

שרון ניר:  צה"ל לא רק פועל על פי הדין הבין-לאומי לדיני מלחמה, אלא הוא גם דואג להזהיר את האוכלוסייה באמצעות כרוזים והודעות, הוא מושיט יד לאוכלוסייה בשטח עימות ומגדיר מחסות ונתיבי מילוט, בעוד שמחבלי החמאס הם אלה שמשתמשים באזרחים בעזה כמגן אנושי

שרון ניר:       מדינת ישראל אפילו מכניסה סיוע הומניטרי לתושבי עזה, בעוד שהחטופים שלנו לא זוכים לטיפול רפואי כבר למעלה מ-90 יום

שרון ניר:  האויב שלנו הוא אכזרי, מניפולטיבי, והוא אינו בוחל באמצעים

שרון ניר:  חבל מאוד שדרום אפריקה נפלה במלכודת הזאת

שרון ניר:       ארגון הטרור חמאס שם לו כמטרה מרכזית לפגוע באזרחים שלנו - -      

ארז מלול: את לקראת סיום?     

שרון ניר: 	 - - ולכן זוהי לא זכותנו – זוהי חובתנו להגן על עצמנו מפני איומים של השמדה ורצח עם

שרון ניר:  אנחנו נמשיך בכל הכוח להסיר את האיום ממדינת ישראל, כי בניגוד למחבלי החמאס העם היהודי הוא עם הנצח

שרון ניר:  עם ישראל חי

ארז מלול: תודה רבה

ארז מלול:  חבר הכנסת גלעד קריב, בבקשה

גלעד קריב: אדוני היושב-ראש, עמיתיי חברי וחברות הכנסת, אדוני השר, ברור לכל בר-דעת שראש הממשלה נתניהו שוב לא פועל בהתאם לחובה הלאומית שלו

גלעד קריב:  הוא מזניח במכוון, מטעמים פוליטיים גרידא, את הדיון הרציני ביום שאחרי ובאופן ניהולה של רצועת עזה בחודשים הקרובים

גלעד קריב:  שר הביטחון כבר הצהיר בפומבי על השינויים בדפוסי הלחימה, וראש הממשלה – מפחד הקנאים והקיצוניים בממשלתו הוא אינו מציג כל תכנון אסטרטגי רציני

גלעד קריב:  התוצאה היא שהיחידים בממשלה ובקואליציה שכן מדברים על היום שאחרי הם אותם אלה שההתבטאויות המטורפות שלהם מפרנסות את כתב התביעה הבזוי והמעוות של דרום אפריקה בבית הדין הבין-לאומי

גלעד קריב:       מול גרירת הרגליים של ראש הממשלה וההשתוללות של הימין הקיצוני, וכן מול השתיקה של חלק גדול מהשותפים שלנו במרכז, יש לשמאל הציוני תפקיד חשוב בהצבת סימנים ברורים ליום שאחרי

גלעד קריב:  הראשון שבהם הוא הניפוץ של אשליית הסטטוס קוו והתפיסה הכוזבת שניתן להחליף את החתירה לפתרון הסכסוך בדוקטרינה של הניהול האין-סופי שלו

גלעד קריב:  מול הדוקטרינה הכוזבת הזו אנחנו חייבים לומר באופן ברור שכל דיון ביום שאחרי אינו יכול להיתחם בגבולותיה של הרצועה, אלא עליו לעסוק גם במציאות ביהודה ושומרון

גלעד קריב:  הניתוק בין הרצועה לגדה הוא אחד משורשי המצב הקשה מאוד שעימו אנחנו מתמודדים

גלעד קריב:  התפקיד של השמאל הציוני הוא לקרוע את המסכות מעל פניו של נתניהו, וכן לאתגר את השותפים שלנו במרכז בקביעה הנחרצת שאין תחליף לשילובה המשמעותי של הרשות הפלסטינית בניהול הרצועה

גלעד קריב:       עלינו לומר באומץ שבמקביל ללחימה העיקשת בטרור, היום שאחרי המלחמה חייב לכלול  תהליך מדיני מול הרשות במעורבות עמוקה של הממשל האמריקאי ומדינות ערב המתונות

גלעד קריב:  האתגרים שניצבים בפנינו מצדיקים בחינה של שלב ביניים משמעותי, שבמסגרתו יבוצע עדכון עמוק ומקיף של כל ההסכמים בין ישראל לרשות הפלסטינית

גלעד קריב:  עדכון ההסכמים שנחתמו במקור לתקופה של חמש שנים בלבד הוא אמצעי משמעותי לחידוש האמון בין הצדדים אט-אט, וכן לחיזוקה של הרשות תוך התמודדות עם הכשלים הרבים בהתנהלותה

גלעד קריב:       וכן, צריך לומר ששלב זה חייב לכלול גם את הפסקת הבנייה בהתנחלויות - -      

ארז מלול: 	 תודה רבה

גלעד קריב: 	 - - מחוץ לגושים

גלעד קריב:  ובהקשר הזה נאמר – וכאן המשפט האחרון, אדוני – עלינו לשים את ליבנו לתוכניות של הימין הקיצוני בעניין חידוש ההתנחלויות ברצועת עזה, ולא לתת לעניין הזה לרדת מסדר-היום

גלעד קריב:  כאן העמידה שלנו היא לא רק מול סמוטריץ' וסטרוק, נתניהו ואדלשטיין, אלא גם מול השותפים הטבעיים שלנו במרכז, שבמקרה הטוב בוחרים שלא להשמיע קול בסוגיה הזו, ובמקרה הרע עוצמים במכוון את העיניים

גלעד קריב:  תודה

ארז מלול: תודה רבה

ארז מלול:  חברת הכנסת שלי טל מירון

שלי טל מירון: תודה רבה, אדוני היושב בראש

שלי טל מירון:  כנסת נכבדה, היום הוא היום ה-94 מאז שפרצה המלחמה, 94 ימים שבהם עדיין יש לנו 136 חטופות וחטופים בעזה

שלי טל מירון:  חשוב להזכיר את זה כל הזמן

שלי טל מירון:       אני רוצה לתת לכם כמה ציטוטים של חוזרים מהשבי, ולדבר קצת על הנושא: "כל יום שם הוא גיהינום"; "החמצן במנהרות הולך ואוזל"; "מה שעברתי שם זה סרט אימה"; "הילדים יכולים למות, פשוט כי יכולים לרצוח אותם" – כל אלה ציטוטים של אנשים ששוחררו מהשבי, כמו שאמרתי, וסיפרו את סיפורם המצמרר

שלי טל מירון:       היום – כמו רובנו כאן, אני מניחה – נחשפתי לתמונות המזעזעות שהדיילי מייל פרסמו בכתבה שלהם, ומאוחר יותר היום גם יצא הסרטון המאוד-גרפי וקשה של הבנות שלנו שנחטפו ממש בסמוך ל-7 באוקטובר

שלי טל מירון:  אפשר להסתכל על הבעות הפנים שלהן ועל האימה שאוחזת בהן, כמו גם הפציעות שלהן

שלי טל מירון:  אי-אפשר שלא להרגיש פשוט איך הלב מתכווץ ומתמלא בפחד גדול על החיים שלהן

שלי טל מירון:  אני חושבת שהתפקיד שלנו פה בבית הזה הוא גם לדבר בשמן כי הן לא יכולות לדבר, הן לא יכולות להשמיע את קולן, וחשוב מאוד שכולנו נדבר אותן

שלי טל מירון:       אני חושבת שכולנו זוכרים איך התרגשנו כשאוהד מונדר חזר, כשאימו וסבתו חזרו מהשבי; כשדניאל אלוני ובתה אמיליה המקסימה יצאו לחופשי

שלי טל מירון:  מי לא זוכר את יפה היקרה על הקלנועית? מי לא זוכרת את שירי ביבס ושני ילדיה המדהימים הג'ינג'ים הקטנים, אריאל בן הארבע וכפיר – כפיר, שרק לפני יומיים ציינו את יום הולדתו העברי בשבי? לכל האנשים האלה שהזכרתי יש אהובים, אהובים שחושבים עליהם כשהם הולכים להפגנה ביישוב הקרוב, כשהם צועדים בצעדה המרכזית

שלי טל מירון:  אני בטוחה שהמחשבות על מה שקורה להם שם מדירות שינה אצלם ואצל כולנו

שלי טל מירון:       מחר, יום שלישי, יתקיים פה הכנס הראשון של השדולה שהקמתי ביחד עם חברי חבר הכנסת בועז ביסמוט, השדולה למען החטופים

ארז מלול: שיתוף פעולה מבורך

שלי טל מירון: אני חושבת שזו באמת השדולה הכי חשובה בכנסת ישראל היום

שלי טל מירון:  זו שדולה שרוצה לדבר על נושא החטופים – לשים אותו על סדר-היום ולפעול ככול יכולתנו, כדי לעשות הכול שהם יחזרו, כמה שיותר מהר

שלי טל מירון:  הכנס הזה יהיה בנוכחות חברי הכנסת, שרים, שגרירים, אורחים, ארגונים בין-לאומיים, וכמובן משפחות החטופים והחוזרים מהשבי, שייתנו עדויות על מה שקרה שם

שלי טל מירון:  כולנו צריכים להעביר מסר שחמאס מחזיק בחפים מפשע, שהם צריכים לחזור הביתה וכל יום שעובר הוא סכנת חיים בעבורם

שלי טל מירון:      אני רוצה להודות לחבר הכנסת בועז ביסמוט על שיתוף הפעולה המצוין בינינו ואני חושבת שזו דוגמה ומופת לאיך שכשאנחנו מחליטים לעשות ביחד משהו שהוא חשוב מאוד, זה אפשרי

שלי טל מירון:  אני מזמינה את כולם לצפות בזה בשידור החי, מחר, בערוץ הכנסת ולסייע לנו במאמץ הזה

שלי טל מירון:  תודה רבה

ארז מלול: תודה רבה

ארז מלול:  חברת הכנסת לימור סון הר מלך – אינה נוכחת

ארז מלול:  חבר הכנסת עידן רול

עידן רול: תודה רבה, אדוני היושב-ראש

עידן רול:  כנסת נכבדה, בימים אלה כולנו עוקבים מקרוב ובהערכה רבה אחר מערך משרתי המילואים

עידן רול:  אנחנו מבינים שהביטחון שלנו, שהחוסן שלנו, שהעתיד שלנו, כאן במדינת ישראל, תלוי במידה רבה במערך משרתי המילואים

עידן רול:       ביד אחת הממשלה מדברת על הרחבת מערך המילואים

עידן רול:  לכולנו ברור שכבר בעתיד הקרוב ישרתו יותר זמן ויותר ימים בשנה ויותר אנשים יהיו חלק מאותו מעגל של משרתי המילואים

עידן רול:  ואני פה כדי לומר שנאה דורש, נאה מקיים, וצריך גם לתת בחזרה

עידן רול:  אם יד אחת דורשת ממשרתי המילואים עוד ועוד - - -     

ארז מלול: חבר הכנסת דוידסון, אתה מפריע לחבר סיעתך

עידן רול:  אותה מדינה שמבקשת ממשרתי המילואים להתייצב ולהתמודד עם מורכבויות ברמת הביטחון האישי, ברמה העסקית, ברמה התעסוקתית, ברמה המשפחתית, צריכה לדעת גם לתגמל אותם

עידן רול:  אני נכנסתי לבדוק אילו זכויות עיקריות מקבלים היום משרתי מילואים, ותסלחו לי, אבל זה באמת לא רציני – ואני מנסה לבחור מילים עדינות

עידן רול:  משרתי המילואים יכולים לקבל עד 5% הנחה בארנונה – שימו לב, זה רשות

עידן רול:  זה נתון לבחירת הרשות המקומית

ארז מלול: בשבוע שעבר היה פה שר הפנים ואמר: 25%

נאור שירי: 25% זה רשות, 7% זה חובה

ארז מלול: נאור העלה את זה פה

ארז מלול:  חבר הכנסת נאור שירי, אתה העלית את הנקודה הזאת

עידן רול: לא בהטבות

ארז מלול: 25% חובה

נאור שירי: 25% זה רשות, 7% זה חובה

ארז מלול: אה, כן, נכון

ארז מלול:  25% רשות

ארז מלול:  הרשויות אימצו את זה, אבל העלית הבחנה בין מפקדים - - -     

נאור שירי: זו הבחנה שעדיין לא ברורה

ארז מלול: שעדיין לא, ושר הפנים אמר - - -      

עידן רול: זה לא מוסדר

עידן רול:  אתם מדברים על דברים שיהיו

ארז מלול: לא, לא, היו

עידן רול: אז הבחנה בין מפקדים קיימת כבר היום

עידן רול:  בסוף בסוף אנשים לא מקבלים באמת

עידן רול:  גם מי שמגיע ל-40 יום מילואים בשנה לא מקבל שום דבר מהותי בהנחה בארנונה

עידן רול:  אני צריך לדבר פה גם על ארנונה עסקית

עידן רול:  צריך לדבר על הנחה בשכר לימוד במוסדות להשכלה גבוהה, לא כבחירה, לא כאלמנט שיווקי או כאיזושהי תרומה של אותו מוסד

עידן רול:  כחובה

עידן רול:       צריך לדבר גם על נקודות זיכוי ממס

עידן רול:  אנחנו נותנים כמדינה נקודות זיכוי ממס על סיום תואר, אנחנו נותנים את זה לחיילים משוחררים

עידן רול:  מה לגבי כל אותם משרתי מילואים שמתבקשים לעזוב את חייהם ומשפחותיהם ולצאת להגן על המדינה בתדירות מאוד גבוהה? למה להם לא מגיע נקודות זיכוי ממס? אנחנו כמדינה צריכים לדעת גם לתגמל, לא רק לדרוש

עידן רול:  צריכים לדעת להוקיר ולא רק במילים

עידן רול:  צריכים לדעת לייצר פה מערך הטבות אמיתי שילווה אותם הן כיחידים, הן כסטודנטים, הן כאזרחים, הן כבעלי עסקים ועצמאים, והיום זה פשוט לא קיים

ארז מלול: תודה רבה

ארז מלול:  חבר הכנסת אלמוג כהן – אינו נוכח; חבר הכנסת יצחק פינדרוס – אינו נוכח

ארז מלול:  חבר הכנסת יאסר חוג'יראת

קריאה: - - -     

ארז מלול: אה, אלמוג כהן, לא ראיתי

ארז מלול:  היית בשקט, לא ראיתי

אלמוג כהן: אדוני היושב-ראש, חבריי חברי הכנסת, כבוד השר, האמת שכרגע ראיתי הודעה של ישיבת סיעה חסויה מהליכוד – מה שנקרא: הפודקאסט של הליכוד

אלמוג כהן:  ראיתי שם משפט שאני באמת מחויב להגיע לפה ולדבר עליו

אלמוג כהן:  המשפט נאמר על ידי שר הביטחון

אלמוג כהן:  אני משתדל, כמובן, לברור את מילותיי - -     

נאור שירי: לשמור על כבודו

אלמוג כהן: - - לשמור על כבודו של השר, אבל גם הוא צריך לשמור על כבודם של תושבי אופקים ושדרות, באמירה הזו שלא כל אישה באופקים ושדרות תחליט לאיזה שלב צה"ל יעבור

אלמוג כהן:  אז אדוני השר, אני חושב שהאמירה הזו היא אמירה חסרת אחריות

אלמוג כהן:  אני חושב שאתה התבלבלת וטעית לומר דבר כזה על נשות אופקים ושדרות – אלה מהפריפריה מה שנקרא

אלמוג כהן:  אני רק רוצה להזכיר לכבוד השר שבבוקר של 7 באוקטובר, כאשר אנחנו היינו לבד – היינו לבד

אלמוג כהן:  היינו לבד

אלמוג כהן:  נשות אופקים ושדרות היו לבד, אף אחד לא בא לעזור

אלמוג כהן:  אני לא חושב שיש מישהו במדינה הזאת שיכול להעלות על דל שפתיו לדבר נגדן, לדבר נגד הנשים הגיבורות שלנו, כמו – אני יכול לדבר מקרבה: דודה שלי טלי חדד, בנה איתמר, צוער בגדוד גפן, יצא להילחם במחבלים ברחוב המקביל שבו אני נלחמתי, נפצע קשה, שני כדורים בבטן, כדור ברגל

אלמוג כהן:  אימא שלו פינתה אותו

אלמוג כהן:  וכשהבן שלה פצוע קשה, היא חזרה ופינתה עוד פצועים

אלמוג כהן:       אז כבוד השר, אני רוצה לומר לך שאתה התבלבלת ואתה טעית בגדול

אלמוג כהן:  מי שיקבע לאיזה שלב יעבור צה"ל זה בדיוק הנשים בשדרות ובאופקים – הנשים שהיו לבד באותו הבוקר, לגמרי לבד

אלמוג כהן:  אתה יודע מצוין שהיינו שם לבד, כבוד השר

אלמוג כהן:      אני מצפה ממך, באמת, לחזור בך מהאמירות האומללות האלה

אלמוג כהן:  הנשים שלנו הן נשים גיבורות, הן נשים חזקות ועוצמתיות שבלעדיהן, אגב, עד עכשיו היית מנהל אירועי בני ערובה וצבא  שמיים אצלנו ביישובים, כי אתם לא הייתם באותו הבוקר

אלמוג כהן:  תודה רבה

נאור שירי: איתמר יודע מה זה צבא שמיים?     

אלמוג כהן: הוא חושב שזה משחק מחשב

ארז מלול:  תודה רבה

ארז מלול:  חבר הכנסת יצחק פינדרוס – אינו נוכח

ארז מלול:  חברת הכנסת טלי גוטליב

טלי גוטליב: - - -      

קריאה: איפה אתה רואה?     

ארז מלול: היא הייתה ראשונה

ארז מלול:  אנשי הליכוד לא היו פה, כי היו"ר אישר

סימון דוידסון: כל נאום שלך הוא חוויה, טלי

ארז מלול: חבר הכנסת דוידסון מחכה פה כבר שעה לשמוע אותך

טלי גוטליב: בטח

טלי גוטליב:  רק לי

טלי גוטליב:  עכשיו ברצינות, בסדר? חברים, את הנאום אני מקדישה לאמנה ואני רוצה להסביר - - -     

ארז מלול: עובדי הסיעות, בבקשה שקט

ארז מלול:  חברים

ארז מלול:  חבר הכנסת ואטורי, תעזור לי

ארז מלול:  תעזור לי שם, סגן היושב-ראש

טלי גוטליב: את הנאום הזה אני מקדישה לאמנה, ואני עושה פה שיעור מאוד מאוד בסיסי בדבר הזה

טלי גוטליב:  אני פונה בהקשר הזה לראש הממשלה, ופניתי אליו גם בישיבת הסיעה

טלי גוטליב:  אני רוצה להבהיר לכם שעל פי האמנה שאנחנו חתומים עליה – לאמנה הזו יש סייגים

טלי גוטליב:  באותם סייגים אין תיקוף לאמנה

טלי גוטליב:  אחד הסייגים זה מקום שהסכסוך הרלוונטי שבבסיסו יש פנייה לבית הדין לצדק הוא סכסוך שהתחיל בפעולות איבה נגד מדינת ישראל או במלחמה שנכפתה על מדינת ישראל

טלי גוטליב:       תגידו לי, אתם נורמליים? בשיא הרצינות אני שואלת: אנחנו מתייצבים בטריבונל אנטישמי בעליל

טלי גוטליב:  הטריבונל האנטישמי הזה, בין השאר יש שם שופט מסומליה, יש שם שופט מלבנון

טלי גוטליב:  שופט מסומליה ומלבנון ידונו בטענה הזויה של רצח עם?      אדוני ראש הממשלה, לו הייתי ראשת ממשלה הייתי אומרת את הדבר הבא: מדינת ישראל בשעת לחימה לא תתגונן מפני טענה כל כך מקוממת של רצח עם, של ג'נוסייד

טלי גוטליב:  ועוד תבינו, על פי האמנה עצמה, שבוע המשפטנים עושים על זה פודקאסטים וסיעור מוחות – מה הנפקות של זה, אם אנחנו צריכים להתייצב או לא, עם כל מיני משפטנים דגולים בדין הבין-לאומי, ואין חולק אליבא כולם שזה חל, הסייגים של האמנה, ועכשיו, למרות הסייג – אם כן או לא

טלי גוטליב:  אז אומרים לנו: טוב, נתייצב – אמרו את זה לראש הממשלה – נתייצב ונטען את זה

טלי גוטליב:  ברגע שהתייצבת זה "נגעת – נסעת"

טלי גוטליב:  כל מי שמבין במרוץ סמכויות מבין את הטירוף שבזה

טלי גוטליב:  אסור להתייצב

טלי גוטליב:       הדבר הבא, אדוני ראש הממשלה: שלום, אנחנו כאן, הליכוד ובוחרי הליכוד, אנחנו כאן

טלי גוטליב:  מותר להתחשב בדעה שלנו

טלי גוטליב:  איך מחליטים דבר כזה על דעת יחיד, אדוני ראש הממשלה? מילא אני, אני מבוטלת; איפה להביא לממשלת ישראל את ההחלטה אם להתייצב בטריבונל האנטישמי הזה או לא? זאת החלטה כבדת משקל, צריך להקדים לה ידע והבנה

טלי גוטליב:  הרי בשנת 2004, כשהגישו נגדנו תביעה, לדוגמה, בבית הדין בקשר לחומה, לא התייצבנו

טלי גוטליב:  ישראל טענה שחל סייג של עניינים פנימיים של מדינת ישראל, זה עוד סייג באמנה – ולא התייצבנו

טלי גוטליב:  מה קרה? למה שנתייצב? בשם כל השמות

טלי גוטליב:       אז אדוני ראש הממשלה, החלטת לבד

טלי גוטליב:  אז אם החלטת לבד, אני לא אמורה לגבות את זה, לא, לא בעיוור

טלי גוטליב:  אתה לוקח את אהרן ברק, שהוא משפטן דגול לצורך השיח, בוא נניח את זה, אבל אתה מבקש שאנחנו נשלם מס שפתיים בנציג מטעמנו באותו טריבונל הזוי ואנטישמי – אגב, אין לנו שם שום רוב ושום סיכוי – אהרן ברק, מעבר למה שהוא אמר על הממשלה – זה לא מעניין אותי, זכותו לדעתו – אבל הוא אמר בפיו שלו שהוא נתן לצה"ל לנצח יותר מדי פעמים

טלי גוטליב:  בשורת פעמים שראיינו אותו הוא אמר שהוא מצטער שהוא התיר הרס של בתי מחבלים

טלי גוטליב:  הוא יגן עליי מפני טענה של רצח עם?     

ארז מלול: תודה רבה

טלי גוטליב: הוא המציא את המושג "השטחים הכבושים"

טלי גוטליב:  אני אינני יודעת מה דעתו על יהודה ושומרון, על הגדרת המדינה

טלי גוטליב:  אני יודעת דבר מהפרוגרס שלו, הפרוגרס הרדיקלי הוא הפיכת המדינה למדינת כל האזרחים תחת הגדרתה כמדינה יהודית ודמוקרטית

טלי גוטליב:      אדוני ראש הממשלה, מכל מלמדיי השכלתי

טלי גוטליב:  אל תעשו את ההחלטות האלה, לא במחשכים ושלא נשמע עליהן בתקשורת

ארז מלול: תודה רבה, חברת הכנסת טלי גוטליב

טלי גוטליב: תציג לנו את הדברים, תציג לממשלה את הדברים

ארז מלול: תודה רבה

ארז מלול:  חבר הכנסת דן אילוז, בכבוד

דן אילוז: אדוני היושב-ראש, כנסת נכבדה, יש לנו במסורת שלנו מודלים מדהימים של מנהיגים גדולים

דן אילוז:  כדאי שנלמד מהם

דן אילוז:  השבוע נציין 50 שנה מאז לכתה של אחת הדמויות הרבניות הגדולות שידע עם ישראל בדור תקומת ישראל, שלצערי פחות מוכר לציבור הרחב: הרב יוסף משאש, זיכרון  צדיק לברכה

ארז מלול: הוא חיתן את ההורים שלי, ההורים היו שכנים בחיפה

ארז מלול:  הוא היה קדוש ואוהב אדם

דן אילוז: כן? חידשת לי

דן אילוז:  דווקא בימים אלו, אחרי שנה של פילוג נוראי בין חלקי העם, ודווקא כשחיילינו מכל הגוונים נלחמים כתף אל כתף, אני רוצה שנדבר קצת על מודל המנהיגות של הרב, ואיך היא רלוונטית לנו כאן בכנסת

דן אילוז:      הרב יוסף משאש נולד למשפחה של רבנים בעיר מקנס שבמרוקו

דן אילוז:  הוא היה תלמיד חכם עצום – דיין, פוסק, משורר, צייר, היסטוריון, איש ציבור ועוד ועוד

דן אילוז:  מודל המנהיגות שלו היה מיוחד, אבל גם שורשי ונטוע עמוק במסורת הרבנית המרוקאית

דן אילוז:  אחד הדברים הבולטים ביותר אצל הרב היה העובדה שבין השיקולים שהוא שקל בפסקי הלכה שלו, הוא תמיד שקל גם את השיקול הקהילתי, או במילים שלנו היום: שיקול של אחדות ישראל

דן אילוז:      אחדות הקהילה והיכולת של כל יהודי למצוא את מקומו בקהילה היהודית היו שיקול מכריע עבורו

דן אילוז:  ככה הוא פסק רבים מפסקי ההלכה המפורסמים ביותר שלו

דן אילוז:  לדוגמה, הוא התיר לקנות בשר כשר ממוכרים מחללי שבת, כמובן, בלי להצדיק את חילול השבת שלהם

דן אילוז:  לא טשטש את האמת, אלא נתן דגש לאחדות ישראל

דן אילוז:  הוא התיר לשתות יין שנגע בו מחלל שבת בין השאר כדי שיהודים יוכלו לאכול ביחד

דן אילוז:  כמו כן, התיר להעלות מחלל שבת לתורה בשבת

דן אילוז:  הוא פסק להקל לטלטל בשבת בזמן הזה, כדי שאנשים יוכלו לבקר אחד אצל השני

דן אילוז:  בכל התשובות שלו – ואני ממליץ לכולם ללמוד אותן כדי לראות את הגאונות שלו – הוא לא ויתר על האמת ההלכתית, אבל כשיכול היה להקל והיה לזה ערך קהילתי, הוא העדיף להקל

דן אילוז:  שלא נתבלבל, הוא היה מחויב להלכה לחלוטין; הוא פשוט הבין ששיקול האחדות הוא חלק מהשיקולים ההלכתיים שצריך לקחת בחשבון

דן אילוז:      כמה אנחנו, כל אחד עם האידיאולוגיה שלו, כל אחד עם האמת שלו, יכולים ללמוד ממנו איך להתנהל בצורה אחרת עם אותה מחויבות לאמת, אבל גם עם מחויבות לא פחות חזקה לאחדות העם, שתוריד מההתלהמות ותחזק את ההסכמות ואת היכולות שלנו לחיות ביחד בשלום

דן אילוז:      עוד מרכיב חשוב במנהיגות שלו היה השכל הישר שבו הוא פעל, ה-common sense

דן אילוז:  דוגמה בולטת הייתה היחס שלו לציונות: בזמן שאחרים עשו דיונים פילוסופיים על הציונות עם ספרים שלמים שנכתבו על כל זרם וזרם בציונות וגם ספרים שנכתבו בחלק מהיהדות החרדית כנגד הציונות, הוא פשוט השתמש בשכל הישר שלו, תיאר את חלום הדורות לחזור ארצה ואיך הוא מתגשם מול עינינו

דן אילוז:  במקום אידיאולוגיות גדולות – שכל ישר, common sense

דן אילוז:  כך כתב בתשובה כשנשאל אם יש לחגוג את יום העצמאות: "אין לך לסכסך דעתך בעניינים אלו

דן אילוז:  אתה ספרדי חרד, עשה מה שאנחנו עושים, עושים אותו יום טוב בהלל גמור ובהודאה למלך הכבוד ברוך הוא ואוכלים ושותים ושמחים, ואין לנו עסק עם אחרים"

דן אילוז:  פחות תיאוריה, פחות אידיאולוגיות מרובות – יותר שכל ישר, יותר אמת פשוטה

דן אילוז:      את שיטת הפסיקה שלו הוא תיאר בעצמו כשילוב של דין, שכל וזמן

דן אילוז:  הדין, הכוונה להלכה, במילים שלנו – האמת - -       

ארז מלול: תודה רבה

דן אילוז: - - השכל, השכל הישר – משפט אחרון – והזמן הוא ההבנה שגם האמת שאנחנו מאמינים בה צריכה להשתלב במקום ובזמן שבו אנחנו חיים ולא לכפות את האמת שלנו על המציאות, על השעה ועל הדור

דן אילוז:  סליחה, אמרתי משפט אחרון, אז אני באמת אגיד משפט אחרון

דן אילוז:       יהי רצון שבזכותו של הרב יוסף משאש, שזכותו תגן עלינו, נדע אנחנו כמנהיגים של העם המדהים ביותר בעולם לאמץ את מודל המנהיגות שלו, שמשלב בין הבנה של אחדות ושכל ישר על מנת לחזק את כל חלקי העם ולהציל את כולם ביחד קדימה

דן אילוז:  תודה רבה

ארז מלול: אמר ואמן

ארז מלול:  כאמור, הוא היה הרב הראשי לחיפה, ראש אבות בתי הדין, ולפני צאת שבת הוא היה נותן שיעור בחיפה בפרקי אבות, יש לו ספר נחלת אבות, והיו באים חילונים, דתיים, ובאמת, אנשי אמונה אבדו

ארז מלול:  אין היום אנשים כמוהו, שאוהבים ומקרבים

ארז מלול:  זכר צדיק וקדוש לברכה

ארז מלול:       חבר הכנסת יאסר חוג'יראת – אינו נוכח

ארז מלול:  חבר הכנסת אריאל קלנר

אריאל קלנר: אדוני היושב-ראש, כנסת נכבדה, אמבוש לרמטכ"ל: "יותר מ-100 בכירים לשעבר בצה"ל, בשב"כ, במוסד ובמשטרה במכתב לרמטכ"ל הרצי הלוי: 'עוקבים בצער רב אחרי החזית השמינית שנפתחה לצה"ל – חזית הקבינט'" – אלה היו הכותרות בימים האחרונים

ארז מלול: אתה עושה את זה מאוד דרמטי

אריאל קלנר: כן, ממש, זו הדרמה של הכותרות

אריאל קלנר:  גורמים באופוזיציה גם מיהרו להצטרף

אריאל קלנר:  אני אומר, חבריי, אנחנו אחרי 7 באוקטובר היינו צריכים ללמוד משהו ולשנות כמה דפוסי חשיבה

אריאל קלנר:  על פי העולם של אתמול, אדוני היושב-ראש, נבחרי הציבור הם הבעיה, ומי ששומר על האינטרס הציבורי הוא הדרג הממונה, המקצועי, נטול הפניות

אריאל קלנר:      אני רוצה לדבר עכשיו על דוגמה שמוכיחה עד כמה הדמוקרטיה ונבחרי הציבור הם קריטיים לתפקוד המדינה

אריאל קלנר:  אני רוצה להזכיר לאזרחי ישראל, לכל היושבים כאן, לחבריי, לך, אדוני היושב-ראש, את הסיפור של הכור בסוריה

אריאל קלנר:  זה התחיל מכישלון המודיעין לחשוף את תוכנית הגרעין של קדאפי, ואז בשנת 2004 החליט לבחון את העניין מי שישב כאן כמונו, חבר כנסת, באותה תקופה היה יושב-ראש ועדת חוץ וביטחון, יובל שטייניץ

אריאל קלנר:  גם אז במערכת הביטחון השתוללו עקב המהלך, ואף איימו להחרים בתגובה את הוועדה

אריאל קלנר:  הרמטכ"ל דאז, בוגי יעלון, הורה לצה"ל להחרים את דיוני הוועדה ושיגר מכתבים לח"כים נגד היושב-ראש, אבל הדיונים התקדמו

אריאל קלנר:       תוך כדי בדיקה וחקירה הבינה הוועדה שלסורים יש כנראה כור גרעיני

נאור שירי: אתה שם לב למה שאתה אומר? שהגורם המדיני הלך נגד הקונספציה, שהתאהבתם בה, והכתיב מדיניות לדרג המקצועי

אריאל קלנר: הגורם המדיני, נאור שירי, נאור שירי, הגורם המדיני אתגר את המערכת

אריאל קלנר:  הוא לא בא ואמר – לא אמרו לו אמבוש

נאור שירי: תמשיך

נאור שירי:  תמשיך בנאום שלך

אריאל קלנר: אני אמשיך, בבקשה

נאור שירי:  תראה את הבור שאתה נופל אליו

נאור שירי:  אני אסכם לך אחר כך את הבור

אריאל קלנר: בבקשה תקשיב עד הסוף

אריאל קלנר:  תקשיב עד הסוף

ארז מלול: חבר הכנסת נאור שירי, בבקשה לא להפריע

אריאל קלנר: אני מבקש שתיתן לי להשלים עד הסוף, כדי שנאור יבין

נאור שירי: לא

נאור שירי:  אני מבין - - -     

אריאל קלנר: חבר הכנסת, ציינו בדוח שהעבירו לראש הממשלה דאז שרון שמניתוח כלל המידע המודיעיני עולה כי מתקיים בסבירות גבוהה פרויקט גרעין צבאי בסוריה; שנתיים וחצי לפני אמ"ן, נאור, שלוש שנים לפני ראיית הזהב של המוסד

אריאל קלנר:  פוליטיקאים, נבחרי ציבור, חברים בוועדת החוץ והביטחון היו אלה שהעלו את העניין, הם אלה שרתמו את אמ"ן ואת המוסד

אריאל קלנר:      אתה יודע, נאור, מה אמר אחד בשם זאבי פרקש, שאז הוא היה ראש אמ"ן, והיום רוצים למנות אותו לתפקיד בודק וחוקר? אתה יודע מה הוא אמר ליובל שטייניץ?     

נאור שירי: הפילוסוף

אריאל קלנר: יפה

אריאל קלנר:  יפה מאוד

אריאל קלנר:  הוא אמר: אדוני הפילוסוף, אני מודיע לך כאיש מקצוע שֶׁלמה שאתה אומר אין שום היתכנות

אריאל קלנר:  מה היה קורה לו היה שטייניץ נבהל מקריאות האמבוש? מה היה קורה לו הוא היה לוקח צעד אחורה ולא ממשיך לבדוק את הדרג המקצועי? אני יודע מה היה קורה – לפחות למדינת ישראל זה היה אסון

אריאל קלנר:  הביקורת הצילה את מדינת ישראל מכור גרעיני בסוריה

אריאל קלנר:      ואני קורא לשרים, שרי ממשלת ישראל: תשאלו שאלות, תאתגרו את המערכת

אריאל קלנר:  זה לא אמבוש, זה לא חזית נוספת

ארז מלול: אבל בלי הדלפות

אריאל קלנר: זה קריטי למען חיינו כאן

אריאל קלנר:  נאור שירי, זה קריטי, צריך לשאול שאלות

ארז מלול: זה חשוב, אבל בלי הדלפות

אריאל קלנר: זה לא רק הזכות של השרים, זה לא רק הזכות

אריאל קלנר:  זוהי החובה שלהם, זוהי החובה שלהם

אריאל קלנר:  זו החובה של הממשלה

אריאל קלנר:  תודה רבה

ארז מלול: תודה רבה

ארז מלול:  חבר הכנסת צבי ידידיה סוכות – אינו נוכח

ארז מלול:  חבר הכנסת ווליד טאהא

וליד טאהא: מכובדי היושב-ראש, בזמן האחרון התקיימו לא אחת דיונים על המשך עבודתה של תחנת אל-ג'זירה בתחום מדינת ישראל

וליד טאהא:  היו הצעות לסדר-היום, היו דיונים בוועדות, היו דיונים בממשלה

וליד טאהא:  ובמקרה, מאוד במקרה, בכל פעם כשיש דיון על המשך עבודתה של אל-ג'זירה בתוך ישראל, במקרה לחלוטין אחד מבני משפחתו של עיתונאי אל-ג'זירה, ואאל א-דחדוח, משלם בחייו

וליד טאהא:      בפעם הראשונה היה פה דיון האם לאפשר לאל-ג'זירה לפעול בתוך ישראל, כן או לא, ואז נהרגו אישתו, בנו ונכדו או נכדתו של עיתונאי אל-ג'זירה ואאל א-דחדוח

וליד טאהא:  בפעם השנייה שהיה דיון אם לאפשר לאל-ג'זירה לפעול בתוך תחומי מדינת ישראל – כן או לא – נהרג בנו הבכור של עיתונאי אל-ג'זירה, חמזה ואאל א-דחדוח

וליד טאהא:  נהרג יחד איתו עוד עיתונאי בשם מוסטפא

וליד טאהא:  ושני אלה הם אחרונים מבין העיתונאים – מבין עשרות, למעלה מ-100 עיתונאים, 170 עיתונאים – ששילמו בחייהם, רק על זה שהם מעבירים את התמונה; רק על זה שהם מעבירים את הידיעה; רק על זה שהם עוסקים במקצוע שלהם, שהוא מקצוע העיתונות

וליד טאהא:       אז לעזאזל, מה צריך עיתונאי בעזה להעביר לאזרחי מדינת ישראל או לכל העולם, אם לא את ההרס, אם לא את עשרות אלפי הילדים ההרוגים, אם לא אלפי הנשים ההרוגות, אם לא עשרות אלפי הפצועים?     

ארז מלול: מאות חטופים

ארז מלול:  את החטופים אל-ג'זירה לא מזכיר

וליד טאהא: נכון

וליד טאהא:  אם זה יותר מ-70% מסך כל המבנים בתוך הרצועה נהרסו, כבישים, מאגרי מים, חשמל, אוניברסיטאות, בתי ספר – מה עוד צריך לומר לעולם? שמה?     

ארז מלול: קיבוצים נהרסו

וליד טאהא: שמחלקים לנו פרחים? הוא צריך לומר את זה

וליד טאהא:      אם אתה מדבר על חטופים, אז הם עשו הכול

וליד טאהא:  את כל ההרס הם עשו, אבל לא החזירו את החטופים

ארז מלול: לא

ארז מלול:  מדברים על אל-ג'זירה

וליד טאהא: הם מלכתחילה שיקרו

ארז מלול: אל-ג'זירה לא מזכיר מילה אחת על החטופים

וליד טאהא: אמרו שהולכים להחזיר את החטופים, ומה שהם עושים הוא ההפך מלהחזיר את החטופים

וליד טאהא:  אז המשפחות של החטופים צודקים – אי-אפשר לדרוש שחרור חטופים עם כל מה שמתרחש בעזה

וליד טאהא:       אבל אתם לא העזתם לסגור את אל-ג'זירה - -     

ארז מלול: תודה רבה

וליד טאהא:  - - כי היו לכם שיקולים מול קטאר

וליד טאהא:  זו האמת

ארז מלול: תודה רבה

ארז מלול:  חבר הכנסת נאור שירי

טלי גוטליב: - - - חיילים שלנו בעזה

טלי גוטליב:  די

ארז מלול: חברת הכנסת טלי גוטליב

ארז מלול:  חברת הכנסת טלי גוטליב, בבקשה

טלי גוטליב: - - -     

וליד טאהא: את לא צריכה לתת הערה לכל אחד שעולה לדבר

וליד טאהא:  אולי תכתבי לנו מה לומר

טלי גוטליב: לא נותנת לך הערה

טלי גוטליב:  אל תסתכל עליי

טלי גוטליב:  אל תסתכל עליי ואל תדבר אליי

טלי גוטליב:  תודה רבה

וליד טאהא: אני לא מדבר אלייך

וליד טאהא:  לא רואה אותך בכלל

אימאן ח'טיב יאסין: את מדברת על כולם

טלי גוטליב: לגב שלי תדבר

טלי גוטליב:  לגב

טלי גוטליב:  לגב

טלי גוטליב:  לגב שלי

וליד טאהא: אני לא רואה אותך פה כמעט

אימאן ח'טיב יאסין: אי-אפשר לעזוב אותך

ארז מלול: תודה רבה, חבר הכנסת ווליד טאהא

טלי גוטליב: לגב שלי

טלי גוטליב:  לפה אתה תדבר

נאור שירי: אדוני היושב-ראש, חבריי חברי הכנסת, חבל שמר קלנר לא נשאר לשמוע

נאור שירי:  תכננתי לדבר על משהו אחר – גם עליך, מר משה מירון

נאור שירי:  באמת, אני תוהה בשנה האחרונה מה אתה עושה בחייך שמאפשר לך להגיע לכנסת - - -     

ארז מלול: מי זה משה מירון?     

נאור שירי: מי זה משה מירון? נו, אני מת על ההיתממות

ארז מלול: אני לא יודע

נאור שירי: אבל קלנר דיבר והזכיר את יו"ר ועדת החוץ והביטחון בשנת 2004, שטייניץ

נאור שירי:  הוא ציין את זה - - -     

מיקי לוי: מי הכניס אותו?     

נאור שירי: אתה תבדוק לי את זה אחרי זה

טלי גוטליב: - - -     

נאור שירי: אני מבקש להוסיף לי את הזמן שטלי מדברת

נאור שירי:  רק איתך זה עובד

נאור שירי:  אם אני אגיד על אחרים, לא יוסיפו לי

נאור שירי:      הוא הזכיר את יו"ר ועדת החוץ והביטחון, ותיאר את הסיטואציה שהייתה עם הכור בסוריה, והוא בא ללמד אותנו – שוב, אני מת על זה שמלמדים אותנו – מעין איזה שיעור בדרג מדיני, שמדבר על דרג צבאי ולאתגר ולאתגר ולאתגר

נאור שירי:  אבל מה הוא לא שם לב? וזה מה שציינתי לו

נאור שירי:  הוא נתן את הדוגמה היחידה אולי שהתפרסמה, לפחות בהיסטוריה הקצרה שאני זוכר, שדרג מדיני בא, ברמת הכנסת, אפילו לא ממשלה, ומאתגר דרג צבאי, עושה את עבודתו

נאור שירי:  פעם הייתה כנסת כזאת שהייתה מפקחת ומאתגרת את הדרג הצבאי

נאור שירי:       בא יו"ר ועדת החוץ והביטחון וציטט חלק אחד שלו, שהוא בא ואמר לפרקש – שהיה אז ראש אמ"ן, והוא באמת ציין "אדוני הפילוסוף"

נאור שירי:  פרקש אמר לשטייניץ: אדוני הפילוסוף, אני מודיע לך כאיש מקצוע שֶׁלמה שאתה אומר אין שום היתכנות, בהתייחסו להיתכנות של כור בסוריה

נאור שירי:  ואז שטייניץ בא ואמר לפרקש: אדוני ראש אמ"ן, אתה מקצוען במודיעין, ואני סמל ראשון בגולני לשעבר, אבל צריך להיות מקצוען בפילוסופיה כדי לדעת איך להטיל ספק, ואני מטיל ספק בביטחון העצמי שלך

נאור שירי:      ומה מתאר פה בעצם אדון קלנר ומה אנחנו רואים? אנחנו רואים כנסת שעושה עבודתה, מאתגרת בצורה ראויה, נכונה, ועושה את עבודתה

נאור שירי:  מאתגרת את הפקטור הצבאי, שבא ומייצר קונספציה, כי זה תפקידו של הדרג בכנסת או בממשלה, או של מדינאי

נאור שירי:  זה הכישלון שלכם, כי אתם הייתם עסוקים בלפרק מדינה – במקום לאתגר את הצבא או לאתגר כל מערכת שאתם רוצים לבקר

נאור שירי:  זה הכישלון

נאור שירי:      יושב פה קלנר, או עומד פה, ומנסה ללמד אותנו פה איך מאתגרים ממשלה, כשהוא מתאר את אבי-אבות הכישלון שלכם

נאור שירי:  הוא הראה והדגים איך מדינאי או חבר כנסת, בהיותו יו"ר ועדה בכנסת, מגלה כור בסוריה, כנגד כל הקונספציה

נאור שירי:  זה בדיוק תפקידו ותפקידם של נבחרי הציבור

נאור שירי:  אתם כשלתם בתפקיד הזה

נאור שירי:  תודה רבה

ארז מלול: תודה רבה

ארז מלול:  חברת הכנסת יוליה מלינובסקי, בבקשה

טלי גוטליב: - - -     

ארז מלול: חברת הכנסת טלי, לא - - -     

טלי גוטליב: לא, אמרתי לניסים

טלי גוטליב:  אה, שמעת את זה? מה אתה מקשיב? מה זה אמירות - - -     

ארז מלול: מקשיב

ארז מלול:  כשאת מדברת בשקט שומעים אותך ברחוב, את אומרת לי גם כן

טלי גוטליב: תודה על המחמאה

טלי גוטליב:  יוליה, אם שמעת, זה ממקום טוב

טלי גוטליב:  גם החמאתי לך קודם

יוליה מלינובסקי: אני מקווה מאוד, אדוני היושב-ראש, שעל הנושא שאני הולכת לדבר אנחנו נהיה בקונסנזוס מלא, וכולנו נתגייס לטובת האירוע

יוליה מלינובסקי:  תראו, דובר רבות על הקשיים שיש לנשות אנשי המילואים

יוליה מלינובסקי:  כי ברור – הגברים יצאו, לרוב היא נשארת לבד עם הילדים, וכל הנטל עליה

יוליה מלינובסקי:  אבל אנחנו שכחנו קבוצה מאוד גדולה, שהיא נשות אנשי הקבע

יוליה מלינובסקי:       לכאורה, הוא בקבע, הוא מחויב, זה התפקיד שלו, זו המשכורת שלו

יוליה מלינובסקי:  אבל פה קרה אירוע שאנחנו לא היינו ערוכים להיקף וגם לגודל וגם לזמן

יוליה מלינובסקי:  מדינת ישראל לא ידעה מלחמות – אנחנו כמעט כבר מאה ימים באירוע

יוליה מלינובסקי:  וברור שאנשי הקבע התגייסו ראשונים, והם יצאו משם האחרונים, כי זו מהות השירות שלהם

יוליה מלינובסקי:  אז אני מבקשת שאנחנו נתייחס לבעיות שיש לנשות המילואימניקים ולנשות אנשי הקבע בשווה ערך, כי זה עדיין אותן בעיות ואותם קיים

ארז מלול: צודקת במאת האחוזים

יוליה מלינובסקי: ועל מה אני מדברת? סקר שעשו בקרב נשות קציני הקבע מראה נתונים מדאיגים מאוד

יוליה מלינובסקי:  85% מבנות הזוג של משרתי קבע דיווחו על פגיעה משמעותית בשגרת חייהן ברמה המשפחתית, הכלכלית, התעסוקתית והנפשית

יוליה מלינובסקי:  עזבו רגע כסף בצד, למרות שאני חושבת שהסיוע שמקבלות נשות המילואים מגיע גם לנשות משרתי הקבע, כי אלה אותן בעיות

יוליה מלינובסקי:  גם אם הוא היה יוצא פעמיים בשבוע ועוזר פה ושם, זו עזרה משמעותית

יוליה מלינובסקי:  פה אין את זה וכנראה לא יהיה עוד הרבה מאוד זמן

יוליה מלינובסקי:       אז הן מדברות על הסיוע בטיפול בילדים – מגיע גם לנשות הקבע וגם לנשות המילואים

יוליה מלינובסקי:  בעיות תעסוקה – מפטרים אותן, כי המעסיקים – כולם תומכים, כולנו אחים, כולנו עם אחד, אבל כשזה מגיע לתעסוקה, והיא צריכה לצאת כל הזמן מוקדם, והיא צריכה לקחת, רק היא, חופשות מחלה, והיא צריכה לטפל בכל הבעיות, והמעסיקים אומרים: סליחה, כולנו אחים, אבל אלו הבעיות שלך

ארז מלול: רגע, אבל יש גם נשות קבע מפונות

ארז מלול:  הן גם כן - - -     

יוליה מלינובסקי: גם את זה

יוליה מלינובסקי:  עוד חטא על פשע, מה שנקרא - -      

ארז מלול: לא, גם להן צריכים את זה

יוליה מלינובסקי: - - אבל מפונות, שם יש הגנה

יוליה מלינובסקי:       אז אנחנו פה באירוע מתגלגל

יוליה מלינובסקי:  ואני רוצה לפנות קודם כול למעסיקים, כי הקושי הוא אמיתי

יוליה מלינובסקי:  גם אצל נשות המילואים, למרות שאנחנו רואים שהמילואימניקים כבר לאט לאט חוזרים, וכנראה בימים הקרובים אנחנו נראה חזרה יותר מסיבית

יוליה מלינובסקי:  אבל הקבע – הם יהיו שם, הם יישארו שם

יוליה מלינובסקי:  גם הגנה מפני פיטורים, גם סיוע

יוליה מלינובסקי:  ויש לי פתרון

יוליה מלינובסקי:  יש לנו דבר שנקרא שירות לאומי

יוליה מלינובסקי:  פניתי לשרה סטרוק, היא קיבלה עכשיו הרבה מאוד כסף, שהכסף הזה ילך באמת למטרות טובות, אמיתיות, לטובת עם ישראל

יוליה מלינובסקי:  אני מבקשת להצמיד בנות שירות לאומי למשפחות של אנשי קבע ואנשי מילואים, שיעזרו בטיפול בילדים, שיעזרו במשימות פשוטות

יוליה מלינובסקי:  שיהיה גם כן סיוע נפשי

יוליה מלינובסקי:  תחשבו כמה קשה להן, כמה חרדות הן חוות

יוליה מלינובסקי:  גם אלו וגם אלו, בקרב כולם אותו הדבר

יוליה מלינובסקי:  אז אני פניתי לשרה סטרוק

יוליה מלינובסקי:  אני מקווה מאוד שבעומס שלה, בעיסוק שלה בדברים אחרים, היא באמת תמצא זמן ותטפל במה שבאמת באמת חשוב, כי בלי עורף אין חזית

ארז מלול: נכון

יוליה מלינובסקי:  הגברים שם וגם הנשים שהן בחזית, צריכים לדעת שהכול בבית שקט, רגוע ומטופל

יוליה מלינובסקי:  אז אני מבקשת גם משרי הממשלה לסייע ולשים על זה זום אאוט

יוליה מלינובסקי:  תודה רבה

ארז מלול: תודה רבה

ארז מלול:  חברת הכנסת אימאן ח'טיב יאסין, בבקשה

אימאן ח'טיב יאסין: כבוד היושב בראש, כנסת נכבדה, רק לפני שבוע הסתיימה שנת 2023, ודיברנו על הפשיעה בתוך החברה הערבית – קרוב ל-250 נרצחות ונרצחים

אימאן ח'טיב יאסין:  לצערי הרב, הנושא לא יורד מסדר-היום

אימאן ח'טיב יאסין:  אנחנו רק שבוע אחד בשנת 2024, וכבר יש לנו שני נרצחים, אסמהאן קדורה וסמיח אבו-מוך

אימאן ח'טיב יאסין:  ולמה אני מדברת על זה? כאילו, מה, רק שניים

אימאן ח'טיב יאסין:  נכון, רק שניים

אימאן ח'טיב יאסין:  אבל הם עולם ומלואו, ומסביב להם

ארז מלול: כל אחד

ארז מלול:  מה זה שניים?     

אימאן ח'טיב יאסין: כל אחד שווה

אימאן ח'טיב יאסין:  ואני לא רוצה שנגיע לעוד אפילו מחצית השנייה, ואנחנו נספור מעל לשלוש ספרות

אימאן ח'טיב יאסין:  אז אני רוצה להביא דוגמה ולשאול שוב פעם, מהמקום הזה, איפה נמצא השר שאמור להיות אמון על ביטחון התושבים? בסוף השבוע, בסוף היום, בשעות הערב המוקדמות, בעיר ערבית, ברחוב הומה אנשים, מלא אנשים, מישהו ירד לקנות משהו מהחנות

אימאן ח'טיב יאסין:  עזב את הרכב שלו עם אשתו והבת

אימאן ח'טיב יאסין:  מישהו, באמצע האור, כביש מלא אנשים, עם אקדח, איים על האישה ועל הבת

אימאן ח'טיב יאסין:  הוריד אותן מהרכב, לקח את הרכב ויצא

אימאן ח'טיב יאסין:       אתם רוצים להגיד לי שהמשטרה לא יכולה לדעת מי היה מאחורי הסיפור? אני אומרת לכם בוודאות: המקום שקרה בו האירוע הזה, בכביש הראשי, במקום שהוא מלא בחנויות, מלא מצלמות

אימאן ח'טיב יאסין:  אז הגיע הזמן להתעורר, והגיע הזמן שהשר הכושל ישים את המפתחות וילך הביתה

ארז מלול: תודה רבה

ארז מלול:  חבר הכנסת ניסים ואטורי, בבקשה

ארז מלול:  שלוש דקות לרשותך

ניסים ואטורי: אדוני היושב-ראש, כנסת נכבדה, אני רוצה לנצל את הבמה כדי לדבר קצת על מה שמפריע לציבור

ניסים ואטורי:  אנחנו שומעים כל יום קצת, אתה יודע, התקפלות פה, התקפלות שם; כן נכנסים לשם, לא נכנסים לשם; עברנו שלב אחד

ניסים ואטורי:  צריך לזכור דבר אחד

ניסים ואטורי:  הבטחנו לעם ישראל, לתושבי הדרום ולתושבי הצפון, שאנחנו פותרים את הבעיה הזו

ניסים ואטורי:  זה שהיה פה איזה כשל, ישנו קצת בצפון, חיזבאללה נהיה מפלצת – הגיע הזמן לטפל שם, למען ביטחון ישראל

ניסים ואטורי:  מה זה הפינג-פונג המביש הזה?      צריך להחזיר את הביטחון לתושבי ישראל

ניסים ואטורי:  לא ייתכן שאנחנו עכשיו נשקול לאיפה נכנסים, לאיפה לא נכנסים

ניסים ואטורי:  נכנסים עד הסוף

ניסים ואטורי:  אמרנו: נחזיר את הביטחון

ניסים ואטורי:  אין מצב שבא מישהו, מעז לחשוב על פגיעה בילד בגבולות ישראל, שהלך לישון בלילה, קם בבוקר, תולשים לו איברים

ניסים ואטורי:  איזה מין דבר זה? לא מקובל עליי ועל עוד חברים כאן, שבאים ואומרים: טוב, אנחנו לא ניכנס לשם

ניסים ואטורי:  אולי עכשיו, בשלב הזה, לא ניכנס לרפיח, כן ניכנס לח'אן יונס, לא ניכנס לח'אן יונס

ניסים ואטורי:  אנחנו רוצים את הראש של סנוואר

ניסים ואטורי:  רוצים את הראש של סנוואר

ניסים ואטורי:  רוצים את המחבלים שם על הברכיים

ניסים ואטורי:  ואנחנו רוצים לראות הכרעה

ניסים ואטורי:  הכרעה בדרום, ולעבור לצפון

סימון דוידסון: איזו מפלגה אתה?      

ניסים ואטורי: יש לך בעיה עם זה? לא הבנתי

סימון דוידסון: לא, אני אומר: אתה הממשלה

ניסים ואטורי: 	לא הבנתי

ניסים ואטורי:  מה הבעיה? מה זה משנה? תגיד לי, מה זה משנה?      

סימון דוידסון: אתה הממשלה

סימון דוידסון:  אתם כל הזמן מתלוננים, אבל אתם בקואליציה

ניסים ואטורי: לא, לא

ניסים ואטורי:  אין פה מפלגות

ניסים ואטורי:  אין מפלגות

ניסים ואטורי:  תעצור את הזמן, תוציא אותו החוצה

ניסים ואטורי:  קריאה ראשונה?      

ארז מלול: חבר הכנסת דוידסון, הוא עוד מעט יחליף אותי בזה

ניסים ואטורי: תגיד לי – אתה אומר לא להעביר ביקורת

ניסים ואטורי:  זה רעיון טוב, אתה יודע

ניסים ואטורי:  אני אמליץ לכמה חברים שלי

קריאה: לא הבנתי למי

ניסים ואטורי: ואני אומר דבר אחד: אסור לרפות את ידינו במלחמה במחבלים הארורים האלה

ניסים ואטורי:  וזה לא משנה מפלגה

ניסים ואטורי:  אתה יודע מה, חברי, אני שמח - - -     

סימון דוידסון: אמרת את זה בישיבה - - -     

ניסים ואטורי: עודד פורר, סליחה, עודד פורר בקואליציה? לא

ניסים ואטורי:  אבל הוא מחתים טפסים להדחת עופר כסיף

ניסים ואטורי:  תמכתי בזה, ואני מחזק אותו, הינה, פה מעל הבמה הזו

ניסים ואטורי:  כל פעולה למען עם ישראל ונצח ישראל, אני מכבד ומפרגן

סימון דוידסון: אבל אתה בא בטענות - - -     

ניסים ואטורי: זה לא קשור

ניסים ואטורי:  מה זה משנה, תגיד לי, לא הבנתי, מה זה משנה עכשיו? זה משנה? יש קבינט מלחמה, דרך אגב

ניסים ואטורי:  זה לא רק הליכוד שם

ניסים ואטורי:  ואני חושב שאנחנו צריכים ללחוץ גם מהכנסת הזו

ארז מלול: לא, הוא מחזק, הוא מדרבן

ארז מלול:  הוא לא - - -      

ניסים ואטורי: הבטחתם לחסל את החמאס – לחסל את החמאס

ניסים ואטורי:  הבטחתם להחזיר את הביטחון לצפון? ילדי ישראל לא יחזרו

ניסים ואטורי:  אני אומר להם, חבר'ה, אתם לא חוזרים

ניסים ואטורי:  אומרים לי: רגע, אמרו לנו לחזור

ניסים ואטורי:  אתם לא חוזרים לשום מקום

ניסים ואטורי:       עד שלא מחסלים את האיום של חיזבאללה שיעברו את הליטאני, לא נירגע ולא נשקוט – לא בוועדת חוץ וביטחון ולא בסיעת הליכוד ולא בשום מקום

ניסים ואטורי:  לא ניתן גיבוי למהלך כזה

ניסים ואטורי:  איזה מין דבר זה? פתאום חוזרים לאחור – לא

ניסים ואטורי:  חשבנו שאולי נשאיר את רפיח פתוחה, לאן פתוחה? עוד פעם למנהרות? עוד פעם נשקים? חללי צה"ל – כולנו שילמנו במחיר דמים, כל עם ישראל שילם את המחיר הזה

ניסים ואטורי:  על מה הם נפלו? נפלו על הגנת המולדת

ניסים ואטורי:  ממשיכים עד הסוף

ניסים ואטורי:  בצוק איתן הגענו ל-70 – סליחה אם אני  טועה במספר – בדיוק 77 נופלים

ניסים ואטורי:  ושוב, עוד סבב, ועוד סבב – לא רוצים סבבים

ניסים ואטורי:  לא רוצים סבבים, רוצים לגמור את הסיפור הזה אחת ולתמיד

ניסים ואטורי:  אנחנו הטיפשים היחידים בעולם שמחזיקים ב-2 מיליון של אויבים פה קרוב לישראל

ניסים ואטורי:  המצרים לא מוכנים לקבל אותם, לא הירדנים – שכחו אותם, בוא נעזור להם, נשחרר אותם, להעלות אותם על ספינות ולהביא אותם למדינות שמוכנות לקלוט אותם

ניסים ואטורי:  למה הם צריכים להיות פה בכלל? למה אנחנו עוזרים לחנק הזה של מדינות ערב עצמן שחונקים אותן? לחסל את הסיפור בדרום ולעבור לצפון

ניסים ואטורי:  לא נשב בשקט, מה זה הפינג-פונג המביש הזה? כן פגעו במירון, לא פגעו במירון – נחזיר להם ככה או נחזיר אחרת - -     

ארז מלול: תודה רבה

ניסים ואטורי: - - זה לא מעניין

ניסים ואטורי:  גם אם פוגעים באתרים אסטרטגיים, עד שהחיזבאללה לא נסוג לליטאני – ונצטרך לתקן את זה, זה יהיה קשה, להעיף את חיזבאללה מהגבול

ניסים ואטורי:  תודה רבה

ארז מלול: תודה רבה

ארז מלול:  חברת הכנסת נעמה לזימי, בבקשה

נעמה לזימי: כולם פה גבוהים

ארז מלול: לא, הם לא גבוהים

ארז מלול:  אנחנו נמוכים

נעמה לזימי: כבוד יושב-ראש הכנסת, אני רוצה להתחיל

נעמה לזימי:  אני אחלק את הנאום לשני חלקים, אני רוצה להתחיל דווקא עם המינוי של השופט העליון לשעבר אהרן ברק לייצג את ישראל בבית הדין הבין-לאומי בהאג

נעמה לזימי:  זה סמל המינוי הזה, למה הוא סמל? הוא סמל של ממשלת החלפת המומחים בעלי שיעור הקומה באנשי הכאילו

נעמה לזימי:  כי ברגע האמת בסוף צריך את מי שבאמת יש לו את הכישורים והיכולות להגן על המדינה, לייצג אותה בגאון, וכשמגיע רגע האמת, אי-אפשר לחמוק מהמציאות

נעמה לזימי:  אתה יודע, כשכל הכלכלנים הכי בכירים מתריעים מפני קטסטרופה מימין ומשמאל, אגב, לא עניין של פוזיציה פוליטית – אתם הבאתם כל מיני כאלה מלחכי פנכה שימציאו נתונים

נעמה לזימי:  כשכל המשפטנים הכי בכירים כולל השמרנים, כולל הימנים, מתריעים מפני הפיכה משטרית, ובאמת, ממש מפצירים להפסיק, אתם הבאתם כל מיני אנשים סהרוריים ועוד חשבתם למנות אותם לעליון

נעמה לזימי:  אין כאילו – יש בסוף מקצועיות, ויש בסוף שיעור קומה, ויש בסוף דמויות שמכבדות את הייצוג של אומה

נעמה לזימי:  אל נא נשכח ברגע הזה, שהוא רגע של סמל, מהן מומחיות, מקצועיות ואחריות אל מול ממשלת הכאילו של כל מיני מקורבים שבינם לבין האינטרס הציבורי וישראל אין דבר וחצי דבר

נעמה לזימי:      עכשיו, כבוד יושב-ראש הכנסת, אתמול הייתי באופקים

נעמה לזימי:  אני כבר אומרת כאן: אופקים – עיר של גיבורים, באמת עיר של גיבורים

נעמה לזימי:  עיר של גיבורים שהמדינה הפקירה ב-7 באוקטובר וגם עכשיו, שלושה חודשים לאחר מכן

נעמה לזימי:  אני אספר לך, אופקים לא נכללה במתווה הפיצויים המלא, לא זכתה לפינוי ולא קיבלה הכרה על האסון שהתרחש בה – למה? כי על הגב של העיר הזו, ש-52 אנשים מתושביה נרצחו בה כשחירפו נפשם להגן על כולם, עושים חישובים וחיסכון כלכלי

נעמה לזימי:       סיירתי אתמול באופקים, נפגשתי עם כל מיני מתנדבות שעושות שם פעילות מדהימה, קהילתית וחשובה

נעמה לזימי:  הגעתי אל שכונת מישור הגפן, שבה התרחש האסון

נעמה לזימי:  פגשתי שכונה ותיקה, מוזנחת בהשקעה בה, אבל רוויית אנשים מדהימים ומרגשים, גיבורים אמיתיים

נעמה לזימי:  כל כמה מטרים עומד שלט שמנציח את אחד הקורבנות במקום שבו הוא נרצח

ארז מלול: הייתי שם, ראיתי, ראיתי

נעמה לזימי: אני בטוחה – שכונה שהיא גם זירת טבח – זה באמת פצע מדמם

ארז מלול: רק עם הזמן - -      

נעמה לזימי: כל שלט הוא עולם ומלואו וחיים שנגדעו - -     

ארז מלול: - - תתכנסי לסיום

נעמה לזימי: בסדר גמור

נעמה לזימי:  - - הוא זיכרון מדמם ופוצע

נעמה לזימי:  כדי להחלים ולרפא ולתקן, כבוד יושב-ראש הכנסת, צריך קודם כול הכרה

נעמה לזימי:  אופקים חייבת להיכלל בתוך מתווה הפיצויים המלא, המסלול האדום, הן כעיר והן העסקים ומי שנפגעו ונפגעה עבודתם ופרנסתם

נעמה לזימי:  גם אם בדיעבד ובאופן ספציפי שכונת מישור הגפן, היא צריכה להיכנס אל מינהלת תקומה

נעמה לזימי:  אומנם הסוגיות בחלקן שונות, אך השכונה הזו לא יכולה להיות כשהייתה, צריך לאסוף את הצרכים של התושבים ולהביא לידי ביטוי את הפחדים - -     

ארז מלול: תודה רבה

נעמה לזימי: - - והצרכים שלהם כמו היעדר ממ"דים או ביטחון

נעמה לזימי:  רבים ממי שצריכים סיוע נפשי בשכונה עדיין לא פגשו איש מקצוע

נעמה לזימי:  כולל בבתים שבהם התרחש הטבח ונהרגו בני משפחה

נעמה לזימי:  נוסף לכך, מרביתם חזרו לבתיהם ללא ממ"ד והגנה - -     

ארז מלול: תודה רבה

נעמה לזימי: - - ועם קושי רב, כי הם שוהים בתוך זירת הטראומה

טלי גוטליב: אבל כמה זמן, זה כבר לא דקה וחצי

נעמה לזימי: מצטערת, אני רק מסיימת

טלי גוטליב: אבל זה לא קשור, יש פה כללים

נעמה לזימי: הממשלה הזאת – אני אסיים – הפקירה את אופקים, טלי גוטליב

טלי גוטליב: ממש לא, ממש לא

נעמה לזימי: הפקירה את אופקים, הזניחה אותה בציניות

נעמה לזימי:  תלכי לשם, תשמעי אותם

ארז מלול: תודה רבה

טלי גוטליב: תפסיקי לצרוח

טלי גוטליב:  תתביישי לך

נעמה לזימי: השמיטה אותם מכל מתווה ומכל תמיכה

טלי גוטליב: תפסיקי לצרוח, תפסיקי לצרוח

ארז מלול: חברת הכנסת טלי גוטליב, חברת הכנסת טלי גוטליב

נעמה לזימי: קצת שייפתח לכם הלב, קצת

נעמה לזימי:  שכחתם זירת טבח

ארז מלול: תודה רבה

טלי גוטליב: - - - לשמוע את זה אפילו

טלי גוטליב:  תתביישי לך

נעמה לזימי: הפקרתם אותם

נעמה לזימי:  שום מתווה - -     

ארז מלול: תודה רבה

נעמה לזימי: - - לא בעסקים, לא בפיצויים, לא בשיקום - -      

טלי גוטליב: תתביישי לך, תתביישי לך, כמה שיסוי ושנאה

ארז מלול: חברת הכנסת נעמה לזימי

נעמה לזימי: - - לא במענה נפשי

טלי גוטליב: די כבר

נעמה לזימי: לכי תלמדי מה קורה שם

נעמה לזימי:  תהיי שם

ארז מלול: תודה רבה

נעמה לזימי: להגן על הממשלה הזאת בכל מחיר

ארז מלול: תודה רבה

ארז מלול:  תודה רבה

נעמה לזימי: שכונה שלמה הופקרה, עיר שלמה הופקרה

נעמה לזימי:  ואני אגיד לך כאן: אופקים – עיר של גיבורים

נעמה לזימי:  הממשלה הזאת – ממש לא

ארז מלול: תודה רבה

ארז מלול:  חבר הכנסת סימון דוידסון

מיקי לוי: אלינור, איפה אני? החליפו אותי, הרשימה - - -     

סימון דוידסון: תודה רבה, אדוני היושב-ראש

ארז מלול: לא, אתה לא היית נוכח, נראה לי

ארז מלול:  הוא דיבר? לא, הוא לא דיבר

ארז מלול:  כתוב פה שדיברת

סימון דוידסון: תודה רבה, אדוני היושב-ראש

סימון דוידסון:  אני עומד פה ואני מסתכל על השם של עופר כסיף, ואני מדבר אליו

סימון דוידסון:  אני יודע שהוא יושב בבית או במשרד ומסתכל עלינו, ואני רוצה לדבר לא בעצבים ולא בצעקות, אלא בתבונה

סימון דוידסון:       עופר, אני רוצה לספר לך איך אני והרבה מאוד גם מחברי הכנסת ומאזרחי מדינת ישראל הגיעו למדינה הזאת

סימון דוידסון:  אני הגעתי מליטא

סימון דוידסון:  כל המשפחה שלי נספתה בשואה, ובשנת 1972 ההורים שלי החליטו להגיע מטעמי ציונות למדינת ישראל

סימון דוידסון:  הסבים של הרבה מאוד מהיושבים פה ומהאזרחים הקימו את המדינה הזאת; הקימו אותה אחרי מלחמות ובמאבקים, ואיבדו בדרך הרבה מאוד מהחברים ומבני המשפחה שלהם

סימון דוידסון:  אני רוצה לספר לך, עופר, שאנחנו עדיין נאבקים כדי לחיות, יהודים במדינת ישראל

סימון דוידסון:  כי לפני למעלה מ-80 שנה טבחו בנו, רצחו אותנו, והשמידו את העם היהודי

סימון דוידסון:       עופר, אני רוצה לספר לך שבמשך השנים האחרונות בבניין הזה בכנסת התרגלנו שמותר לחברי כנסת להגיד את כל מה שהם חושבים, את כל מה שבראש שלהם

סימון דוידסון:  אז אני רוצה לשאול אותך, עופר, האם בירדן חבר פרלמנט היה פועל נגד המדינה שלו? האם בארצות הברית חבר פרלמנט היה פועל נגד המדינה שלו? ופה בבניין הזה, בכנסת ישראל, בכנסת העם שיושב בציון, מותר לך להגיד כל מה שאתה רוצה, ולפעול נגד מדינת ישראל

סימון דוידסון:       עופר, ב-7 באוקטובר המציאות השתנתה

סימון דוידסון:  אנחנו כבר לא אותה מדינה

סימון דוידסון:  אנחנו עברנו טבח

סימון דוידסון:  מדינת ישראל עברה שואה, לא פחות ולא יותר – שואה

סימון דוידסון:  נשים נאנסו, נרצחו, נטבחו בבתים שלהן, במסיבה – הלכו פשוט לרקוד ולחגוג את האהבה ואת השלום, שרפו תינוקות, בזזו ושיתפו פעולה, ועשו הכול למען החמאס – לא למען העם הפלסטיני – למען החמאס, שבעצם מייצג את הרוע, את השפל

סימון דוידסון:  ואתה, עופר, חבר כנסת במדינת ישראל, פשוט בהחלטה שלך תומך, תומך במשפט בהאג

סימון דוידסון:  ובזה שאתה תומך במשפט בהאג אתה פשוט קובע שמדינת ישראל עושה טבח עם – מדינת ישראל

סימון דוידסון:       אז אני רוצה להגיד לך, עופר, שאני היום חתמתי, יחד עם עוד 69 חברי כנסת אחרים, על זה שאתה לא תהיה פה – למרות שאני מעריך אותך כאדם חכם, אבל אתה טעית

סימון דוידסון:  אני רואה אותך כאדם שלא יכול לייצג בבניין הזה לא את הערבים ולא את היהודים, כי אף אחד שחי במדינה הזאת, כתושב מדינת ישראל לא יכול לתמוך בחמאס

סימון דוידסון:  לא הערבים, לא הבדואים, לא היהודים

סימון דוידסון:  זו מדינה של עם שרוצה שלום

סימון דוידסון:  כולם רוצים שלום

סימון דוידסון:  ובזה שאתה תומך – תומך – בבית המשפט בהאג נגד מדינת ישראל אתה חייב לצאת מהבניין הזה ולא לחזור אליו

סימון דוידסון:  תודה

ארז מלול: תודה רבה

ארז מלול: הודעה לסגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –      הסכם מסגרת כללי בין ממשלת מדינת ישראל לממשלת הרפובליקה של חוף השנהב; הסכם מסגרת לשיתוף פעולה כללי בין ממשלת מדינת ישראל לממשלת הרפובליקה של זמביה

אלינור ימין:      כמו כן הונחה על שולחן הכנסת הודעת שר הרווחה והביטחון החברתי על מסקנות ועדת הבריאות בעקבות דיון מהיר בהצעתם של חברי הכנסת יצחק קרויזר, דבי ביטון, יצחק פינדרוס, גלעד קריב וצגה מלקו בנושא: סגירת מרכז חוסן בגולן

אלינור ימין:  תודה

ארז מלול: תודה רבה

ארז מלול: (קריאה ראשונה)     

ארז מלול: חבר הכנסת אלעזר שטרן – אינו נוכח

ארז מלול:  חבר הכנסת עודד פורר

עודד פורר: אדוני היושב-ראש, אדוני השר, חברי הכנסת, אני הגשתי היום פנייה לחברי הכנסת להצטרף אליי, ולחתום על הקריאה להדיח את חבר הכנסת עופר כסיף מכנסת ישראל, לאחר שהוא חתם על עצומה שמביעה תמיכה בעתירה שהגישה דרום אפריקה כנגד ישראל

ארז מלול: סליחה, לכמה הגעת בח"כים?     

עודד פורר: נכון לעכשיו אנחנו עם כבר למעלה מ-50 חותמים

עודד פורר:  עברנו את המכסה הנדרשת מבחינת חברי אופוזיציה

ארז מלול: עשרה

עודד פורר: יש לנו מעל עשרה חברי אופוזיציה

עודד פורר:  אם הקואליציה כולה תחתום לי, עברנו את הרף

ארז מלול: את ה-70

עודד פורר: אבל אני רוצה להגיד לך משהו, אדוני היושב בראש: חבר הכנסת כסיף הוא מסוג הפחדנים הנאלחים ביותר, כי מרגע שהוגשה הבקשה כבר הוא מתחיל להתפתל ולהסביר שלא – הוא רק חתם כדי לברר את העובדות

עודד פורר:  הוא בסך הכול רוצה לברר את העובדות

עודד פורר:  אז אם בעובדות עסקינן, בוא נבין על מה חתם

עודד פורר:  חתם חבר הכנסת כסיף על נוסח עצומה שאומר כדלקמן – אומר חבר הכנסת כסיף, כי על זה הוא חתם - -      

טלי גוטליב: תגיד מילה במילה, כי זה רשום

עודד פורר: - - "החומרים אשר עולים מהתביעה", חותם חבר הכנסת כסיף, "מזוויעים ואמינים" – הוא רוצה לברר את העובדות, אך הוא כבר קובע שהתביעה של דרום אפריקה היא אמינה – "ישראל אכן נוקטת בצעדים שיטתיים ויסודיים למחיקת אוכלוסיית עזה, להרעבתה, להתעללות בה ולעקירתה"

עודד פורר:  זה הנוסח של העצומה שעליה הוא חתם

עודד פורר:  "היא מיישמת מדיניות מחיקת אפשרויות מחיה, אשר מובילה לג'נוסייד

עודד פורר:  היא הורגת – אומר חבר הכנסת כסיף מכנסת ישראל, אומר על מדינת ישראל – "היא הורגת באופן שיטתי שכבות אוכלוסייה רחבות, אנשי אקדמיה מובילים, סופרים, רופאים, צוותי רפואה, עיתונאים ואזרחים פשוטים"

עודד פורר:       כך מתאר חבר הכנסת כסיף את המלחמה שלנו בעזה

עודד פורר:  אנחנו נלחמים נגד אנשי אקדמיה מובילים, לא נגד מי ששחט ואנס ורצח ב-7 באוקטובר; לא נגד מי שיורה טילים ורקטות על אוכלוסייה אזרחית

עודד פורר:       עוד הוא אומר שהוא מבקש, יחד עם האזרחיות והאזרחים, להצטרף לטענות שהגישה דרום אפריקה לבית המשפט הבין-לאומי לצדק בהאג, בתקווה שקולם יסייע להוביל להפסקתה המיידית של המלחמה

עודד פורר:  כאילו לא מדובר במלחמת הגנה שנכפתה עלינו ושנפתחה על ידי ארגון חמאס, ששולט בעזה – אפשר להגיד על ידי מדינת עזה – כנגד מדינת ישראל; שהמלחמה שמנהלים אחינו ואחיותינו, בנינו ובנותינו – כל עם ישראל – בחזיתות השונות אינה מלחמה מהמוצדקות שנלחמנו כאן במדינת ישראל

עודד פורר:      ברשותך, אדוני, אני מבקש עוד דקה

עודד פורר:  חבר הכנסת כסיף לא התעורר יום אחד עם המחשבות האלה

עודד פורר:  לקראת הבחירות לכנסת העשרים-ואחת ביקשתי לפסול את חבר הכנסת כסיף מלהתמודד לכנסת, כי כבר אז הוא לא עמד ברף שקובע סעיף 7א לחוק-יסוד: הכנסת, שאוסר על התמודדות של חברי כנסת ששוללים את קיומה של מדינת ישראל כמדינה יהודית ודמוקרטית, או תומכים במאבק המזוין כנגד מדינת ישראל

עודד פורר:  ועדת הבחירות קיבלה את עמדתי

עודד פורר:  לצערי בג"ץ טעה, ודחה את עמדתה של ועדת הבחירות המרכזית

עודד פורר:      אבל אני כן רוצה להזכיר לכם מה הוא אמר אז

עודד פורר:  אגב, גם אחר כך הוא בא בראש חפוי לוועדה ואמר: לא, לא התכוונתי לזה וזה לא בערך ולא בדיוק

עודד פורר:  קודם כול, כשאתה עובר על הציטוטים של חבר הכנסת כסיף ברשתות החברתיות מאז, יש לו איזו חיבה, לא יודע, לדימויים של גרמניה הנאצית כל הזמן

עודד פורר:  הוא נורא אוהב את זה, ומשווה כל הזמן את מדינת ישראל לגרמניה הנאצית, כדי שאולי יעשו בנו את מה שעשו – וצריכים לעשות – בנאצים ועוזריהם

עודד פורר:  הרי אם הוא אומר שאנחנו מתנהגים כך, כנראה שהם צריכים לנהוג בנו כפי שאנחנו חושבים שצריכים לנהוג בנאצים, יימח שמם, ויכול להיות שזאת כוונתו

עודד פורר:       אומר כסיף – בעמוד הפייסבוק האישי שלו הוא כתב: אין די באיחוד הכוחות הדמוקרטיים למאבק משותף כנגד יודו-נאצים המשתלט על החברה

עודד פורר:  יש הכרח בשינוי דרכי הפעולה

עודד פורר:  לא שרים שירים אלא נאבקים

עודד פורר:  בכתבה שפורסמה במוסף הארץ ב-8 בפברואר 2019 הוא טוען כי פגיעה בחיילים אינה מהווה טרור

עודד פורר:  ועוד הוא אומר, במקרה אחר, שמדינת ישראל אינה יכולה ואסור לה להיות מדינה יהודית

ארז מלול: תודה רבה

עודד פורר: אמרתי אז שפתיחת הדלת לעופר כסיף לכנסת תוביל להידרדרות ולמדרון חלקלק, ולצערי, דווקא בשעת מלחמה אנו רואים עד לאן הידרדרנו

ארז מלול: תודה רבה

ארז מלול:  חברת הכנסת מירב בן ארי

מיקי לוי: אנו מתגעגעים לדב, שהיה אינטליגנט, למרות שהיה יריב פוליטי

ארז מלול: גם לחופש הביטוי יש קווים אדומים

מירב בן ארי: תודה רבה, אדוני היושב בראש

מירב בן ארי:  כנסת נכבדה, אני אתייחס אחרי זה לעופר כסיף

מירב בן ארי:  כמובן חתמתי גם על ההדחה; אני חושבת שכל חבר כנסת  צריך לחתום על זה

מירב בן ארי:  זה בכלל לא עניין של חופש ביטוי

מירב בן ארי:  לדמוקרטיה יש אחריות להגן על עצמה, וזה מה שצריך לעשות כאן

מירב בן ארי:       ובגלל שאנחנו עוסקים בדמוקרטיה, אני כן רוצה לדבר, לפני הכול, על השבוע החולף, שהיה טוב למערכת המשפט הישראלית, לדמוקרטיה הישראלית – התחיל בביטול של חוק אחד, שזה חוק הסבירות, דחיית תחולתו של חוק הנבצרות

מירב בן ארי:  שני חוקים גרועים, לא מוסריים, לא חוקתיים, שדיברנו עליהם פה, אבל בסוף, שיגור של השופט אהרן ברק לבית הדין הבין-לאומי בהאג, כשופט

מירב בן ארי:  בסך הכול שבוע טוב למערכת המשפט הישראלית, אם נשים את שלושת ההישגים האלה בשבוע הזה

מירב בן ארי:      עכשיו תראה, אי-אפשר להתעלם ממה שעבר על אהרן ברק בשנה האחרונה: הגידופים, הקללות, ההפגנות מחוץ לבית

מירב בן ארי:  כל הביזוי שלו – עליו באופן אישי

מירב בן ארי:  שר המשפטים, השר במשרד המשפטים המהולל, הלא הוא דודי אמסלם, שבכלל שלח אותו לכלא

מירב בן ארי:  שמעתי איזה שופר שבא ואמר: לא, הוא דיבר רק על אהוד ברק

מירב בן ארי:  נורא נחמד מצידך

מירב בן ארי:  לא, הוא דיבר על אהוד ברק, והוא דיבר על אהרן ברק, וגם את דן חלוץ

מירב בן ארי:  את כולם הוא רצה לשלוח לכלא

מירב בן ארי:  אבל מה, ברגע האמת, כשישראל ניצבת בפני מבחן קריטי בבית המשפט בהאג, למי נפנה? למי נפנה? לאהרן ברק

מירב בן ארי:      האם נפנה לעו"ד כנרת בראשי? לא, לא, לא

מירב בן ארי:  האם נפנה לאביעד בקשי מפורום קהלת? גם לא

מירב בן ארי:  האם נפנה לרפי ביטון, שלפי פרסומים זרים הוא מועמד של לוין לבית המשפט העליון? לא, לא ולא

מירב בן ארי:  אנחנו נפנה כמדינה לאהרן ברק

ניסים ואטורי: תפרגני

מירב בן ארי: מפרגנת מכל הלב, אבל אני לא שוכחת, ואטורי, איך מול בן אדם מבוגר עמדו עם מגאפונים בלילה וקיללו אותו וקיללו את אשתו, איש מבוגר שאשתו, גם צריך לומר, חולה

מירב בן ארי:  דיברו אליו בצורה שביזתה

מירב בן ארי:  הרגשתי בלב שזה שורף לי בנשמה

מירב בן ארי:  למה עכשיו - -     

ניסים ואטורי: - - - באמת זה היה לא יפה מה שעשו לבגין

ניסים ואטורי:  את צודקת

מירב בן ארי: - - שאגב, אני הכי תומכת ומפרגנת – ברגע הכי קריטי, למי הולכים? למשפטן הדגול ולשופט דגול, לאהרן ברק

מירב בן ארי:  הוא פטריוט ישראלי

מירב בן ארי:  הוא אגב לא צריך את זה

מירב בן ארי:  הוא לא צריך את זה

מירב בן ארי:  באמת שלא, אבל הוא מתייצב לדגל כי מדינת ישראל במצוקה

מירב בן ארי:  רוח הקרבה, נטל אישי, שבאמת הוא לא צריך, אבל הוא ילך והוא יהיה שופט והוא יעמוד לזכות מדינת ישראל

מירב בן ארי:      אני רוצה רק משפט אחד אחרון

מירב בן ארי:  ברור לי שאני מפרגנת ואני שמחה וזו החלטה ראויה וחשובה, אבל תזכרו גם מה היה; תזכרו מה העם הזה עבר בשנה האחרונה

מירב בן ארי:  תזכרו

מירב בן ארי:  שימו את המאבקים האלה בצד ודברו חיובי, אבל תזכרו שהיינו שם; היינו שם כשהעם הזה נקרע לגזרים

מירב בן ארי:  לא מגיע לו שימשיכו לדבר על זה, מגיע לו שימשיכו לדבר על פטריוטיות, על ציונות, שמישהו מחברי הכנסת של הקואליציה יבוא ויגיד על ההתייצבות של אהרן ברק לטובת מדינת ישראל, לטובת עם ישראל

מירב בן ארי:       לא שמעתי - -      

ארז מלול: תודה רבה

מירב בן ארי: הינה אני מסיימת

מירב בן ארי:  - - אחד כזה – אגב, אתה יודע חוץ ממי? ממשה ארבל מהסיעה שלך

ארז מלול: יפה

ארז מלול:  אני שמח

מירב בן ארי: היחיד

מירב בן ארי:  צריך לתת לו את הקרדיט הזה

ארז מלול: אני שמח

ארז מלול:  תודה רבה

ארז מלול:  חבר הכנסת עמית הלוי – אינו נוכח

ארז מלול:  כבוד השר חיים כץ

מירב בן ארי: לא צריך

מירב בן ארי:  אתה לא צריך לסכם

ארז מלול: כבוד השר

ארז מלול:  רוצה לסכם את הדיון?     

התיירות חיים כץ: - - -     

ארז מלול: לא צריך? עליזה?     

קריאות: - - -     

ארז מלול: אפשר להצביע

ארז מלול:  חברי הכנסת, נעבור להצבעה על הצעת חוק ההתיישנות (תיקון מס' 9 –הוראת שעה – חרבות ברזל), התשפ"ד–2024, בקריאה ראשונה

ארז מלול:  הצבעה עכשיו

ארז מלול: בעד ההצעה להעביר את הצעת החוק לוועדה – 14 

ארז מלול: נמנעים – אין  

ארז מלול: להלן תוצאות ההצבעה: 14 בעד, אין מתנגדים

ארז מלול:  אני קובע כי הצעת חוק ההתיישנות (תיקון מס' 9 - - -     

סימון דוידסון: ארז, תרשום גם אותי לפרוטוקול, בבקשה

ארז מלול: תרשמי אותו בפרוטוקול

סימון דוידסון: אני הגעתי לפה, לחצתי - - -     

ארז מלול: בסדר, תרשמי אותו לפרוטוקול

ארז מלול:  בסדר גמור

סימון דוידסון: אדוני היו"ר, סליחה

ארז מלול: אני קובע כי הצעת חוק ההתיישנות (תיקון מס' 9 – הוראת שעה – חרבות ברזל), התשפ"ד–2024, אושרה בקריאה ראשונה, ותעבור לדיון בוועדת החוקה, חוק ומשפט להכנתה לקריאה השנייה והשלישית

ארז מלול: [רשומות (הצעות חוק, חוב' מ/1701)

ארז מלול: ]   

ארז מלול: חברי הכנסת, הסעיף הבא על סדר-היום – הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד–2024, לקריאה ראשונה

ארז מלול:  אני מזמין את כבוד השר חיים כץ, בשם שר המשפטים יריב לוין, להציג את החוק

ארז מלול:  בבקשה, לרשותך עד עשר דקות

ארז מלול:  בבקשה

התיירות חיים כץ: אדוני היושב-ראש, כנסת נכבדה, חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד–2024

התיירות חיים כץ:  בעקבות מתקפת הטרור הרצחנית מרצועת עזה על מדינת ישראל, שבמהלכה חדרו אלפי מחבלים משטח רצועת עזה לשטחה של ישראל מהיבשה, מהאוויר ומהים, ותקפו באכזריות אזרחים וחיילים, נתפסו בשטחה של מדינת ישראל מעל 150 מחבלים, אשר בנוגע לרובם מתקיים הליך חקירה פלילי בחשד לעבירות ביטחון, כפי שאלו מוגדרות בסעיף 35(ב) לחוק סדר הדין הפלילי (סמכויות אכיפה – מעצרים), התשנ"ו–1996 – חוק המעצרים

התיירות חיים כץ:      במסגרת חקירתם של המחבלים הללו עלה צורך דחוף ומיידי בהתקנת תקנות שעת חירום שמטרתן הייתה להאריך את התקופה המקסימלית האפשרית למניעת פגישה של עצורים אלה עם עורך דין

התיירות חיים כץ:  התקופה המקסימלית למניעת פגישה עם עורך דין לפי חוק המעצרים עומדת על 21 ימים

התיירות חיים כץ:  פרק זמן זה אינו מותאם לצרכים, למורכבות ולאתגרים החריגים שהביא עימו מעצרם של המחבלים הללו

התיירות חיים כץ:  זאת, בשים לב לחקירה רחבת ההיקף והמורכבת של אירועי הטרור וכן בשים לב לצורכי ההגנה על ביטחון המדינה וחיי אדם

התיירות חיים כץ:      נוכח האמור, ובהיעדר זמן מספיק להסדרה בחוק, בט' בחשוון התשפ"ד, 24 באוקטובר 2023, התקינה הממשלה תקנות לשעת חירום אשר האריכו את המועדים הקבועים בסעיף 35 לחוק המעצרים ביחס למי שנכנס לגדר הגדרת "עצור" בתקנות הללו, הגדרה שמתוחמת למחבלים שנתפסו אגב אירועי הטרור, ובהמשך, אגב התמרון הקרקעי ברצועת עזה

התיירות חיים כץ:  במסגרת התקנות הוארכה האפשרות להארכת פגישה עם עורך דין לפרק זמן של עד 90 ימים

התיירות חיים כץ:  כעת פרק הזמן הזה עומד להסתיים וגם התקנות עומדות לפקוע בתום שלושה חודשים, בהתאם לסעיף 39(ו) לחוק-יסוד: הממשלה, אלא אם כן יוארך תוקפן בחוק

התיירות חיים כץ:       נוכח הצורך הביטחוני המובהק וצורכי החקירה, חיוני בעת הזאת לאפשר את המשך מניעת הפגישה עם עורכי הדין של עצורים אלה

התיירות חיים כץ:  יצוין כי במקביל מתקיימים דיונים פנים-ממשלתיים לצורך הנחת הצעת חוק ממשלתית על שולחן הכנסת

התיירות חיים כץ:  נוכח האמור, עולה הצורך בהארכת תוקפן של התקנות תוך עריכת התאמות בפרק הזמן המקסימלי למניעת פגישה עם עורך דין, כך שיעמוד על 180 ימים מהמועד הראשוני שבו החלה מניעת הפגישה

התיירות חיים כץ:  מדובר בפרק זמן ארוך משמעותית מזה הקבוע בחוק הפלילי הרגיל, אולם בנסיבות יוצאות דופן וחריגות, שבהן הפגיעה האמורה מתחייבת לתכלית של הגנה על ביטחון המדינה ואף על חיי אדם

התיירות חיים כץ:      בהתאם, מבוקש כי החוק יעמוד בתוקף עד 3 באפריל 2023

התיירות חיים כץ:  יצוין כי מדובר במניעת פגישה התואמת אף את פרק הזמן שנקבע לאחרונה במסגרת חוק כליאתם של לוחמים בלתי חוקיים (תיקון מס' 4) (הוראת שעה – חרבות ברזל), התשפ"ד–2024, אשר חוקק בכנסת ב-18 בדצמבר 2023

התיירות חיים כץ:      על כן, הממשלה תומכת בהצעת החוק

ארז מלול: תודה רבה לכבוד השר

ארז מלול:  חבריי חברי הכנסת, נעבור לדיון האישי

ארז מלול:  ראשונת הדוברים, חברת הכנסת טלי גוטליב – אינה נוכחת; חברת הכנסת צגה מלקו – אינה נוכחת

ארז מלול:  חבר הכנסת מיקי לוי – הוא היה פה עכשיו

ארז מלול:  חבר הכנסת מיקי לוי

מירב כהן: רגע, אני מחליפה את מאיר

ארז מלול: חבר הכנסת מאיר

קריאה: - - -     

ארז מלול: חברת הכנסת מירב

התיירות חיים כץ: תני לי לעלות - - -     

ארז מלול: רגע, כבוד השר רוצה

מירב כהן: אני אחרי כן

מירב כהן:  אני במקום מאיר

ארז מלול: בסדר

ארז מלול:  שניכם כוהנים

מירב כהן: בדיוק

מירב כהן:  במשפחה

התיירות חיים כץ: שורה, שורה, תיקון

ארז מלול: חיישינן לגומלין, כתוב בגמרא

התיירות חיים כץ: בהתאם למה שהקראתי, על פניו, נראה לי – אני מקריא בשמו של שר המשפטים – אבל נראה לי שמשהו פה לא סביר: ובהתאם, מבוקש כי החוק יעמוד בתוקף - - -     

קריאה: - - -     

התיירות חיים כץ: שנייה

נאור שירי: לא, רק מטעמו של שר המשפטים ביקשו לא להשתמש בסבירות

התיירות חיים כץ: בהתאם, מבוקש כי החוק יעמוד בתוקף - -     

ארז מלול: לא מפריעים לשר כץ

התיירות חיים כץ: - - עד 3 באפריל 2024 ולא כפי שהקראתי בטעות, 3 באפריל 2023

התיירות חיים כץ:  תודה רבה

נאור שירי: רק מטעמו של השר ביקשו לא להשתמש במילה סביר

ארז מלול: טוב

ארז מלול:  תודה רבה

ארז מלול:  חברת הכנסת מירב כהן, בבקשה

מירב כהן: כנסת נכבדה, מדד השוויון המגדרי לשנת 2023 של מכון ון ליר שפורסם הבוקר, מצביע על כך שרמת האי-שוויון עלתה בשנה החולפת, והאמת היא שלא צריך לחכות לדוח הזה כדי להבין את מה שכולנו רואים ורואות

מירב כהן:      מה שאני מציעה כרגע לכולנו לעשות זה שיעור קצר בהסתכלות

מירב כהן:  תסתכלו על הכנסת, נשים הן חצי מהאוכלוסייה אבל רבע מחברות הכנסת; תסתכלו על הממשלה, הנשים הן חצי מהאוכלוסייה, אבל פחות מ-15% מהשרים הן שרות

מירב כהן:  תסתכלו על משרדי הממשלה: יש רק מנכ"לית אחת, לעומת 31 מנכ"לים; תסתכלו על השלטון המקומי: נשים הן חצי מהאוכלוסייה, אבל עומדת בראש פחות מ-6% מהרשויות; תסתכלו על האקדמיה: 20% נשים פרופסוריות אל מול 80% גברים פרופסורים; תסתכלו על תוכניות האקטואליה והחדשות: נשים הן חצי מהאוכלוסייה, אבל רק שליש ממי שתראו על המסך; תסתכלו על בירור התנהלותו של צה"ל במלחמה: לנשים, באופן מפתיע, אין שום ייצוג בוועדת הבדיקה; תסתכלו על השכר הממוצע: גברים מרוויחים 50% יותר מנשים; ותסתכלו על שיעור העוני, שם אנחנו מיוצגות היטב: נשים הן חצי מהאוכלוסייה, אבל מהוות 61% ממי שצריכות לבקש הבטחת הכנסה

מירב כהן:      חשוב לי לחדד: האי-שוויון הזה לא פוגע רק בנשים; הוא פוגע בחברה כולה

מירב כהן:  פורום שאין בו נשים הוא פורום עם פרספקטיבה לקויה

מירב כהן:  רק לפני שלושה חודשים ראינו מה קורה כשלא מתייחסים ברצינות לאזהרות חמורות בגלל שמי שהשמיעו אותן היו נשים

מירב כהן:  וצריך לומר את האמת, תסתכלו על בנות הזוג שלכם, על האחיות, על האימהות, על הילדות שלכם, ועכשיו תסתכלו במראה ותשאלו שאלה אחת: איך אני, בגזרה שלי, יכול או יכולה לצמצם את האי-שוויון הזה? אני מבטיחה לכם שכשנצליח כולנו נרוויח מזה

מירב כהן:  תודה רבה

ארז מלול: תודה רבה

ארז מלול:  חבר הכנסת אבי מעוז, שלוש דקות עומדות לרשותך, בבקשה

אבי מעוז: אדוני היושב-ראש, כנסת נכבדה, ציטוט: "אין לתקוף אזרח הנוטל חלק ישיר, אותה עת, במעשי האיבה, אם ניתן לנקוט כלפיו אמצעי שפגיעתו פחותה

אבי מעוז:  במשפטנו הפנימי כלל זה מתבקש מעקרון המידתיות

אבי מעוז:  אכן, מבין האמצעים הצבאיים, יש לבחור באותו אמצעי שפגיעתו בזכות האדם של הנפגע היא הפחותה

אבי מעוז:  על כן, אם ניתן לעצור טרוריסט הנוטל חלק ישיר במעשי האיבה, לחקור אותו ולהעמידו לדין, יש לנקוט בצעדים אלה - - - יש לאזן בין חובתה של מדינה לשמור על חיי חייליה ואזרחיה לבין חובתה לשמור על חייהם של אזרחים תמימים הנפגעים בעת פגיעה במחבלים"

אבי מעוז:       עוד ציטוט: "הפגיעה הקשה בחיי הפלסטינים

אבי מעוז:  הוצאתם של בני משפחה של מחבלים מתאבדים מאזור מגוריהם והעברתם למקומות אחרים - - - הייתה מגבירה הביטחון באזור, אך היא נוגדת את אופייה של ישראל 'כמדינה דמוקרטית שוחרת חופש וחירות' - - - דמוקרטיה מוותרת על תוספת מסוימת של ביטחון כדי להשיג תוספת גדולה לאין-שיעור ממנה של חיי משפחה ושוויון

אבי מעוז:  - - - מודעים אנו לכך כי בטווח הקצר פסק דיננו זה אינו מקל את המאבק של המדינה כנגד הקמים עליה

אבי מעוז:  ידיעה זו מקשה עלינו אך אנו שופטים"

אבי מעוז:      ציטוט שלישי: "ביטחון המדינה אינו יכול לקבל את מלוא ההגנה כאילו אין זכויות אדם

אבי מעוז:  נדרש איזון עדין ורגיש

אבי מעוז:  זהו מחיר הדמוקרטיה

אבי מעוז:  זהו מחיר יקר אשר כדאי לשלמו"

אבי מעוז:  וציטוט אחרון: "זה לא שאין פסקי דין בענייני ביטחון שיש לי בעיה עם עצמי שנתתי לצה"ל לנצח יותר מדי"

אבי מעוז:  סוף ציטוט

אבי מעוז:  וכוונתו לפסיקות שבהן הוא וחבריו אישרו להרוס בתי משפחות של מחבלים, פסיקות שלדבריו הוא לא שלם איתן

אבי מעוז:       על החתום, אדוני היושב-ראש, אהרן ברק, שעליו אמר השופט המנוח חשין, שמבחינת ברק – שיתפוצצו עשרות אנשים אבל שיהיו זכויות אדם, והוא ישב מטעמנו כשופט בבית הדין הבין-לאומי בהאג וייאבק על זכותה של מדינת ישראל להגן על עצמה ולהכריע את אויביה שביצעו את הטבח בשמחת תורה? אני מציע לערוך על כך משאל בקרב הלוחמים בחזיתות השונות

אבי מעוז:  תודה רבה

ארז מלול: יש פה אידיליה, אני רואה, קואליציה מאוד - - - תודה רבה

רון כץ: לא שמעתי אבל אני יודע שהוא בממשלה שביקשה מאהרן ברק להגיע

ארז מלול: בסדר, זכותו לבקר, חופש הביטוי, הוא התבטא

רון כץ: לא, אני לא שמעתי, אני רק אומר מזל שיש לנו אהרן ברק

ארז מלול: חבר הכנסת רון כץ

רון כץ: אדוני היו"ר, כנסת נכבדה, אני רוצה שנדבר רגע על המילואימניקים שנמצאים כרגע פרוסים בכל המדינה

רון כץ:  נמצאים בצפון, בדרום, ביהודה ושומרון, מגינים עלינו בשביל שאנחנו נוכל לעמוד פה

רון כץ:  ובזמן שהם נמצאים שם אין להם זמן להתעסק בביורוקרטיה שהמדינה מכריחה אותם להתעסק בה

רון כץ:      היום ישבנו בוועדת כספים, נציגי האוצר ישבו מולנו, ושאלנו אותם מה קורה עם הפיצויים למילואימניקים, מה קורה עם הפיצויים למילואימניקים בעלי העסקים, מה קורה עם משפחות אנשי המילואים, וקיבלנו תשובה שהייתה צריכה להרעיד את הבית הזה

רון כץ:  אני לא יודע איך, אבל פספסו אותה בתקשורת, פספסו את התשובה שקיבלנו בכל מקום

רון כץ:  הם אמרו: כי אין עדיין מקור תקציבי

רון כץ:       זה נשמע משהו טכני, אבל בעצם המדינה אומרת: כי אין לנו כסף לשלם עבור הפיצויים למילואימניקים האלה

רון כץ:  אין למדינה כסף

רון כץ:  שר האוצר וראש הממשלה עמדו ואמרו: יש לנו כסף להכול, ניתן כל דבר, הציגו תוכנית, הצטלמו

רון כץ:  בסוף, ברגע האמת, כשנציגי האוצר הגיעו לוועדה ושאלנו אותם למה זה מתעכב כבר למעלה מחודשיים, קיבלנו את התשובה הכי קשה שאפשר לשמוע: כי אין מקור תקציבי

רון כץ:      ואני רוצה לומר משהו לבית הזה

רון כץ:  אם אין מקור תקציבי למילואימניקים, אם אין מקור תקציבי לאלו שקיבלו קריאה, עזבו הכול, עזבו את המשפחות שלהם, עזבו את הילדים שלהם, עזבו את העסקים שלהם, והתייצבו לשמור עלינו, ואחרי מעל 90 יום של מילואים אנחנו נגיד להם: מצטערים, אין מקור תקציבי, אין מספיק כסף למדינה בשביל לפצות אתכם – אז אין זכות קיום לממשלה הזאת, ואין זכות קיום לכל המשרדים ההזויים שיושבים פה וממשיכים לנפח את עצמם בכל מיני תקציבים הזויים

רון כץ:       וכשנדבר על כספים קואליציוניים ועל משרדים שלא צריך אותם ואנשים רגע מתלבטים, אז הינה, אין על מה להתלבט יותר

רון כץ:  צריך לסגור אותם היום

רון כץ:  צריך להעביר את הכספים הקואליציוניים היום לטובת המילואימניקים

רון כץ:  צריך לעשות הכול בשביל שאחרי 90 ימי לחימה, כשהם חזרו, כי הם הגנו עלינו אנחנו נדאג לשמור עליהם פה, כי לא יכול להיות שבעל עסק מילואימניק יצא ל-90 ימי לחימה, יחזור, ואז יצטרך להילחם על העסק שלו, על הבית שלו, ויחשוב פעמיים לפני שהוא קונה סימילק לתינוק שלו

רון כץ:       והיום פגשנו אישה נוספת שלא יודעת, כל לילה כשהיא מחבקת את הבן שלה, אם היא תוכל לשלם את שכר הדירה

רון כץ:  בושה וחרפה לשר האוצר

ארז מלול: תודה רבה

ארז מלול:  חבר הכנסת איימן עודה – מוותר

ארז מלול:  חברת הכנסת מירב בן ארי

ארז מלול:  פעם ויתרת? סתם מעניין אותי

ארז מלול:  פעם ויתרת על לדבר?     

מירב בן ארי: א', אני מוותרת הרבה, כי אני תמיד כאן, אבל פשוט אמרתי שאני אתייחס לסוגיית עופר כסיף, אז ברשותך, אדוני היושב בראש

מירב בן ארי:  חבריי חברי הכנסת, כמובן שחתמתי על המכתב או תהליך ההדחה, שאני כבר התרעתי עליו מזמן, עוד בתקופה שהוא הרביץ לשוטר, והגשתי על זה גם תלונה בוועדת האתיקה, שאגב, על זה גם לדעתי היה כאן עניין של הסרת חסינות, אבל אני לא נכנסת לזה

מירב בן ארי:       אני כן רוצה לדבר על ההחלטה שלו, העצומה שלו

מירב בן ארי:  אגב, צריך לומר ביושר שעוד 200 ישראלים חתמו על העצומה

מירב בן ארי:  מי שקרא בעצם על מה מדובר בתוך העצומה, שבעצם תומכת בהליך שנעשה נגד מדינת ישראל בבית הדין הבין-לאומי בהאג, של דרום אפריקה

מירב בן ארי:  זאת אומרת, גם בלי העצומה המיותרת בעליל של 200 ישראלים פלוס עופר כסיף, בכל מקרה נפתח אותו הליך הזוי בבית הדין הבין-לאומי בהאג, כאשר מבחינתם האסון ההומניטרי הגדול ביותר של המאה ה-21 זה בעצם האסון או המחיקה של אוכלוסיות שמבצעת ישראל בעזה

מירב בן ארי:       לא מעניין האסון ההומניטרי הגדול ביותר, שהוא 136 חטופים, שאף מדינה בעולם לא הייתה סובלת אסון הומניטרי כזה

מירב בן ארי:  לא זה מטריד את עופר כסיף ו-200 הישראלים שחתמו

מירב בן ארי:  כן, חשוב לי להגיד, כי יש כאן עוד 200 ישראלים שחתמו על העצומה הזאת, שהיא אסון בעיניי

מירב בן ארי:  לא מעניין אותם שבעזה יושבים תינוק שחגג יום הולדת שנה; צעירה שנפגעה בפגיעות מיניות, שהחטופים חזרו וסיפרו; קשיש שאין לו תרופות; ועוד ועוד ועוד חטופים

מירב בן ארי:  לא זה מעניין אותם

מירב בן ארי:  מה שמעניין – שישראל מבצעת מחיקה מכוונת

מירב בן ארי:  אני לא יודעת אם ראית – מוחקת רופאים, מוחקת אקדמאים

מירב בן ארי:       רק לקרוא את הדברים שנכתבים שם בעצומה, ואתה פשוט לא מאמין

מירב בן ארי:  לא מספיק שמדינת ישראל צריכה להתמודד באמת עם התביעה המיותרת, המטורללת, ההזויה הזאת, שמצטטת לי את אייל גולן

מירב בן ארי:  כאילו, למי אכפת? באמת, למי אכפת? לא שאני מזלזלת, שיעשה מה שהוא עושה, אבל מה הוא קשור בכלל? איזו השפעה יש, שאתם שהולכים ומצטטים לי זמרים?      לא מספיקה התביעה ההזויה הזאת, עכשיו יש גם עצומה של עופר כסיף ו-200 ישראלים

מירב בן ארי:  בן אדם שמקבל כסף מהציבור, בן אדם שהמשכורת שלו משולמת על ידי הציבור, הולך ומשתתף בתביעה הזאת

מירב בן ארי:       אתם יודעים, היה איזשהו שיח היום, של התלבטות

מירב בן ארי:  יש כאן עניין מאוד ברור שחבר הכנסת עופר כסיף, שכבר חודשים - -       

ארז מלול: תודה

מירב בן ארי: שנייה

מירב בן ארי:  - - חודשים הוא ממשיך להסית נגד חיילי צה"ל, נגד מדינת ישראל, וממשיך לכהן כאן כחבר כנסת

ארז מלול: תודה רבה

מירב בן ארי: אי-אפשר להמשיך ולספוג את זה, בטח לא כש-136 חטופים, אזרחים ישראלים, נמצאים בעזה

מירב בן ארי:  זה האסון ההומניטרי הכי גדול של המאה ה-21

מירב בן ארי:  החטופים, זה האסון

ארז מלול: תודה רבה

ארז מלול:  חבר הכנסת ווליד טאהא

וליד טאהא: מכובדי היושב-ראש, בפעם החמישית מאז שפרצה המלחמה יגיע מזכיר המדינה האמריקאי אנתוני בלינקן

וליד טאהא:  אני רוצה לקוות ולהתפלל שבביקור החמישי שלו תהיה בשורה, בשורה של כל העמים, בשורה של סיום המלחמה, בשורה של סיום הסבל

טלי גוטליב: הסבל של מי?     

ארז מלול: חברת הכנסת טלי

וליד טאהא: הפינוי, הכאב של משפחות הנופלים, הקורבנות

וליד טאהא:  סבל של כל החפים מפשע שמשלמים את המחיר של החלטות של פוליטיקאים, שלעיתים שיקולים פוליטיים צרים שלהם מנחים את ההחלטות ומנתבים את ההחלטות שלהם לגבי המשך המלחמה

וליד טאהא:       אני רוצה לקוות ולהתפלל, וכמוני יש רבים שלצערנו היום מנועים מלומר את דעתם

וליד טאהא:  אפילו מעל דוכן זה יש מי שמנסה לסתום את הפה של מי שמשמיע דעה אחרת, כאילו האמת נמצאת אצל צד אחד, ורק אצלו נמצאת האמת

וליד טאהא:  לא, האמת נמצאת אולי אצל זה שלא מאפשרים לו להשמיע את דעתו

וליד טאהא:       אז אני תפילה, אני תקווה, אני אמונה, שהביקור הזה של מזכיר המדינה האמריקאי יצליח לסיים את המלחמה, להחזיר את השבויים ואת החטופים ולשים קץ לסבל של כולם, היום, לפני מחר

וליד טאהא:  תודה רבה

ארז מלול: תודה רבה

ארז מלול:  חבר הכנסת יבגני סובה – אינו נוכח

ארז מלול:  חברת הכנסת אחמד טיבי

אחמד טיבי: מכובדי היושב-ראש, קראתי ידיעה של ברק רביד ב-Axios שמדברת על כך שראש הממשלה נתניהו פנה לשייח' מוחמד בן זאיד, נשיא האמירויות

ארז מלול: חברת הכנסת טלי

אחמד טיבי: נתניהו ביקש מהאמירויות, מהנשיא, שיתקצבו את הפועלים הפלסטינים, המובטלים בגלל החלטה שלו לא להכניס אותם ולא להעסיק אותם

אחמד טיבי:  זאת חוצפה ישראלית

וליד טאהא: הוא סירב, כמובן

אחמד טיבי: תכף נגיע לתשובה המרתקת של השייח' מוחמד בן זאיד

אחמד טיבי:  איזו חוצפה יש לך? אתה גם מונע מהפועלים לעבוד, עוצר את הכסף של הרשות שאתה גובה, ופונה למדינה ערבית, לאמירויות במקרה זה, כדי שהיא תתקצב

אחמד טיבי:  מה הוא ענה לו, שייח' מוחמד בן זאיד?     

וליד טאהא: לך לזלנסקי

אחמד טיבי: לזלנסקי

אחמד טיבי:  כל העולם משלם לו, לך לזלנסקי

אחמד טיבי:  אחלה תשובה

אחמד טיבי:  סטירה

אחמד טיבי:  מוחמד בן זאיד נתן סטירה לבנימין נתניהו

אחמד טיבי:  (אומר בערבית: הוא סטר לו ככה וסטר לו ככה

אחמד טיבי: )     

וליד טאהא: אחמד, עכשיו הוא יבקש מהקטרים שישלמו

אחמד טיבי: תפדל

אחמד טיבי:  כמה אפשר להיות יהיר? (חוזר על המילה בערבית

אחמד טיבי: ) כשיש – יהיר, יש אנשים שיודעים לענות לך ולתת לך סטירה דיפלומטית

אחמד טיבי:  הכסף לא שלך, שאתה גובה, הוא כסף פלסטיני, תחזיר אותו

אחמד טיבי:  אלא אם סמוטריץ' לא מאפשר לך

אחמד טיבי:  וגם אומר שהוא יחליט מה יהיה ב-day after בעזה, והוא מחלק אילו מדינות ישתתפו

אחמד טיבי:  אמרנו חוצפה ישראלית? אמרנו חוצפה ישראלית

אחמד טיבי:  (אומר בערבית: חוצפה, חוצפה ישראלית

אחמד טיבי: )     

ארז מלול: מה קרה? כל כך הרבה שרים יש פה, לכבודך?      

אחמד טיבי: איך?     

ארז מלול: כל כך הרבה שרים יש פה, לכבודך?      

אחמד טיבי: מי זה?     

ארז מלול: שר הבריאות, השר ביטון, השר אליהו

אחמד טיבי: מי זה השר אליהו? מי זה?     

ארז מלול: הינה, שם

הבריאות אוריאל בוסו: השר עמיחי אליהו שאותו חיפשת

הבריאות אוריאל בוסו:  אתה חיפשת אותו

ארז מלול: הרבה זמן לא ראיתי ככה

אחמד טיבי: זה שרצה לשלוח אטום על עזה?     

עמיחי אליהו: זה שרצה - - -     

אחמד טיבי: אתה קטן מאוד, והילד הכי קטן בעזה יותר גדול ממך

אחמד טיבי:  אתה רצית לשלוח פצצת אטום? איזו בושה, איזו בושה

הבריאות אוריאל בוסו: חבר הכנסת טיבי - - -      

אחמד טיבי: אותך צריך לשים בכלא ישראלי, לא רק בהאג, בכלא ישראלי, על ההצהרה הזאת

טלי גוטליב: עבר הזמן

ארז מלול: חבר הכנסת טיבי, חבר הכנסת טיבי

אחמד טיבי: על ההצהרה הזאת

אחמד טיבי:  זה פשע מלחמה

טלי גוטליב: עבר הזמן, אדוני

ארז מלול: חבר הכנסת טיבי

אחמד טיבי: והוא קורא - - -      

ארז מלול: לא, לא

אחמד טיבי: אני אמרתי את דעתי

ארז מלול: בסדר

טלי גוטליב: עבר הזמן

אחמד טיבי: והוא קורא לטרנספר: שיפור הדיור

אחמד טיבי:  דיור, דיור הוא אומר

אחמד טיבי:  תראה איך הוא מדבר על פשע מלחמה – שיפור דיור

ארז מלול: תודה רבה

טלי גוטליב: עבר הזמן

ארז מלול: תודה רבה

אחמד טיבי: תגיד, משלמים לך בצוות התביעה של דרום אפריקה?     

טלי גוטליב: עבר הזמן, תודה

טלי גוטליב:  עבר הזמן, עבר הזמן

וליד טאהא: את לא מנהלת את הישיבה

וליד טאהא:  עבר הזמן – את לא מנהלת את הישיבה

וליד טאהא:  ארז, איך אתה נותן לה?     

ארז מלול: חברת הכנסת טלי גוטליב, אל תעזרי לי

וליד טאהא: איך אתה נותן לה, איך?     

ארז מלול: חברת הכנסת טלי גוטליב, בבקשה

ארז מלול:  תודה רבה

ארז מלול:  משפט סיום

אחמד טיבי: תודה רבה

אחמד טיבי:  בוסו, השר, אתה מפריע לי קצת

אחמד טיבי:  כן, כן

ארז מלול: משפט סיום

אחמד טיבי: ההיסטוריה תשפוט אנשים כמוך, ואתה תיכנס למזבלה של ההיסטוריה

ארז מלול: תודה רבה

אחמד טיבי: אתה, אליהו

ארז מלול: תודה רבה

ארז מלול:  חבר הכנסת יוסף עטאונה

אחמד טיבי: 	איך אתה לא מעיר לה? אתה קראת לי שלוש פעמים

ארז מלול: הערתי לה

ארז מלול:  השתקתי

אחמד טיבי: מה זה הערת? יש קריאות

ארז מלול: חבר הכנסת יוסף עטאונה – מוותר; חברת הכנסת גלית דיסטל אטבריאן – אינה נוכחת; חבר הכנסת עופר כסיף – אינו נוכח

ארז מלול:  חבר הכנסת נאור שירי, בבקשה

נאור שירי: אדוני היושב-ראש, חבריי חברי הכנסת – פירקתי פה משהו, שנייה

נאור שירי:  זהו

נאור שירי:  הסתדר

קריאה: - - -     

נאור שירי: לא, לא, זה מהקשר של הבוחר שלך

נאור שירי:       רציתי לדבר, כי גם היו משפחות חטופים

נאור שירי:  המון פעמים מגיעים – בעיקר בימי שני – ומדברים לפני דיונים, ואנחנו מעבירים את זה

נאור שירי:  לפעמים יש הרגשה שהם כאילו מדברים, מציגים את החטופים, והם מדברים על הכאב שלהם – בטח אחרי 94 ימים

נאור שירי:  אי-אפשר באמת לתאר את זה – ואנחנו עושים מעין קאט, ומדברים על – לא משנה, על נושאי דיומא – כל ועדה והחוק שלה או הנושא שהיא מדברת

נאור שירי:  אז אני רוצה מפה לפנות אליכם ולומר לכם, שזה לא משהו שאנחנו עושים בצורה קרה

נאור שירי:  הרבה פעמים אנחנו גם לא יכולים לדבר

נאור שירי:  פשוט עוברים לנושא הבא

נאור שירי:  אני רוצה רק לומר לכם, שאתם בלב שלנו ואנחנו איתכם, ולא יוצא לנו לומר את זה, אז חשוב לציין

נאור שירי:      הנושא הנוסף שרציתי לומר זה לדבר על אלמוג כהן, שהצטרף פה ודיבר על ההתבטאות של השר גלנט

נאור שירי:  ההתבטאות כן נכונה, לא נכונה, על אופקים, האישה מאופקים או משדרות, תחליט או לא תחליט – לא משנה, אני לא נכנס לזה

נאור שירי:  רק היה נורא חסר לי ההתייחסות של אלמוג כהן לעיר שממנה הוא הגיע, לאופקים

נאור שירי:  כבר למעלה מחודש מנסה שהכנסת, על הוועדות השונות בה, יתייחסו לעיר אופקים – למפונים מהעיר אופקים, לאלו שכן מפונים ולאלו שלא; להתייחס לזה שצריך להכניס אותם לתקומה; להתייחס לזה שצריך לתת להם טיפול פסיכולוגי; בינוי – אלף ואחד דברים – חינוך

נאור שירי:  אף אחד לא מדבר על אופקים

נאור שירי:  ניסיתי לדבר גם עם חבר הכנסת אלמוג כהן, גם עם חברי כנסת נוספים, אבל, לצערי, אני לא זוכה לשיתוף פעולה

נאור שירי:      היום התחלנו לדבר על אופקים דווקא מהכיוון של סמוטריץ'

נאור שירי:  עלו פה חברי כנסת ודיברו על הסעיפים התקציביים שלא קיימים, וציינו כבר גם בנושא המילואימניקים, וגם בנושא העסקים הקטנים והעסקים הפטורים – לכל אלה אין סעיפים תקציביים

נאור שירי:  התקנות האלה לא מגיעות לשולחנה של ועדת הכספים – שזה משהו – זו פעם ראשונה, אני חייב להגיד, ששמעתי, שאין סעיף תקציבי לזה

נאור שירי:       עכשיו, זה סיפורי הסבתא של סמוטריץ', שאמר בתחילת הלחימה: יש כסף לכולם, והכול בסדר, ואנחנו כלכלה חזקה

נאור שירי:  אבל מה שהכי מטריד אותי – בעצם אני רוצה לסכם את הבעיה של סמוטריץ': יש אנשים שחושבים שזה מעין איזה באג

נאור שירי:  זה לא באג, זה פיצ'ר

נאור שירי:  הוא קבוע במערכת שלו: הכספים צריכים ללכת למקומות הלא-נכונים, השקרים ממשיכים לזרום

נאור שירי:       משפט אחרון

נאור שירי:  אתה אתמול קיבלת סמ"ס מהמילואים? אני קיבלתי סמ"ס ממילואים

נאור שירי:  פותח את הסמ"ס ומה אני רואה? את התוכנית של סמוטריץ'

נאור שירי:  אגב, זו לא תוכנית שלו, זו תוכנית של ממשלת ישראל

נאור שירי:  זה לא כסף שלך, זה כסף שלנו

נאור שירי:  אתה לא עושה לנו טובה, אתה רק עושה את תפקידך

נאור שירי:  בקיצור, סמוטריץ', זה לא באג, זה פיצ'ר

יבגני סובה: תודה רבה לחבר הכנסת נאור שירי

יבגני סובה:  הדובר הבא, חבר הכנסת חמד עמאר – אינו נוכח; חברת הכנסת שרון ניר – אינה נוכחת; חבר הכנסת גלעד קריב – אינו נוכח

יבגני סובה:  חבר הכנסת מיקי לוי, בבקשה

יבגני סובה:  הפתעתי אותך

יבגני סובה:  אתה צריך דפים, מיקי? אתה רוצה שבינתיים אני אקרא לבאים? אין בעיה, בסדר גמור

יבגני סובה:  אני אתן לך לדבר אחר כך

יבגני סובה:  חברת הכנסת לימור סון הר מלך – אינה נוכחת; חבר הכנסת עידן רול – אינו נוכח; חבר הכנסת דן אילוז – אינו נוכח; חבר הכנסת אלמוג כהן – אינו נוכח; חבר הכנסת עמית הלוי – אינו נוכח; חבר הכנסת יצחק פינדרוס – אינו נוכח; חבר הכנסת יאסר חוג'יראת – אינו נוכח; חבר הכנסת אריאל קלנר – אינו נוכח; חבר הכנסת צבי ידידיה סוכות – אינו נוכח; חבר הכנסת ווליד טאהא – אינו נוכח

וליד טאהא: הייתי כבר

יבגני סובה: אתה במקומי היית

יבגני סובה:  לא ראיתי אותך, ווליד

יבגני סובה:  אה, דיברת כבר? אתה ברשימה

יבגני סובה:  במקום מי דיברת?      

וליד טאהא: - - -      

יבגני סובה: אוקיי

יבגני סובה:  טוב

יבגני סובה:  חבר הכנסת ולדימיר בליאק – ביקשו להחליף

יבגני סובה:  לא מופיע; חברת הכנסת יוליה מלינובסקי – אינה נוכחת; חברת הכנסת אימאן ח'טיב יאסין

יבגני סובה:  חברת הכנסת יאסין, את רוצה לדבר?     

אימאן ח'טיב יאסין: מוותרת

יבגני סובה: מוותרת

יבגני סובה:  חבר הכנסת ניסים ואטורי – אינו נוכח; חברת הכנסת נעמה לזימי – אינה נוכחת

יבגני סובה:  חבר הכנסת מיקי לוי, בבקשה

יבגני סובה:  שלוש דקות, אדוני, לרשותך, בבקשה

מיקי לוי: תודה רבה

יבגני סובה: קראתי בשמך, עידן

יבגני סובה:  בסדר, אני אתן לך

יבגני סובה:  בבקשה, שלוש דקות

מיקי לוי: תודה רבה, אדוני היושב בראש

מיקי לוי:  בגיל 87 הוזעק כבוד נשיא בית המשפט העליון לשעבר אל הדגל להגן על מדינת ישראל בבית המשפט הבין-לאומי בהאג

מיקי לוי:  לזכותו של ראש הממשלה ייאמר – מה לעשות, אומנם הוא יריב פוליטי, אבל לזכותו אני אומר – שהזימון של הנשיא ברק ביוזמתו

מיקי לוי:  העוול שנגרם לכבוד הנשיא ברק ולמערכת המשפט הוא בלתי ניתן למדידה

מיקי לוי:  גייסות של מכונות הרעל הופעלו על ברק

מיקי לוי:  הטרידו אותו בביתו; הפריעו לו; השמיצו אותו; הכפישו אותו – פופוליזם ריקני בעיצומו

מיקי לוי:  עד אשר אמר: מה אתם רוצים? את נפשי אתם מבקשים? קחו אותה

מיקי לוי:      זכויות רבות לאהרן ברק, הילד ניצול השואה

מיקי לוי:  ביטחוניסט

מיקי לוי:  ציוני

מיקי לוי:  פטריוט

מיקי לוי:  מגן של ישראל בכל פורום

מיקי לוי:  האיש שהקנה לישראל את מעמדה המשפטי בעולם

מיקי לוי:  אותם מקטרגים, גם בימים אלה, חברי הכנסת מעוצמה יהודית, תוקפים את המינוי

מיקי לוי:  איזו בושה

מיקי לוי:  גם בכירים מהליכוד תוקפים

מיקי לוי:  שר הגרעין ביקש מראש השב"כ לעצור את אהרן ברק בגין המרדה – איזו חרפה

מיקי לוי:  נראה אתכם שולחים את עו"ד בקשי מפורום קהלת להגן על מדינת ישראל – אותו עורך דין שידו הייתה המחוללת המרכזית במהפכה הישראלית, וגרם לריסוק החברה הישראלית

מיקי לוי:      דבר מה נוסף של נחת

מיקי לוי:  ולפני כן, עוד דבר אחד, שאני מבקש להקריא: אהרן ברק הוא פקיד שסיים את עבודתו לפני 17 שנים

מיקי לוי:  למה דעתו מעניינת? ולמה הוא זוכה לראיונות מלטפים או מלקקים בשלושת ערוצי התעמולה? ערוצי התעמולה מתייחסים אליו כמונרך – מלך – שאליו שרי הממשלה צריכים לעלות לרגל, לכרוע ברך, לנשק את הטבעת שעל ידו ולקבל את אישורו

מיקי לוי:  פשוט חבל

מיקי לוי:      דבר מה נוסף, דקה אחת של נחת

מיקי לוי:  כבוד השופט סולברג, שופט שמרן, מכה את בן גביר

מיקי לוי:  כבוד השופט סולברג מקבל את עתירת התנועה לאיכות השלטון, וקובע כי הסרטונים של השר בן גביר מחלק כלי נשק לכיתות הכוננות מהווים תעמולת בחירות אסורה

מיקי לוי:  בן גביר ומפלגתו נדרשים להסירם עד 14 בינואר, ולשלם הוצאות משפט בסך 7,000 שקלים

מיקי לוי:  תודה רבה

יבגני סובה: תודה רבה לחבר הכנסת מיקי לוי

יבגני סובה:  חבר הכנסת עידן רול ביקש לדבר במקום חבר הכנסת סימון דוידסון, בבקשה

יבגני סובה:  והדובר הבא – חבר הכנסת עודד פורר

יבגני סובה:  שלוש דקות לרשותך, בבקשה

עידן רול: תודה רבה, אדוני היושב בראש

עידן רול:  כנסת נכבדה, אנחנו חייבים לדבר על מדיניות הממשלה לגבי חזרת תושבי עזה לצפון הרצועה

עידן רול:  אני שומע הערכות וסיבות שונות והצדקות מדוע זה חייב לקרות, ואני אומר לכם שאסור לנו לדון בזה עד לטיהור המלא של צפון הרצועה מכל תשתיות הטרור

עידן רול:  זה כולל תשתיות טרור תת-קרקעיות, זה כולל אמל"ח, וזה כולל מחבלים

עידן רול:  אין לדון בסוגיית החזרה עד אז, נקודה

עידן רול:  כל מהלך של חזרת תושבי הרצועה לצפון הרצועה יסכן את ההישג המבצעי, הישג מבצעי שלא הסתיים, הישג מבצעי אדיר שעלה לנו בחיי אדם רבים, חיי אדם של גיבורים שלנו

עידן רול:  אסור לנו לסכן את זה

עידן רול:  אסור לנו לסכן את עתידם של תושבי העוטף, שצריכים לחזור ולגור שם

עידן רול:  מבחינתי, הסיפור הזה שאנחנו דנים בו נראה לי כמעט דמיוני

עידן רול:  לפי הפרסומים ודעות שונות, אני מבין שיש קושי משפטי על פי המשפט הבין-הלאומי

עידן רול:  לא מדובר פה באי-חזרה לנצח; מדובר פה – בשלב זה אומרים, זה non starter, אין חזרה של תושבי עזה לצפון הרצועה עד לתום הלחימה באזור, קרי עד לטיהור המלא של צפון הרצועה מטרור – נקודה

עידן רול:  זה משהו שכל מדינה הייתה מצפה וכל מדינה הייתה דורשת

עידן רול:  ככל שיש קושי, אפשר לפתור אותו

עידן רול:  אפשר וצריך לפתור כל קושי על פי המשפט הבין-לאומי

עידן רול:  אזור שנמצא תחת לחימה הוא אזור שחלים עליו דינים אחרים

עידן רול:  ככל שיש קשיים וצורך בסיוע הומניטרי, מדינת ישראל צריכה ויכולה להוביל את זה

עידן רול:  מדינת ישראל יכולה להכניס בעצמה משאיות של מי שתייה ומזון – משאיות עטופות דגל ישראל, כיאה למדינה שהיא מדינה שוחרת שלום, כיאה למדינה שהיא מדינה מוסרית בעלת צבא מוסרי – ולסייע כדי לאפשר לכוחות שלנו להמשיך ולהשלים את משימתם

עידן רול:  אם אנחנו נהיה אלה שמכניסים מים ונכניס מזון, נוכל להמשיך ולערער את אחיזת חמאס מתושבי הרצועה

עידן רול:  נוכל למנוע מהסיוע ההומניטרי להיבזז על ידי חמאס ולחזק אותם בעודם נלחמים בנו, בצה"ל

עידן רול:       ולכן, אני אומר כאן, ואני חושב שזאת צריכה להיות קריאה שיוצאת מכל חלקי הבית לרבות הקואליציה, הממשלה הזאת צריכה לומר את הדבר הפשוט והמתבקש והנכון והצודק: לא נדון כלל וכלל באפשרות של חזרת תושבי עזה לצפון הרצועה עד לטיהור המלא של הרצועה מתשתיות טרור

עידן רול:  תודה רבה

יבגני סובה: תודה רבה לחבר הכנסת עידן רול

יבגני סובה:  הדובר הבא – חבר הכנסת עודד פורר

יבגני סובה:  עודד, אתה מדבר?      

עודד פורר: מוותר

יבגני סובה: מוותר

יבגני סובה: רבותיי, אם כך, השר ביטון, אתה רוצה לסכם? אתה השר התורן, אתה רוצה לסכם או שאתה לא מסכם? אתה מוותר על הסיכום

יבגני סובה:       אני מבקש להתיישב במקום, כי אנחנו נעבור להצבעה

יבגני סובה:  ההצבעה תהיה הצבעה אלקטרונית

יבגני סובה:  מייד נצביע על הצעת החוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד–2024

יבגני סובה:  אני מייד מפעיל את ההצבעה, נא להתיישב

יבגני סובה:  הצבעה

יבגני סובה: בעד ההצעה להעביר את הצעת החוק לוועדה – 17 

יבגני סובה: נמנעים – אין 

יבגני סובה: בעד – 17, נגד – חמישה

יבגני סובה:  אני קובע כי הצעת החוק עברה בקריאה הראשונה וחוזרת לוועדת החוקה

יוליה מלינובסקי: לוועדת החוץ והביטחון

יבגני סובה: אז אנחנו נעביר את זה לוועדת הכנסת, ושם ייקבע המשך דיון

יבגני סובה:  שמענו את כל ההצעות, ולכן אמרתי שההצעה הזאת תועבר לוועדת הכנסת לקביעת המשך דיון בהצעת החוק

יבגני סובה: [רשומות (הצעות חוק, חוב' מ/1702)

יבגני סובה: ]  

יבגני סובה: רבותיי, אנחנו נעבור לסעיף הבא בסדר-היום

יבגני סובה:  אנחנו מדברים על הצעת חוק לתיקון פקודת התעבורה (הוראת שעה – חרבות ברזל), התשפ"ד–2024

יבגני סובה:  מי שיציג את הצעת החוק – סגן השרה במשרד התחבורה אורי מקלב, בבקשה

אורי מקלב: תודה רבה, אדוני היושב-ראש

אורי מקלב:  מכובדי השר, חבריי חברי הכנסת, הצעת חוק לתיקון פקודת התעבורה (הוראת שעה – חרבות ברזל), התשפ"ד–2024

אורי מקלב:  רישיון רכב ניתן במצב דברים רגיל לשנה אחת

אורי מקלב:  פקודת התעבורה מסמיכה את שרת התחבורה והבטיחות בדרכים להאריך את תוקפם של רישיונות רכב בצו לתקופה מרבית של עד 90 יום

אורי מקלב:  חידוש רישיון הרכב מותנה בשני תנאים: תשלום אגרת רישיון הרכב וביצוע מבחן הכשירות השנתי, מה שאנחנו קוראים לו טסט

אורי מקלב:  בעקבות מלחמת חרבות ברזל משרד התחבורה והבטיחות בדרכים פועל בהתאם להנחיית שרת התחבורה והבטיחות בדרכים, להאריך את תוקפם של רישיונות רכב לקבוצות אוכלוסייה משמעותיות שנפגעו מהמלחמה, כמו מילואים ומפונים

אורי מקלב:  בהתאם לכך, בוצעו הארכות תוקף במסגרת כמה צווים שנחתמו על ידי השרה, והם כדלהלן: הראשון, מיום 12 באוקטובר 2023, נחתם על ידי שרת התחבורה – צו המאריך את תוקף כלל רישיונות הרכב אשר תוקפם אמור היה לפקוע בתקופה שמיום 7 באוקטובר 2023, עד 6 בדצמבר 2023, ב-60 ימים

אורי מקלב:       בהמשך הוארך תוקף הרישיון הנ"ל ב-30 ימים נוספים עבור מי שהוגדר זכאי לדחיית מועד בחוק לדחיית מועד, בחוק לדחיית מועדים, בשונה מההארכה הקודמת של 60 יום, שהייתה לכלל האוכלוסייה

אורי מקלב:  הוראת שעה חרבות ברזל – חוזה, פסק דין או תשלום לרשות, שהוא החוק הכללי שהסדיר דחיית מועדי תשלום לרשויות המדינה לאוכלוסיות שהושפעו במיוחד מהמלחמה ובכלל זה תושבים מיישובים שפונו, חיילים ואנשי כוחות הביטחון

אורי מקלב:  בנוסף, הוארך ב-60 יום תוקף רישיונות הרכב של זכאים לדחיית מועד אשר תוקפם היה אמור לפקוע בתקופה שמיום 7 בדצמבר 2023 ועד יום 31 בדצמבר 2023

אורי מקלב:  בימים אלו הוארכו רישיונות אלו ב-30 יום נוספים, עד ל-90 יום בסך הכול

אורי מקלב:       כמו כן, בימים אלו מוארך ב-60 יום תוקפם של רישיונות רכב לזכאים לדחיית מועד – המועד המקורי לפקיעת תוקפם היה בין התאריכים 1 בינואר 2024 ל-29 בפברואר 2024

אורי מקלב:  ביום 31 בדצמבר 2023 פורסם תיקון לחוק דחיית מועדים (הוראת שעה – חרבות ברזל), אשר דוחה מועדי תשלום לרשות, שחל בתקופה שמיום 1 בינואר 2024 עד 29 בפברואר 2024, ב-31 ימים, לזכאים לדחיית מועד בתקופה זו

אורי מקלב:  התיקון לחוק דחיית מועדים גורם למצב שבו מועד תשלום אגרת רישיון הרכב לזכאים אומנם נדחה, אך למרות זאת, תוקפו של רישיון הרכב לא יוכל להיות מוארך אם לא בוצע מבחן הכשירות השנתי לרכב – טסט

אורי מקלב:  יש הבדל בין תשלום האגרה, שיכול להידחות, לבין הטסט עצמו, מבחן הכשירות של הרכב

אורי מקלב:       בשלב זה הארכה נוספת של הרישיונות עבור מי שרישיונם המקורי פקע החל ב-7 באוקטובר חוצה את רף 90 הימים, כמו שכולנו יודעים, שנקבע בפקודת התעבורה, ולכן על מנת לאפשר הארכה נוספת של תוקף הרישיונות תוך דחיית מועד הטסט לצד מועד התשלום, נדרש תיקון של פקודת תעבורה

אורי מקלב:  בשביל זה אנחנו נמצאים פה, אדוני היושב-ראש

אורי מקלב:  הצעת החוק מיועדת להקנות לשרת התחבורה והבטיחות בדרכים סמכות חריגה להארכת תוקפם של רישיונות רכב לזכאים לדחיית מועד, כפי שמניתי מקודם, כולם או חלקם, לתקופה נוספת של עד לתקרה של 180 יום בסך הכול

אורי מקלב:  ההסמכה המוצעת תחומה בזמן כהוראת שעה שתעמוד בתוקפה עד לסוף חודש אוגוסט

אורי מקלב:  נודה על אישורה של הצעת החוק בקריאה הראשונה

אורי מקלב:  אני מודה לך, אדוני היושב-ראש, ולחבריי חברי הכנסת

אורי מקלב:  תודה

יבגני סובה: תודה רבה לסגן השר

יבגני סובה:       לפני שנעבור לדיון אישי, אני רק מודיע כי חבר הכנסת איימן עודה ביקש להצביע נגד בהצעת החוק הקודמת, ובכך בהצעת החוק הקודמת היו 17 בעד ושישה נגד

יבגני סובה:  זה לא משנה את תוצאות ההצבעה

יבגני סובה:       רבותיי, אנחנו נעבור לדיון אישי

יבגני סובה:  מי שרוצה להירשם, עדיין יכול לעשות את זה

יבגני סובה:  הדוברת הבאה, חברת הכנסת טלי גוטליב, בבקשה

יבגני סובה:  בעוד שתי דקות אסגור את הרשימה, אז מי שעוד לא נרשם מוזמן לעשות את זה אצל סגנית מזכיר הכנסת

טלי גוטליב: עם ישראל, מעניין מתי יהיה יום אחד - - -     

יבגני סובה: רגע, שנייה

יבגני סובה:  שלוש דקות

טלי גוטליב: מעניין מתי יהיה יום אחד של יום מליאה שבו לא אצטרך לבוא חשבון עם תומכי טרור בכנסת ישראל

טלי גוטליב:  והפעם המופע – מופע היחיד של חבר הכנסת שכולכם אוהבים להתלוצץ מהבדיחות המטופשות שלו, תסלחו לי – אומר את הדבר הבא: אחמד טיבי אמר לפני יומיים שכל תומך בהגירה מרצון בישראל שווה לגרמנים שתמכו בפתרון הסופי

טלי גוטליב:  אדון אחמד טיבי, תומך הטרור, חושב שלהשפיע על תזוזת עזתים למקומות אחרים מרצונם המוחלט, כדי לקדם הטבת חיים שלהם, דומה לחיסול ששת מיליוני היהודים בתאי הגזים ובמשרפות בגרמניה הנאצית

טלי גוטליב:       עכשיו, תראו, אני באמת לוקחת את זה על עצמי

טלי גוטליב:  מהרגע שנכנסתי לכאן לכנסת ישראל אני עוקבת אחרי הדברים שהם אומרים פה

טלי גוטליב:  הם פשוט התרגלו

טלי גוטליב:  הם התרגלו שאתם מחייכים אליהם, לוחצים להם ידיים, מתקזזים איתם בהצבעות, מתנחמדים אליהם

טלי גוטליב:  אין, אני לא אומרת להם אפילו שלום

טלי גוטליב:  מי שפוגע בכבודה של המדינה שלי ובהגדרה שלה כמדינה יהודית ודמוקרטית, לא יקבל ממני שלום

טלי גוטליב:  גם איימן עודה וגם אחמד טיבי, שניהם בישיבת הסיעה שלהם התראיינו, ואמרו בשבוע שעבר – ואמרתי לכם את זה פה, שניהם אמרו

טלי גוטליב:  זה התחיל באיימן עודה שמדבר על התביעה ההזויה והבזויה שהוגשה, בשם הצביעות על ידי דרום אפריקה, כן? דרום אפריקה נגד ישראל, כן? הם אמרו שהם מחכים שיינתן הצו הזמני, כדי שסוף כל סוף יכירו במעשים של ישראל כפשעי מלחמה וכפשעים נגד האנושות

טלי גוטליב:  חשבתי שרק איימן עודה אמר את זה

טלי גוטליב:  גם אחמד טיבי אמר את אותו דבר בדיוק

טלי גוטליב:  הם חשבו שזה יעבור לי מתחת לקו הרדאר

טלי גוטליב:  אבל לא – זה לא עובר לי מתחת לקו הרדאר

טלי גוטליב:      עכשיו, אני למדתי

טלי גוטליב:  אני למדתי מהתלונות שלהם עליי

טלי גוטליב:  כן? אני בשבוע שעבר הייתי בוועדת האתיקה

טלי גוטליב:  סיפרתי לכם

טלי גוטליב:  שלוש שעות הייתי בוועדת האתיקה

טלי גוטליב:  למה אני אומרת להם שהם תומכי טרור? למה אני אומרת לאיימן עודה: תגיד לי איפה החטופים שלי? אז הראיתי להם, שאיימן עודה נמצא בכנס עם ג'יבריל רג'וב ועם אל-עארורי

טלי גוטליב:  לא ייאמן

טלי גוטליב:  מי שנמצא בכנס עם ג'יבריל רג'וב מהרש"פ ועם אל-עארורי, שחוסל, יודע דבר או שניים על חמאס

טלי גוטליב:  הוא יודע בטח דבר או שניים על מה החמאס עושה

טלי גוטליב:      אז אני אגיד להם את זה גם מאה פעמים

טלי גוטליב:  אנחנו נמצאים כאן היום, ובכל יום מליאה הם ממשיכים לנאום את אותם נאומים מקוממים, שמשווים בין הרצח כשאנחנו ועם שלנו עבר – מעשי הביזה, הטבח, האונס, התעללות שעם שלנו עבר – למעשים סופר-סטריליים שעושה צה"ל בעזה

טלי גוטליב:  זה מדהים; כי הרי אני לא בא הסטריליזציה הזאת; כי אני חושבת שצריך פשוט להודיע על פינוי, ומי שלא לא מתפנה, דמו בראשו

טלי גוטליב:  הוא בן מוות

טלי גוטליב:  אני לא צריכה להגן על מגינים אנושיים

טלי גוטליב:  צה"ל מגן על מגינים אנושיים

טלי גוטליב:  צה"ל מגן על העזתים הבלתי-מעורבים

טלי גוטליב:  אני עומדת כאן היום כשהרגליים שלי רועדות, כי אתם יודעים שהיה היום מקרה קשה מאוד

טלי גוטליב:  מאוד

טלי גוטליב:  יותר מזה אני לא אומר

טלי גוטליב:  מקרה קשה מאוד

טלי גוטליב:  המקרה הזה קורה כשתומכי טרור יושבים כאן בכנסת, ומוציאים את דיבת צה"ל רעה ומוציאים את דיבת הארץ הזו רעה

טלי גוטליב:      אז עם כל הכבוד, למדתי מהם

טלי גוטליב:  למדתי מהם

טלי גוטליב:  התלוננתי עליך, אדון טיבי, על האמירה שלך שמשווה אותנו לגרמניה הנאצית, ואני אתלונן

טלי גוטליב:  התלוננתי על עופר כסיף

טלי גוטליב:  אני אתלונן גם על איימן עודה, כי אני, בשונה מכם, לא מתבכיינת על זה שאתם אומרים לי ככה או אחרת

טלי גוטליב:  אני פה, כי אתם חותרים תחת קיום המדינה שלי

טלי גוטליב:  על זה אני מתלוננת

יבגני סובה: תודה רבה לחברת הכנסת טלי גוטליב

יבגני סובה:  הדוברת הבאה, חברת הכנסת צגה מלקו – אינה נוכחת; חבר הכנסת מיקי לוי

יבגני סובה:  מיקי, מוותר? אוקיי

יבגני סובה:  חבר הכנסת עידן רול, בבקשה

עידן רול: תודה רבה, אדוני היושב-ראש

יבגני סובה: שנייה

יבגני סובה:  טלי

יבגני סובה:  חברת הכנסת גוטליב, לכבד את שאר הדוברים

טלי גוטליב: סליחה, אדוני היושב-ראש

טלי גוטליב:  אני מתנצלת

יבגני סובה: בבקשה, שלוש דקות

עידן רול: אדוני היושב-ראש, תודה רבה

עידן רול:  כנסת נכבדה, לפני שאני אתחיל בנאום שתכננתי, אני כן רוצה לומר משהו, באמת, על חבר הכנסת טיבי, ולא בגלל שהוא השתלח בי מקודם

עידן רול:  אני אומר פה מאז שנבחרתי ב-2019, שאני לא מוצא שום דבר מצחיק, שנון או כל דבר אחר שמצדיק את האידיאולוגיה ואת האמירות של חבר הכנסת טיבי

עידן רול:  אותו טיבי, בואו ניזכר, שבשומר חומות עשה שם פעולה והפריע לשוטרים לעצור מבוקש

עידן רול:  ניצל את החסינות שלו לשם כך

עידן רול:  אני חושב שאנחנו כבר שנים פה בבית משלימים עם זה, מנרמלים את זה, מרגישים שהוא איזשהו חלק מהמיתולוגיה של הבית הזה, ושהוא אמור להיות פה

עידן רול:  אני אומר מה שאמרתי כבר ב-2019

עידן רול:  אני לא חושב שהוא צריך להיות חבר כנסת בכנסת ישראל

עידן רול:      עכשיו, אני אדבר על הנושא שעליו רציתי לדבר

עידן רול:  אני רוצה לדבר על מה אני מתכוון כשאני אומר: אחדות

עידן רול:  פונים אליי, מדברים איתי, אומרים לי: מה אתה מתכוון? מה זו הקריאה הזו לאחדות? זה נשמע כמו איזה מס שפתיים, כמו איזו סיסמה ריקה

עידן רול:  אז אני רוצה להסביר

עידן רול:  אחדות אין פירושה לטאטא הצידה את כל המחלוקות האידיאולוגיות

עידן רול:  ממש לא; אחדות, אין פירושה גם שכל אחד צריך עכשיו לאהוב, להעריך, להוקיר ולהסכים עם מי שנבחרו כנציגים של המחנה השני

עידן רול:  אחדות היא דבר נורא פשוט

עידן רול:  אחדות היא אחדות בעם

עידן רול:  אחדות היא היכולת לנהל שיחה עניינית, מנומקת, מבוססת עובדות, עם פתיחות אמיתית לשנות את הדעה

עידן רול:  להקשיב, ולעשות את זה בצורה מכובדת

עידן רול:  זה הכול

עידן רול:  הדעות עכשיו דווקא מנוסחות יותר מתמיד בבית הזה, וגם יהיו

עידן רול:  אנחנו בתקופה שהיא ביטחונית ומדינית, והכול מאוד ברור

עידן רול:  יש שמאל ויש ימין, ולכול יש מקום

עידן רול:       אבל יש גם מקום לנהל מחלוקת בצורה מסוימת

עידן רול:  אחדות תהיה פה רק כשאנחנו נקבל החלטה מודעת, של כולם, שיש מילים שאנחנו מוקיעים מהשיח; שאנחנו לא אומרים יותר: אויב; אנחנו לא אומרים יותר בוגד על אחד משלנו; ואנחנו לא אומרים, לא בחיוך ולא בקריצה ולא בהיסח דעת: נילחם בו או נצא לקרב

עידן רול:  פשוט לא

עידן רול:  הבית הזה, על כל הפלגים שהוא מייצג, צריך להגיע להבנה שזה פשוט לא קורה יותר, אחרי 7 באוקטובר

עידן רול:       מעל הכול, אחדות יכולה להתקיים רק אם כולנו – ואני אגיד את זה שוב ושוב ושוב, גם נוכח ציניות וגם נוכח ביקורת – רק אם כולנו נעשה חשבון נפש; רק אם כולנו נשב, כל אחד לעצמו, ונבחן מחדש אקסיומות, עמדות, דעות שיש לנו על מגזרים אחרים – ושהיו לנו עובר ל-7 באוקטובר, עובר לאותו יום נורא

עידן רול:       רק אם נעשה את זה ואם נקפיד על הכללים ועל העקרונות שדיברתי עליהם, של שיח מכבד, נוכל באמת לפעול באחדות, בצורה שמחזקת את העם, ועדיין מדברת על כל אותם נושאים שנויים במחלוקת

עידן רול:  תודה רבה

יבגני סובה: תודה רבה לחבר הכנסת עידן רול

יבגני סובה:  חבר כנסת אבי מעוז – אינו נוכח; חברת הכנסת מירב בן ארי

מירב בן ארי: מוותרת

יבגני סובה: מוותרת

יבגני סובה:  חבר הכנסת איימן עודה – אינו נוכח; חבר הכנסת אלעזר שטרן – אינו נוכח; חברת הכנסת מירב כהן – אינה נוכחת; חבר הכנסת ואליד אלהואשלה אינו נוכח; את עצמי אני לא אזכיר; חבר הכנסת אחמד טיבי – אינו נוכח

יבגני סובה:  חבר הכנסת רון כץ, אתה רוצה לדבר? בבקשה

יבגני סובה:  שלוש דקות, בבקשה

רון כץ: תודה רבה, אדוני

רון כץ:  כנסת נכבדה, יש המון דיונים על היום שאחרי

רון כץ:  אני חושב שזו טעות לדבר על היום שאחרי, כשהיום, ההווה, עדיין מתקיים ועדיין לא סיימנו את העבודה

רון כץ:  אני רוצה לדבר על היום שאחרי דווקא במדינה שלנו

רון כץ:  היום שאחרי במדינה שלנו צריך להיראות שונה לגמרי

רון כץ:  האנשים האלה שעזבו את הכול, עזבו את המשפחות שלהם, עזבו את העבודה שלהם, עזבו את החיים שלהם, והלכו והגנו – ומגינים – עלינו, צריכים לקבל הרבה יותר

רון כץ:      אנחנו צריכים לעבוד על המידות שלנו

רון כץ:  לא מגיע להם לצאת אחרי 30 ימים, 40 ימים, ולחזור לחברה מפולגת, לחברה שהיא בדיוק אותו דבר כמו שהייתה לפני 7 באוקטובר

רון כץ:  לא מגיע לגיבורים האלה להיות במקום הזה

רון כץ:       אנחנו היום ביום לא פשוט

רון כץ:  שוב ההקרבה האדירה של הלוחמים שלנו נראית בכל מקום

רון כץ:  אנחנו חייבים להבטיח לעצמנו להשתדל יותר; לחשוב רגע אחד לפני שמוציאים מילה מהפה; לחשוב עוד חצי דקה לפני שמתחילים עוד איזה ויכוח, ולראות, אולי יש בצד השני איזושהי מידה טובה

רון כץ:  לא תמיד חייבים לראות את המפלג – למרות שזה הכי קל

רון כץ:  זה מצטלם הכי יפה; זה רץ; אנשים אוהבים את זה, את הצהוב הזה

רון כץ:  אבל לא

רון כץ:  יש עכשיו איזושהי יוזמה של המילואימניקים שאומרת: אם אין לך משהו טוב להגיד – סתום ת'פה

רון כץ:  הם הרוויחו ביושר את היכולת להגיד לנו בדיוק את הדבר הזה

רון כץ:  אז אם אין למישהו בבית הזה משהו טוב להגיד, פשוט אל תגידו אותו; ואם אין למישהו בבית הזה משהו טוב לעשות, אל תעשו אותו; ואם יש מישהו בבית הזה שחושב שעדיף לפלג, עדיף ליצור איזושהי מריבה, עדיף להרוויח איזשהו רווח פוליטי מהפילוג – אל תעשו את זה

רון כץ:  כי המדינה לא תסלח לכם וכי זה לא ראוי, לא נכון ולא מכבד את החבורה המדהימה הזאת, הלוחמות והלוחמים שנמצאים שם עכשיו ושומרים על כולנו

רון כץ:  ואנחנו רק יכולים לחבק אותם מפה ולאחל להם לחזור במהרה למדינה

רון כץ:  תודה רבה

יבגני סובה: תודה רבה לחבר הכנסת רון כץ

יבגני סובה:  חבר הכנסת יוסף עטאונה – אינו נוכח; חברת הכנסת גלית דיסטל אטבריאן – אינה נוכחת; חבר הכנסת עופר כסיף – אינו נוכח; חבר הכנסת ולדימיר בליאק – אינו נוכח; חבר הכנסת חמד עמאר – אינו נוכח; חברת הכנסת שרון ניר – אינה נוכחת; חבר הכנסת גלעד קריב – אינו נוכח; חברת הכנסת שלי טל מירון – אינה נוכחת; חבר הכנסת עידן רול – כבר דיבר; חבר הכנסת דן אילוז – אינו נוכח; חבר הכנסת אלמוג כהן – אינו נוכח

יבגני סובה:  חבר הכנסת עמית הלוי, בבקשה, שלוש דקות לרשותך

עמית הלוי: תודה, אדוני היושב-ראש

עמית הלוי:  ישראל תקום ותוסיף להתקיים עד שהאסלאם ימחה אותה

עמית הלוי:  ישראל תקום ותוסיף להתקיים עד שהאסלאם ימחה אותה

עמית הלוי:  הציטוט הזה הוא של חסן אל-בנא, מי שהקים את התנועה הברברית והרצחנית שנקראת "האחים המוסלמים", שמאז הקמתה הביאה לעולם רצח ורשע, חיללה את שם אלוהים, פגעה בצלם אלוהים, שבינה לבין דת אמת אין דבר וחצי דבר

עמית הלוי:  כל מי שיש לו רגש דתי או מודעות דתית יודע שהם הכופרים האמיתיים

עמית הלוי:       אבל הציטוט הזה, אדוני היושב-ראש, הוא תנועת החמאס על רגל אחת: ישראל תוסיף להתקיים עד שהאסלאם ימחה אותה

עמית הלוי:  תנועה שכל-כולה היא קריאה לרצח עם, היא תכנון של רצח עם והיא ביצוע מתמשך, לאורך שנים, של רצח עם; תנועה שהתשתית האידיאולוגית שלה – אתה יודע, משווים לנאצים

עמית הלוי:  לנאצים הייתה נאציפיקציה של 15-10 שנים; פה מדובר על תנועה שהתשתית האידאולוגית שלה מבוססת על מאות שנים של קריאה של אותם טקסטים, של אותם טקסטים שהסתמך עליהם חסן אל-בנא, אותם טקסטים שמצוטטים היום וצוטטו תמיד על ידי אחמד יאסין וחאג' אמין אל-חוסייני וכל שרשרת האימאמים האלה, שקראו לרצח והתבססו על אידיאולוגיה ברברית ונהגו באופן ברברי

עמית הלוי:  זה מה שהחיילים שלנו מוצאים היום בכל בית בח'אן יונס, בכל בית בבית חנון – מוצאים את מיין קמפף, מוצאים את הפרוטוקולים של זקני ציון

עמית הלוי:  זאת תנועה שמבצעת רצח עם למעשה מאז הקמתה ושב-7 באוקטובר ביצעה פשעים איומים נגד האנושות – לא רק רוע אידיאולוגי ודתי, אתה ידע; רוע מוחלט, רוע שטני שבן אנוש לא יכול בכלל להכיל

עמית הלוי:   עכשיו באים החברים שלהם הידועים, מדרבן, מדרום אפריקה, מעלילי הדם הסדרתיים, והם תובעים את הקורבן, את העם שניסו לבצע בו רצח עם – הם תובעים אותו בהאשמה שהוא מבצע רצח עם

עמית הלוי:  כל מי שמכיר מעט מהמלחמה הזאת הרי יודע שזאת עלילת דם מרושעת ביותר

עמית הלוי:  גם אם הייתה שם אוכלוסייה תמימה – ואין שם, כמו שאנחנו מכירים, אבל גם אם הייתה, כולם יודעים שמי שנפגע שם באיזשהו נזק אגבי, אחרי כל המגבלות, שבעיניי רובן הן בלתי מוסריות, הרי מדובר על השוליים של השוליים, ובין זה לבין רצח עם זו עלילת דם מאותה סדרה של עלילות דם

עמית הלוי:      ואז מגיע, אדוני היושב-ראש, אזרח ישראלי ומתייצב לצד מעלילי הדם המרושעים ביותר – לצד אלו שערפו ראשים, לצד אלו ששרפו תינוקות, לצד אלו שאנסו נשים

עמית הלוי:  אז אני אומר לכם – ואני משבח פה את חבר הכנסת פורר, שהוביל את היוזמה הזאת – מבחינה מוסרית, חבר הכנסת פורר, היה צריך לשלול את האזרחות לעופר כסיף

עמית הלוי:  אין דבר כזה אזרח ואויב בעת ובעונה אחת

עמית הלוי:  מבחינה מוסרית, מבחנה נורמטיבית, היה צריך לשלול לו את האזרחות; מבחינה מעשית, העובדה שהוא חבר כנסת בכנסת ישראל והוא מתייצב לצד הגרועים שבאויבנו, אלו שהיו שותפים לרצח עם, פעלו לרצח עם שנים רבות ועכשיו מאשימים אותנו ברצח עם

עמית הלוי:       	עכשיו יושב אדם בעולם – אני מסיים – בטייוואן, באמריקה, ואומר: יש חבר כנסת בכנסת ישראל, יש פרלמנטר ישראלי שגם הוא חושב שביצעו רצח עם

עמית הלוי:  הינה, הוא אומר בעצמו

עמית הלוי:  יש שפלות גדולה מזו? ולכן אני מאמין ומקווה שמכל חלקי הבית הזה יצטרפו ויוקיעו מהכנסת אדם שברגע הכי קשה של העם שלנו ושם המדינה שלנו, התייצב לצד עלילת הדם המרושעת הזאת שטוענת שישראל ביצעה או מבצעת רצח עם

עמית הלוי:  תודה

יבגני סובה: תודה לחבר הכנסת עמית הלוי

יבגני סובה:  חבר הכנסת יצחק פינדרוס – אינו נוכח; חבר הכנסת יאסר חוג'יראת – אינו נוכח

יבגני סובה:  חבר הכנסת אריאל קלנר, בבקשה

יבגני סובה:  שלוש דקות, בבקשה

אריאל קלנר: אדוני היושב-ראש, כנסת נכבדה, אנחנו במלחמה מול אויב, אויב שמבצע זוועות סדיסטיות שרק בני שטן יכולים לעשות

אריאל קלנר:  לפני 80 שנה היו אלה הנאצים, יימח שמם; בימינו זה חמאס-דאעש, יימח שמו וזכרו

אריאל קלנר:  זה אויב, אדוני היושב-ראש, שאומנם מכאיב לנו, אבל החייתיות שלו מאחדת אותנו

אריאל קלנר:  איך אפשר שלא

אריאל קלנר:       אבל יש גם אויב אחר, אלגנטי יותר, זה שמשלים את העבודה של האויב הברברי הראשון, אויב הדה-לגיטימציה שמנסה להציג את עצמו כדואג לזכויות אדם

אריאל קלנר:  הוא רק מבקש הפסקת אש

אריאל קלנר:  הוא מגנה את האלימות משני הצדדים

אריאל קלנר:  האויב הזה מגנה נאצים אבל באותה נשימה אומר שאנחנו, קורבנות הנאצים – שאנחנו נאצים

אריאל קלנר:  האויב הזה מגנה פשעי מלחמה אבל באותה נשימה אומר שאנחנו פושעי מלחמה בדיוק כמו חמאס

אריאל קלנר:  האויב הזה שם את כולם על אותו מישור – את התוקפן ואת הקורבן, את הרוצח ואת המתגונן

אריאל קלנר:  האויב הזה משלים את העבודה של האויב הראשון

אריאל קלנר:  האויב הזה מנסה להחליש אותנו מבחינה תודעתית, תמיד מגלה הבנה לטרור האכזרי ביותר

אריאל קלנר:       זוהי גם המטרה של התביעה בבית הדין בהאג

אריאל קלנר:  ולבושתנו, אנשים מהסוג הזה יושבים כאן בכנסת

אריאל קלנר:  אנשים כמו טיבי, כמו עודה וכמו כסיף, שאני מקווה – ואני מברך אותך, עודד פורר, על היוזמה – שכבר לא ישב פה יותר וחבריהם

אריאל קלנר:  לפני כמה שבועות – גם שלוש עמותות במימון מדינתי זר, בצלם, עדאלה והוועד הציבורי נגד עינויים, שותפות לעלילת הדם של ארגון FIDH בהאשמת ישראל בביצוע ג'נוסייד בעזה

אריאל קלנר:      היום, אדוני היושב-ראש וחבריי, יש בינינו הסכמה שאנו במלחמה ברשע האולטימטיבי

אריאל קלנר:  אני קורא לכל החברים כאן: שימו לב, זה לא תמיד היה ככה

אריאל קלנר:  7 באוקטובר הוא בין השאר תוצאה של עשרות שנים של כרסום בתודעת הצדק שלנו

אריאל קלנר:  שנים הסבירו לנו שהאויב הברברי, האכזרי, הוא "בדיוק כמונו", כמו ששר שלום חנוך; הוא בסך הכול רוצה חיים רגילים; שצעקות הג'יהאד הן בסך הכול קריאות "לחם עבודה"

אריאל קלנר:  כרסום התודעה הזה גרם להפקרות מדינית; כרסום התודעה הזה גרם לכבילת ידי חיילנו בהוראות פתיחה באש מופקרות שכפתה בין השאר גם מערכת המשפט

אריאל קלנר:      על האויב הזה כתב נתן אלתרמן: "אז אמר השטן: הנצור הזה / איך אוכל לו? / איתו האומץ וכישרון המעשה / וכלי מלחמה ותושייה עצה לו

אריאל קלנר:  / ואמר: לא אטול כוחו / ולא רסן אשים ומתג / ולא מורך אביא בתוכו, / ולא ידיו ארפה כמקדם, / רק זאת אעשה: אכהה מוחו / ושכח שאיתו הצדק

אריאל קלנר:  // כך דיבר השטן וכמו / חוורו השמים מאימה / בראותם אותו בקומו / לבצע המזימה"

אריאל קלנר:      אני קורא לכל החברים כאן לא להתבלבל

אריאל קלנר:  לעולם לא עוד

אריאל קלנר:  שלעולם לא עוד יכרסמו לנו בתודעת הצדק

אריאל קלנר:  יחד ננצח במלחמה

אריאל קלנר:  יחד ננצח גם במלחמה מול הדה-לגיטימציה

אריאל קלנר:  תודה רבה

יבגני סובה: תודה רבה לחבר הכנסת אריאל קלנר

יבגני סובה:  הדובר הבא, חבר הכנסת צבי ידידיה סוכות – אינו נוכח; חבר הכנסת ווליד טאהא – אינו נוכח

יבגני סובה:  חבר הכנסת מיקי לוי, בבקשה, אדוני

מיקי לוי: תודה רבה, אדוני היושב-ראש

מיקי לוי:  מחר בוועדת חוץ וביטחון תתקיים ישיבה שכולנו נדרשים אליה, כי היא ישיבה פתוחה

מיקי לוי:  נשות המילואימניקים עולות לבית הזה

מיקי לוי:  נשות המילואימניקים שהן מייצגות אלפי משפחות שנפגעו והתמוטטו תחת העול הקשה של כלכלת ופרנסת המשפחה

מיקי לוי:  נשות המילואימניקים יעלו כדי לפרוס את הבעיות שלהן של פירוק משפחות, של פיטורי נשים שנושאות בעול של עסקים שהתמוטטו

מיקי לוי:  והממשלה הבטיחה סיוע

מיקי לוי:  גנץ וגדי איזנקוט שיושבים בממשלה אמורים לדאוג גם למילואימניקים, ואתמול הם לא הגיעו לישיבת הממשלה וקולם לא נשמע

מיקי לוי:       המצוקה הכלכלית פוגשת אותם במלוא העוצמה ופוגעת בכל תא משפחתי

מיקי לוי:  מחובתנו לסייע בידם

מיקי לוי:  הממשלה אישרה 9 מיליארד שקלים, נהדר

מיקי לוי:  רק 1

מיקי לוי: 5 מיליארד שקלים הועברו לחשבונות המילואימניקים

מיקי לוי:  והנושא הזה, של דיבורים ללא הצבעה על מקור תקציבי, הוא מקור הרע

מיקי לוי:  ואי-הצבעה על מקור תקציבי יכולה לפגוע בדירוג האשראי של מדינת ישראל, כי הנייר סובל הכול

מיקי לוי:       כן, אני מודה, גילוי נאות, אני מעורב אישית

מיקי לוי:  אשתו של בני רותם, שהיא רואת חשבון וכלכלנית במקצועה, מייצגת את הצד הכלכלי ואת הטיעונים הכלכליים מחר בוועדה לביקורת המדינה

מיקי לוי:  אין מקום לכל נשות המילואימניקים, אבל הן יעשו את המרב ויעשו את עבודתן

מיקי לוי:  לא יכול להיות שההבטחות האלה יישארו על הנייר

מיקי לוי:       שר האוצר גייס למילואים גם את הדמגוגיה שלו

מיקי לוי:  ההתעקשות של שר האוצר להציג תוכנית מענקים למילואימניקים בנפרד מתקציב 2024 היא שגיאה אסטרטגית

מיקי לוי:  אין מחלוקת בעם, בין פקידי האוצר, שצריך להגדיל את הכסף שמקבלים המילואימניקים, צריך להגדיל את התמלוגים

מיקי לוי:  ואני אומר לכם, סמוטריץ' העדיף לשדר לציבור דרך התוכנית למילואימניקים שהוא מחלק לכולם

מיקי לוי:  אמרו – יש כסף

מיקי לוי:  אמרו – יש כסף

מיקי לוי:  אז תיתנו

מיקי לוי:  למי מגיע יותר מאשר למילואימניקים? מה רוצים, שאנשים שיעלו מחר לכנסת ויציגו את זה יגידו: אין לנו ברירה, המשפחות שלנו מתמוטטות, הבעלים שלנו יעזבו את שדה הקרב? זה מה שאתם רוצים שהם יגידו? ולכן המדינה, הממשלה, משרד האוצר, אני מבקש מכם לגלות אמפתיה, לגלות גדלות רוח ולתת למילואימניקים את המגיע להם

מיקי לוי:  תודה רבה

יבגני סובה: תודה

יבגני סובה:  ומחר הדיון

יבגני סובה:  תודה רבה לחבר הכנסת מיקי לוי

יבגני סובה:  חברת הכנסת יוליה מלינובסקי, את רוצה לדבר או מוותרת?      

יוליה מלינובסקי: לא, אבל אתה לפניי

יבגני סובה: לא, הוא לא רשום

יבגני סובה:  בבקשה

יוליה מלינובסקי: אדוני היושב-ראש, מי השר פה? לא חשוב

יבגני סובה: הינה, פה, חיים ביטון

טלי גוטליב: למה? יש שר

חיים ביטון: אני אוכל לסכם

יוליה מלינובסקי: בסדר, השר החשוב

יוליה מלינובסקי:  אגב, משרד החינוך, נכון? פנו אלינו עכשיו ממלון דן, פה בירושלים, עם בעיות מאוד מאוד קשות שחווים שם ילדים

יוליה מלינובסקי:  כן, אל תעשה לי – יש בעיות במערכת החינוך, ואדרבה ואדרבה אצל מפונים

יוליה מלינובסקי:  מלון דן, לטיפולך, פה בירושלים, בעיות קשות, חרם חברתי, אלימות

יוליה מלינובסקי:  מה שהיה שם, בהתחלה היו הרבה צוותים שטיפלו בכל המפונים, לאט-לאט, אתה יודע, העשן התפזר, אין שם אף אחד, או שיש לא מספיק, והדברים הסטנדרטיים כבר לא יעזרו כי זה הגיע לרמה הרבה יותר גבוהה

יוליה מלינובסקי:  פניתי למשרד החינוך ואמרו לי שאין לכם משאבים, אין לכם צוותים ואתם לא יכולים לעזור

יוליה מלינובסקי:  אז לתשומת ליבך, השר החשוב במשרד החינוך, מלון דן, ירושלים, מפונים – חלק משלומי חלק מהדרום

יוליה מלינובסקי:  האווירה, משהו שם קורה, גרוע

יוליה מלינובסקי:  בסדר? אני אשמח גם לקבל תשובות, וביקשתי גם מיושב-ראש ועדת החינוך להתערב בנושא

יוליה מלינובסקי:       אגב, פניתי גם לרווחה לצורך העניין, אבל צריך לקחת בחשבון ולשים לב, בכלל בכל המלונות של המפונים, כי זה מקום סגור – איך אתמול שמעתי שהם אמרו בכתבה? אנחנו חטופים חמישה כוכבים

יוליה מלינובסקי:  מצד אחד, הם יושבים בבתי מלון; מצד שני, אין תעסוקה, אין סדר-יום, הם נמצאים בחדרים קטנים, מלא אנשים ביחד שברגיל אולי בכלל לא היו נפגשים, אוכלוסיות שונות, וזה כמובן יוצר הרבה מאוד מתח ואנרגיות לא טובות

יוליה מלינובסקי:       ובכלל, החינוך של ילדים, במיוחד למפונים, זה הדבר המרכזי

יוליה מלינובסקי:  כי אם הילדים ידעו גם להוציא את האנרגיות, להעסיק את עצמם, זה יקל מאוד על ההורים וגם את האווירה, וגם תעסוקה להורים, אולי יוכלו למצוא

יוליה מלינובסקי:  אז לפי המצב של הצפון אנחנו עוד רחוקים מלחזור לשגרה, למרות שבממשלה אומרים שבדרום אנחנו עוד מעט נחזור

יוליה מלינובסקי:  גם זה לא נראה לעין

יוליה מלינובסקי:  אז משרדי הממשלה, זה עוד לא נגמר

יוליה מלינובסקי:  בהתחלה הייתם לא קיימים, אחר כך הייתה הרגשה שהתאוששתם על עצמכם, ועכשיו שוב פעם הרגשה שכאילו בלה-לה-לנד, אתם שוב לא שמים רגל על הגז

יוליה מלינובסקי:  אז אנא מכם, משרד הרווחה, משרד הבריאות, משרד החינוך – במיוחד משרד החינוך – תחזרו ל"פול טיים ג'וב", תיכנסו לאירוע

יוליה מלינובסקי:  זה עוד לא נגמר, זה עוד לא התחיל כנראה, ממה שאנחנו חווים

יוליה מלינובסקי:       ואסור לנו לשכוח

יוליה מלינובסקי:  אני חייבת להגיד שאתמול בערב תפסתי את עצמי בהרגשה שוואו, 7 בינואר

יוליה מלינובסקי:  אנחנו – בדיוק שלושה חודשים

יוליה מלינובסקי:  והבנתי את התאריך הזה רק בסוף היום

יוליה מלינובסקי:  צריך להמשיך בשגרה, אבל אסור לכולנו לשכוח את 7 באוקטובר, כי החיים עושים את שלהם, וזו שגרה, וכל אחד בעיסוקים שלו, אבל אסור לנו לשכוח מה שקרה, ויש הרבה מאוד אזרחי ישראל שלא מקבלים, לצערי, עד עכשיו את מה שמגיע להם בטיפול הרגיל

יוליה מלינובסקי:  תודה רבה

יבגני סובה: תודה רבה לחברת הכנסת יוליה מלינובסקי

יבגני סובה:  חברת הכנסת אימאן ח'טיב יאסין – אינה נוכחת; חבר הכנסת ניסים ואטורי – אינו נוכח; חברת הכנסת נעמה לזימי – אינה נוכחת; חבר הכנסת סימון דוידסון – אינו נוכח; חבר הכנסת עודד פורר – אינו נוכח

יבגני סובה:  אם כך, רבותיי, אנחנו – סגן השר שהציג את החוק – אדוני השר, אתה רוצה לסכם את החוק או שאנחנו נעבור להצבעה?     

חיים ביטון: אין לי אישור מעליזה

יבגני סובה: אוקיי

יבגני סובה:  מה שעליזה אומרת

יבגני סובה:       אם כך, רבותיי, אני מבקש להתיישב

יבגני סובה:  אנחנו נעבור להצבעה על הצעת חוק לתיקון פקודת התעבורה (הוראת שעה – חרבות ברזל), התשפ"ד–2024

יבגני סובה:  אנחנו עוברים להצבעה

יבגני סובה: בעד ההצעה להעביר את הצעת החוק לוועדה – 9 

יבגני סובה: נמנעים – אין  

יבגני סובה: בעד – תשעה, אפס מתנגדים

יבגני סובה:  אני קובע כי הצעת החוק לתיקון פקודת התעבורה (הוראת שעה – חרבות ברזל), התשפ"ד–2024, אושרה בקריאה הראשונה ותעבור לדיון בוועדת הכלכלה להכנתה לקריאה השנייה והשלישית

יבגני סובה: לפני שנעבור לסעיף הבא – הודעה ליושב-ראש ועדת הכנסת

יבגני סובה:  חבר הכנסת אופיר כץ, בבקשה

): תודה רבה, אדוני היושב-ראש

):  אדוני השר, חברי הכנסת, ברשותך, שלוש הודעות מוועדת הכנסת

):  ועדת הכנסת החליטה בישיבתה היום כי ועדת הפנים והגנת הסביבה תדון בהצעה לסדר-היום של חברי הכנסת מיכאל ביטון, נעמה לזימי, יסמין פרידמן, ארז מלול ויצחק קרויזר בנושא: טיפול חירום בדיירי הדיור הציבורי בימי המלחמה

): אבקש להודיע על חילופי אישים בוועדת החינוך, התרבות והספורט: מטעם סיעת הציונות הדתית, במקום חבר הכנסת משה סולומון תכהן חברת הכנסת מיכל וולדיגר

): והודעה אחרונה: אבקש להודיע על החלטת ועדת הכנסת בדבר הקמת ועדה משותפת לוועדת החוקה, חוק ומשפט ולוועדת החוץ והביטחון, לפי חוק המידע הפלילי ותקנת השבים, התשע"ט–2019

):  החוק האמור קובע כי כללים בקשר לגופים ביטחוניים הנוגעים לגישה ישירה למרשם הפלילי מול המרשם המשטרתי ולמסירת מידע מהמרשם לפי סעיפים 10 ו-11 לחוק, יחייבו אישור של ועדה משותפת כאמור

):       הוועדה תהיה בת שמונה חברים, ארבעה חברים מכל ועדה, לפי ההרכב הזה: מטעם ועדת החוקה, חוק ומשפט – חברי הכנסת שמחה רוטמן, היושב-ראש, חנוך דב מלביצקי, יוליה מלינובסקי וגלעד קריב; מטעם ועדת החוץ והביטחון –חברי הכנסת רם בן ברק, זאב אלקין, ינון אזולאי ולימור סוֹן הר מלך

):  כמו כן, חבר הכנסת שלום דנינו יכהן כממלא מקום קבוע של חבר הכנסת ינון אזולאי מטעם ועדת החוץ והביטחון

):  תודה

יבגני סובה: תודה רבה ליושב-ראש ועדת הכנסת

יבגני סובה: [רשומות (הצעות חוק, חוב' מ/1630)

יבגני סובה: ] 

יבגני סובה: אנחנו נעבור לסעיף הבא על סדר-היום – הצעת חוק הרשות לחקירה בטיחותית בתעופה, התשפ"ג–2023, לקריאה ראשונה

יבגני סובה:  אני מבין שיושב-ראש ועדת הכלכלה – דוד, אתה מציג את החוק?      

ועדת הכלכלה): מה?     

יבגני סובה: יושב-ראש ועדת הכלכלה מציג את החוק? מקלב, סליחה, חשבתי שאתה יצאת

יבגני סובה:  אז הינה, פטרתי אותך

יבגני סובה:  סגן שרת התחבורה אורי מקלב, בבקשה, נא להציג את החוק

יבגני סובה:  אני ראיתי את התזמון המדויק הזה שיושב-ראש ועדת הכלכלה נכנס, אז חשבתי שהוא זה שיציג את החוק

ועדת הכלכלה): סתם נכנסתי

אורי מקלב: לא קרה שום דבר

יבגני סובה: סתם נכנסת? אין דבר כזה, אתה אף פעם לא סתם נכנס למליאה

יבגני סובה:  אין דבר כזה

יבגני סובה:  בבקשה

אורי מקלב: גם אני מוכן

אורי מקלב:  בשנייה ובשלישית הוא יציג את זה

יבגני סובה: כן, כן, נכון, נכון מאוד

יבגני סובה:  בבקשה, סגן השר

אורי מקלב: אבל אין לי בעיה שחבר הכנסת ביטן יציג את ההצעה גם בקריאה ראשונה, אם הוא רק רוצה

יבגני סובה: תכניס אותו קודם כול לעניינים, אולי הוא לא יודע על מה מדובר

אורי מקלב: הוא יודע, הוא יודע טוב מאוד

אורי מקלב:  בטוח שאנחנו גם נסביר לו את זה היטב היטב, כדי שיזרז את החקיקה

אורי מקלב:       תודה רבה, אדוני היושב-ראש

אורי מקלב:  מכובדי השר, חבריי חברי הכנסת, כפי שאתה הצגת, מדובר על הצעת חוק הרשות לחקירה בטיחותית בתעופה, התשפ"ג–2023

אורי מקלב:  התעופה האזרחית הפכה במהלך השנים להיות אמצעי תחבורה עולמי מרכזי – כ-4 מיליארד נוסעים בממוצע בשנה ברחבי העולם

אורי מקלב:  כמו כן, התעופה מהווה כיום כלי משמעותי למשימות רבות אחרות הניתנות לביצוע מהאוויר

אורי מקלב:       בשנים האחרונות אנו עדים לירידה בהיקף התאונות ובהיקף ההרוגים והפצועים כתוצאה מתאונות בתעופה האזרחית הבין-לאומית, והיא הפכה להיות אמצעי התחבורה הבטוח ביותר בעולם

אורי מקלב:  הסיבות לירידה הזו הן בעיקרן שיפורים טכנולוגיים ושיפורים בתחום ההדרכה ושמירת הכשירות של העוסקים בתעופה, שבוצעו בעקבות הליכי חקירה של אירועי בטיחות בתעופה, ומסקנות והמלצות שגובשו בהליכים כאמור; בישראל אנחנו גם נגיד שבעזרת השם, כמובן גם זה, חוץ מהליכים וכל מה שקרה וכל השיפורים, אבל בעולם זה מה שקורה, זה ההסבר לשיפורים שיש בתחום התאונות

אורי מקלב:       אמנת התעופה האזרחית הבין-לאומית מסדירה בנספח 13 לאמנה את החובה של כל מדינה שהיא צד לאמנה וחברה בארגון התעופה הבין-לאומי להקים רשות במדינה לביצוע חקירת אירועי בטיחות בתעופה

אורי מקלב:  מטרת החקירה הבטיחותית של אירועים בתעופה היא לשמור על הבטיחות בתעופה ולמנוע את הישנותם של אירועי הבטיחות בעתיד

אורי מקלב:      אבהיר כי אין בהמלצות או במסקנות החקירה הבטיחותיות כדי לשמש עילה להאשמה או לקביעת אחריות אזרחית, גם משמעתית וגם פלילית

אורי מקלב:  זה רק כדי לתחקר את האירוע, כדי לדעת מה היה, כדי למנוע בעתיד

אורי מקלב:  כמדינה, מדינת ישראל, החברה בארגון התעופה הבין-לאומי, ועל מנת לשמור על הבטיחות בתעופה – אנו נדרשים לקיים דרישה זו

אורי מקלב:  בנוסף, בשנת 2013 חתמה מדינת ישראל על הסכם השמיים הפתוחים עם האיחוד האירופי, ובמסגרתו התחייבה המדינה לעמוד בכללים הקבועים בדירקטיבה האירופית בעניין חקירה ומניעה של תאונות ותקריות בתעופה האזרחית, המבוססים גם הם על הוראות נספח 13 לאמנה

אורי מקלב:      כיום – המצב במדינת ישראל – ביצוע חקירות של תאונות ותקריות בתעופה האזרחית מוסדר בפרק ז' לחוק הטיס, התשע"א–2011, ובתקנות שהותקנו לפיו ולפי חוק הטיס, 1927, שקדם לו

אורי מקלב:  על פי פרק ז' האמור, חקירות בטיחותיות מבוצעות על ידי החוקר הראשי, שהוא עובד במשרד התחבורה אשר הוסמך לכך על ידי שרת התחבורה, ומשרד החוקר הראשי הוא אגף בתוך משרד התחבורה

אורי מקלב:      בביקורות שנערכו בישראל, כאמור, כמו שדיברנו קודם, בשנת 2023 על ידי ארגון התעופה הבין-לאומי בשנים האחרונות – לא רק בשנה האחרונה, גם לפני כן – נמצא שבמישור ההתחייבות הבין-לאומית של ישראל, אין בחוק הטיס תשתית משפטית מספקת לאימוץ הסטנדרטים הבין-לאומיים בנושא חקירת תאונות ותקריות בתעופה האזרחית, וההסדרים הקיימים בו אינם עומדים בהלימה מלאה לסטנדרטים הבין-לאומיים אלו

אורי מקלב:  במסגרת הצעת החוק מוצע להסדיר את הקמתה של רשות לחקירה בטיחותית בתעופה כנדרש, שתהיה רשות עצמאית במשרד התחבורה, כמו שמקובל בכל העולם, ותבוא בנעליו של משרד החוקר הראשי שקיים כיום במשרד, וזאת בדומה לקיים במדינות רבות בעולם ובהלימה לסטנדרטים הבין-לאומיים

אורי מקלב:  עיקר תפקידי הרשות יהיה לבצע חקירות של אירועי בטיחות בתעופה

אורי מקלב:      הצעת החוק קובעת מעטפת המעגנת את תפקידיה וסמכויותיה של הרשות לחקירה בטיחותית ושל מנהלה, בדומה למנגנון שנקבע לעניין רשות התעופה האזרחית בחוק הרשות לתעופה אזרחית, ומשלימה את ההסדרים הנדרשים בעניין ביצוע חקירות בטיחותיות

אורי מקלב:  בנוסף, הצעת החוק כוללת תיקון עקיף לחוק הטיס להתאמת ההסדרים הנוגעים לחקירת אירועי בטיחות בתעופה שקבועים בחוק הטיס וההוראות

אורי מקלב:  זה יהיה בהלימה להוראות האמנה ולנספח 13, וכן להוראותיה של הדירקטיבה האירופית בהתאם להסכם השמיים הפתוחים

אורי מקלב:      נבקש מחבריי חברי הכנסת לאשר את הצעת החוק בקריאה ראשונה, במטרה להביא להלימה בין החקיקה הישראלית לסטנדרטים הבין-לאומיים בתחום

אורי מקלב:  תודה רבה

יבגני סובה: תודה רבה לסגן שרת התחבורה

יבגני סובה:  אנחנו נעבור כעת לדיון אישי

יבגני סובה:  אני סוגר את הרשימה

יבגני סובה:  הדוברת הראשונה – חברת הכנסת טלי גוטליב, בבקשה

יבגני סובה:  שלוש דקות לרשותך, בבקשה

טלי גוטליב: אני רוצה להקריא לכם משהו

טלי גוטליב:  אריה עמית, אותו אריה עמית, שהיה קצין בכיר במשטרה, אמר את הדברים הבאים: "חדלו להגיד לנו 'אחים אנחנו'

טלי גוטליב:  כי אנחנו לא

טלי גוטליב:  אנחנו לא אחים של אחיכם המושחתים

טלי גוטליב:  אנחנו לא אחים של אחיכם החרדים הסחטנים המשתמטים

טלי גוטליב:  אנחנו לא אחים של אחיכם נערי הגבעות

טלי גוטליב:  אנחנו לא אחים שלכם, משמידי הדמוקרטיה

טלי גוטליב:  אנחנו לא אחים שלכם

טלי גוטליב:  אנחנו אפילו לא בני דודים רחוקים שלכם"

טלי גוטליב:  את זה הוא כתב בטוויטר, אותו קצין משטרה, שאני – תסלח לי שאגיד לך, אדון מיקי לוי, בכל הכבוד, אני מכירה את אדון אריה עמית, והמילים המגעילות האלה שלו זעזעו אותי, ואתה, שאתה איש משטרה בכיר, שאתה לא חוסך מאיתנו ביקורת, אתה בחיים לא תדבר בצורה הזאת

טלי גוטליב: כותב עליי אריה עמית, המשסע המפלג הדוחה הזה: שמעתי עכשיו בגל"צ, בתוכניתה של יעל דן, את טלי גוטליב מצווחת ככרוכיה – כן, מה זה כרוכיה? דברי בלע שמתאימים למחלקה הסגורה

טלי גוטליב:  ביחד עם נבחרות ציבור שכמותה – לעולם לא

טלי גוטליב:  אדון אריה עמית, אני רוצה להסביר לך פה: אני פה על אפך ועל חמתך

טלי גוטליב:  עם כל הכבוד, אני לא צריכה לספור אותך ממטר

טלי גוטליב:  אני פשוט נותנת אותך כדוגמה שלא משנה מה יהיה, יש אנשים כמוך שימשיכו לשסות ולפלג את עם ישראל

טלי גוטליב:       רציתי מאוד להקדיש את הנאום הזה דווקא לרמטכ"ל

טלי גוטליב:  רציתי להפנות את הרמטכ"ל למשהו מאוד חשוב

טלי גוטליב:  כשאנחנו מעבירים ביקורת, אנחנו לא משחקים ב"אבי נעלבי"

טלי גוטליב:  אדוני הרמטכ"ל, על פי חוק-יסוד: צבא ההגנה לישראל, הצבא סר למרות הממשלה, וגם אתה

טלי גוטליב:  אדוני, על פי חוק השיפוט הצבאי, כשאתה מקים ועדת חקירה, היא לא יכולה להיות מוקמת ללא ידיעת שר הביטחון, והיא לא יכולה להיות מוקמת עם קצינים שהם כבר לא בשירות צבאי

טלי גוטליב:  ולמה? כי ראיתי שכתבו את זה בכל מיני מקומות

טלי גוטליב:  סעיף 4 לחוק השיפוט הצבאי מגדיר מיהו קצין: זה מי שנמצא בשירות חובה או בשירות מילואים, וטרם השתחרר

טלי גוטליב:       יותר מזה, שמעתי משר הביטחון שהוא לא ידע שהקמת ועדת בדיקה, או ועדת חקירה, על כל ההשלכות הקשות של ועדה כזאת ועל החסיונות ועל החסינות שמעניק חוק השיפוט הצבאי למי שמדבר בוועדה ועל כל מה שהוא אומר בוועדה

טלי גוטליב:  אדוני הרמטכ"ל, אתה רמטכ"ל ויש לי דברים רבים לומר לך ושאלות רבות לשאול אותך

טלי גוטליב:  זכותי הלגיטימית והאלמנטרית, בטח ובטח זו זכותה של הממשלה, ולא יכול להיות מצב שאתה תקים ועדה כזאת בלי ליידע את שר הביטחון

טלי גוטליב:  העובדה הזאת שאתה מביא את זה לממשלה דקה לפני תחילת ישיבת ממשלה או ישיבת קבינט, ובכל הכבוד רץ לספר את זה לכתבים

טלי גוטליב:  אדוני הרמטכ"ל, זכור בבקשה מושכלות יסוד: הצבא סר למרות הממשלה

טלי גוטליב:  כך חוק-יסוד: צבא הגנה לישראל

טלי גוטליב:  זו המסגרת, זה לא בית פרטי של אף אחד מאיתנו ואף אחד לא קדוש ואין אנשים שחסינים מביקורת

טלי גוטליב:  אנא, הפסיקו עם שיטת ההיעלבויות הללו, במקום שבו מעבירים ביקורת, בכל הכבוד

יבגני סובה: תודה רבה, חברת הכנסת טלי גוטליב

יבגני סובה:  חברת הכנסת צגה מלקו – אינה נוכחת; חבר הכנסת מאיר כהן – איננו נוכח; חבר הכנסת אבי מעוז – אינו נוכח

יבגני סובה:  חברת הכנסת מירב בן ארי

מירב בן ארי: תודה, אדוני היושב בראש

מירב בן ארי:  כנסת נכבדה, אני רוצה להגיד ברכת שהחיינו, מכיוון שעו"ד פרמילה פאטן, שהיא הנציגה המיוחדת של האו"ם בענייני אלימות מינית בסכסוכים, צפויה להגיע, סוף סוף, בסוף החודש כדי לחקור את פשעי המין שחוללו מחבלי החמאס ב-7 באוקטובר

מירב בן ארי:  זו ידיעה שבתפיסת עולמי הייתה צריכה לפתוח מהדורות

מירב בן ארי:  זה כנראה לא יקרה

מירב בן ארי:  אני כן מאוד מאוד מקווה שיתייחסו לזה

מירב בן ארי:       פאטן היא הנציגה הראשונה שנשלחת מהאו"ם לישראל למטרה הזאת

מירב בן ארי:  צריך לומר – ואני לא יודעת מי מכם ראה את הכתבה של חיים אתגר בחדשות 12 – שלינור אברג'יל עשתה עבודה מדהימה באו"ם

מירב בן ארי:  היא נתנה נאום חוצב להבות אש

מירב בן ארי:  אגב, מי שמכיר ויודע, גם היא נפגעת אלימות מינית בעצמה

מירב בן ארי:  נפגעת אונס

מירב בן ארי:  היא דיברה באו"ם, וסיפרה על החשיבות של לבוא ולומר על אלימות מינית ועל מה שקרה

מירב בן ארי:       יצא לך לראות את זה? ראית את זה? לא רק שהיא דיברה באו"ם – ודיברה בצורה מדהימה – על האלימות המינית ועל השתיקה של ארגוני הנשים, גם אחרי שהסתיים הנאום היא ירדה ופשוט רצה אליה, לאותה פרמילה פאטן – אני לא יודעת אם אני אומרת את השם שלה במדויק  – ואמרה לה: את לא יכולה לשתוק; את חייבת לבוא ולחקור מה היה ב-7 באוקטובר מבחינת אלימות נגד נשים

מירב בן ארי:  צריך לתת לה את כל הקרדיט – לה ולארגוני הנשים שהיו שם באו"ם, שהובילו את המלחמה הזאת

מירב בן ארי:      מבחינתי, הידיעה הזאת שיצאה עכשיו בחדשות, שהאישה הזאת מתכוונת להגיע לארץ ומתכוונת לחקור – ואני גם רוצה לחדד, למי שלא יודע: יש סמכויות חקירה לגברת הזאת, בגלל התפקיד שלה

מירב בן ארי:  היכולת לבוא לפה, לחקור את הפשעים שביצעו מחבלי חמאס נגד צעירות, מבוגרות, נשים זקנות, נשים צעירות, כל זה באלימות מינית קשה וברוטלית, רק בגלל שהן נשים

מירב בן ארי:  אני מברכת על ההגעה שלה לארץ

מירב בן ארי:  אני מאוד מאוד מקווה שהיא תחקור את הנושא ביסודיות, ברצינות ובצדק, שמגיע לאותם קורבנות של עבירות מין והתעללות קשה; כולל שריפת הגופות, כולל – תיאורים גרפיים שאני לא רוצה להיכנס, אבל כל מי שמכיר יודע

מירב בן ארי:       אני מאוד מאוד מקווה שהיא תתייחס בכל הרצינות, כי אי-אפשר שארגוני הנשים – בטח באו"ם, בטח ארגוני נשים בין-לאומיים – ימשיכו לשתוק סביב הטבח ואירועי האלימות המינית שנעשו בנשים ב-7 באוקטובר

מירב בן ארי:  תודה

יבגני סובה:  תודה רבה לחברת הכנסת מירב בן ארי,

יבגני סובה: דברים חשובים, ומקווה באמת שהיא תעשה עבודה טובה

יבגני סובה:      חבר הכנסת איימן עודה – אינו נוכח; חבר הכנסת אלעזר שטרן – אינו נוכח; חברת הכנסת מירב כהן – אינה נוכחת; חבר הכנסת ואליד אלהואשלה – אינו נוכח; חבר הכנסת אחמד טיבי – אינו נוכח; חבר הכנסת רון כץ – אינו נוכח; חבר הכנסת יוסף עטאונה – אינו נוכח; חבר הכנסת מיקי לוי, אתה רוצה לדבר? מיקי? חבר הכנסת מיקי לוי – מוותר; חברת הכנסת גלית דיסטל אטבריאן – אינה נוכחת; חבר הכנסת עופר כסיף – אינו נוכח; חבר הכנסת ולדימיר בליאק – אינו נוכח; חבר הכנסת חמד עמאר – אינו נוכח; חברת הכנסת שרון ניר – אינה נוכחת; חבר הכנסת גלעד קריב – אינו נוכח; חברת הכנסת שלי טל מרון – אינה נוכחת; חבר הכנסת עידן רול – אינו נוכח; חבר הכנסת דן אילוז – אינו נוכח; חבר הכנסת אלמוג כהן – אינו נוכח; חבר הכנסת עמית הלוי – אינו נוכח; חבר הכנסת יצחק פינדרוס – אינו נוכח; חבר הכנסת יאסר חוג'יראת – אינו נוכח; חבר הכנסת אריאל קלנר – אינו נוכח; חבר הכנסת צבי ידידיה סוכות – אינו נוכח; חבר הכנסת ווליד טאהא – אינו נוכח; חבר כנסת נאור שירי – אינו נוכח; חברת הכנסת יוליה מלינובסקי – אינה נוכחת; חברת הכנסת אימאן ח'טיב יאסין – אינה נוכחת; חבר הכנסת נסים ואטורי – אינו נוכח; חברת הכנסת  נעמה לזימי – אינה נוכחת; חבר הכנסת סימון דוידסון – אינו נוכח; חבר הכנסת עודד פורר – אינו נוכח

יבגני סובה:  סגן שרת התחבורה לא רוצה לסכם? אוקיי

יבגני סובה:  מבחינת השר זה בסדר לעבור להצבעה?      אנחנו נעבור להצבעה האחרונה היום על הצעת חוק הרשות לחקירה בטיחותית בתעופה, התשפ"ג–2023, בקריאה ראשונה

יבגני סובה:  הצבעה

יבגני סובה: בעד ההצעה להעביר את הצעת החוק לוועדה – 5 

יבגני סובה: נמנעים – אין  

יבגני סובה: בעד – חמישה, אפס מתנגדים

יבגני סובה:  אני קובע כי הצעת חוק הרשות לחקירה בטיחותית בתעופה,  התשפ"ג–2023, אושרה בקריאה ראשונה ותעבור לדיון בוועדת הכלכלה להכנתה לקריאה שנייה ושלישית

יבגני סובה:      חברי הכנסת, תם סדר-היום

יבגני סובה:  הישיבה הבאה תתקיים ביום רביעי כ"ט בטבת התשפ"ד, 10 בינואר 2024, בשעה 11:00

יבגני סובה:  ישיבה זו נעולה